কুরআন ও সুন্নাহর বিশ্বজনীন আদর্শ প্রতিষ্ঠায় যুবসমাজের ভূমিকা -শেখ ইমরান ইবনু মুয্যাম্মিল\nকুরআন ও সুন্নাহর বিশ্বজনীন আদর্শ প্রতিষ্ঠায় যুবসমাজের ভূমিকা\nশেখ ইমরান ইবনু মুয্যাম্মিল\nনূরপুর, বীরভূম, পশ্চিমবঙ্গ, ভারত।\nএকটি বিশেষ সময়সীমায় নিবদ্ধ আমাদের এ জীবন। জীবন রেখাটি একদিন বিলীন হবে মৃত্যুর পরিসমাপ্তি বিন্দুতে। এরপর অপেক্ষা পরকালের অনন্ত জীবনের। সেখানে আর মৃত্যু নেই। কিন্তু সব জীবন তো আর সফল হয় না। মৃত্যুর পর যে জীবন পরকালের অনাবিল সুখ লাভে ধন্য হবে সে জীবনই মূল্যবান। আর যে ব্যক্তি তার যৌবনকালকে আল্লাহর দাসত্বে অতিবাহিত করবে, ক্বিয়ামতের বিভীষিকাময়, ছায়াহীন, রৌদ্রতপ্ত প্রান্তরে তিনি আল্লাহর আরশের ছায়া পাবেন। এই আরশের ছায়া প্রাপ্তির আশাকে পাথেয় করে যদি যুবসমাজ কুরআন ও সুন্নাহর বিশ্বজনীন আদর্শ প্রতিষ্ঠায় আত্মনিয়োগ করে, তাহ’লে মানবতার উন্নয়ন মোটেই অসম্ভব নয়। অসম্ভব নয় জীবনের দর্পণে চিরন্তন মনুষ্যত্ববোধের আদর্শ প্রতিবিম্বিত হওয়া। এক কথায় কুরআন ও সুন্নাহর মূল্যবোধ প্রতিষ্ঠায় যুবসমাজ সক্রিয়ভাবে অংশগ্রহণ করলে সমাজ তথা পৃথিবী থেকে মুছে যাবে সব রকম হতাশা ও নৈরাশ্যের কালো মেঘ। মুছে যাবে দুঃখ, লাঞ্ছনা আর অত্যাচার। কুরআন-সুন্নাহর আদর্শ প্রতিষ্ঠায় যুবসমাজের করণীয় সম্পর্কে নিম্নে নাতিদীর্ঘ আলোচনা পেশ করা হ’ল।-\n(১) তাওহীদ প্রতিষ্ঠা ও শিরক দূরীকরণ : এ প্রসঙ্গে আল্লাহ রাববুল আলামীন ঘোষণা করেন- وَمَا خَلَقْتُ الْجِنَّ وَالْإِنْسَ إِلَّا لِيَعْبُدُوْنِ ‘আমি জিন ও মানুষকে এজন্য সৃষ্টি করেছি যে, তারা কেবল আমারই ইবাদত করবে’ (যারিয়াত ৫১/৫৬)। অন্যত্র তিনি বলেন, وَلَقَدْ بَعَثْنَا فِيْ كُلِّ أُمَّةٍ رَسُوْلاً أَنِ اعْبُدُوا اللهَ وَاجْتَنِبُوا الطَّاغُوْتَ ‘অবশ্যই আমরা প্রত্যেক জাতির মধ্যে রাসূল প্রেরণ করেছি এই নির্দেশ দিয়ে যে, তোমরা আল্লাহরই ইবাদত কর এবং ত্বাগূত বর্জন করো’ (নাহল ১৬/৩৬)।\nশিরকের ভয়াবহতা সম্পর্কে কুরআনে বলা হয়েছে, إِنَّ الشِّرْكَ لَظُلْمٌ عَظِيْمٌ ‘নিশ্চয়ই শিরক বড় অন্যায়’ (লোকমান ৩১/১৩)। তিনি আরো বলেন, وَمَنْ يُشْرِكْ بِاللهِ فَقَدْ ضَلَّ ضَلاَلاً بَعِيْدًا ‘আর যে কেউ আল্লাহর সাথে শিরক করে, সে সুদূর ভ্রান্তিতে নিপতিত হয়’ (নিসা ৪/১১৬)।\nআল্লাহর যমীনে শুধুমাত্র এক আল্লাহর দাসত্ব প্রতিষ্ঠা এবং অন্যের দাসত্ব বর্জন করা মানব ও জিন সৃষ্টির মূল উদ্দেশ্য। কিন্তু এই বিশ্বের বৃহত্তর অংশে প্রত্যক্ষভাবে বা পরোক্ষভাবে আল্লাহর একত্বের বিপরীতে শিরকের তড়িৎগতি পরিলক্ষিত হচ্ছে। স্বাভাবিকভাবেই আল্লাহর বিধান লঙ্ঘিত হচ্ছে। সর্বত্র দেখা যাচ্ছে, মানব রচিত বিধানের গোলামী। ফলস্বরূপ অহর্নিশ সমাজের রন্ধ্রে রন্ধ্রে প্রবেশ করেছে অমানবিক নিষ্ঠুরতা। এই অবস্থায় পৃথিবীর বুকে তাওহীদ প্রতিষ্ঠায় মুসলিম যুবকদেরকে এগিয়ে আসতে হবে দুর্বার গতিতে। কারণ তারাই হ’ল জাতির চির-জাগ্রত অগ্রগামী সৈন্যদল। তারাই শোনাতে পারে ব্যথিত মানবতাকে নতুন আশা ও আশ্বাসের বাণী, দিতে পারে নতুন আলোকের সন্ধান। উপহার দিতে পারে তাওহীদ ও শিরক বর্জিত আদর্শ সমাজ।\n(২) সুন্নাত প্রতিষ্ঠা ও বিদ‘আত দূরীকরণ : এ প্রসঙ্গে কুরআন ও সুন্নাহর ঘোষণা সমূহ হ’ল- মহান আল্লাহ বলেন,\nوَمَا آتَاكُمُ الرَّسُوْلُ فَخُذُوْهُ وَمَا نَهَاكُمْ عَنْهُ فَانْتَهُوْا ‘আর রাসূল তোমাদেরকে যা দেন, তা তোমরা গ্রহণ কর এবং যা হতে নিষেধ করেন, তা হতে বিরত থাকো’ (হাশর ৫৯/৭)। তিনি আরো বলেন,مَنْ يُطِعِ الرَّسُوْلَ فَقَدْ أَطَاعَ اللهَ وَمَنْ تَوَلَّى فَمَا أَرْسَلْنَاكَ عَلَيْهِمْ حَفِيظًا ‘যে রাসূলের আনুগত্য করল সে আল্লাহর আনুগত্য করল। আর যে মুখ ফিরিয়ে নিল আমরা তার জন্য তোমাকে তত্ত্বাবধায়করূপে প্রেরণ করিনি’ (নিসা ৪/৮০)।\nরাসূলুল্লাহ (ছাঃ) বলেন, مَنْ أَحْدَثَ فِىْ أَمْرِنَا هَذَا مَا لَيْسَ فِيْهِ فَهُوَ رَدٌّ ‘যে ব্যক্তি আমাদের এ দ্বীনে নতুন কিছু সৃষ্টি করবে যা এর অন্তর্ভুক্ত নয়, তা প্রত্যাখ্যাত’। অন্যত্র তিনি বলেন,\nمَنْ يَعِشْ مِنْكُمْ بَعْدِىْ فَسَيَرَى اخْتِلاَفًا كَثِيْرًا فَعَلَيْكُمْ بِسُنَّتِىْ وَسُنَّةِ الْخُلَفَاءِ الْمَهْدِيِّيْنَ الرَّاشِدِيْنَ تَمَسَّكُوْا بِهَا وَعَضُّوْا عَلَيْهَا بِالنَّوَاجِذِ وَإِيَّاكُمْ وَمُحْدَثَاتِ الأُمُوْرِ فَإِنَّ كُلَّ مُحْدَثَةٍ بِدْعَةٌ وَكُلَّ بِدْعَةٍ ضَلاَلَةٌ.\n‘আমার মৃত্যুর পর তোমাদের মধ্যে যারা বেঁচে থাকবে অচিরেই তারা অনেক মতভেদ দেখতে পাবে। তখন তোমরা আমার সুন্নাতকে এবং হেদায়াতপ্রাপ্ত খোলাফায়ে রাশিদীনের সুন্নাতকে অাঁকড়ে ধরবে এবং তাকে মাড়ির দাঁত দিয়ে কামড়ে ধরে রাখবে। আর তোমরা (দ্বীনের মধ্যে) নতুন সৃষ্টি হ’তে বেঁচে থাকবে। কেননা প্রত্যেক নতুন কাজই বিদ‘আত এবং প্রত্যেক বিদ‘আত গোমরাহী’।\nনবী করীম (ছাঃ) আজ আর আমাদের মাঝে নেই। কিন্তু আজও স্বর্ণাক্ষরে লিপিবদ্ধ আছে তাঁর বিশ্বজনীন আদর্শ। তাঁর অমর বাণী চির নীরব হয়ে যায়নি। ক্বিয়ামত পর্যন্ত যাবেও না। তাঁর বাণী যুবকণ্ঠে ধ্বনিত হয়ে যদি আবারও এ পৃথিবীর কোণায় কোণায় পৌঁছে যায়, তাহ’লে এ পৃথিবী পাবে যথার্থ আলোর ঠিকানা। বহুদিনের পুঞ্জীভূত বেদনার অবসান হবে। দূরীভূত হবে মানব সভ্যতার অন্ধকার। সার্থক হবে যুব জীবন।\n(৩) উপযুক্ত শিক্ষা গ্রহণ ও তার সম্প্রসারণ : শিক্ষা মানব মনের সকল আবিলতা দূর করে, মানবাত্মাকে নিষ্কলুষ ও নির্মল করতে পারে; হক-বাতিলের পার্থক্য নিরূপণে তাকে যোগ্য করে গড়ে তুলতে পারে। তাকে মানবতার শীর্ষস্তরে উন্নীত করতে পারে। এ প্রসঙ্গে মহান আল্লাহ বলেন,قُلْ هَلْ يَسْتَوِي الَّذِيْنَ يَعْلَمُوْنَ وَالَّذِيْنَ لاَ يَعْلَمُوْنَ إِنَّمَا يَتَذَكَّرُ أُولُو الْأَلْبَابِ ‘যারা জানে এবং যারা জানে না তারা কি সমান? জ্ঞানী ব্যক্তিরাই কেবল উপদেশ গ্রহণ করে থাকে’ (যুমার ৩৯/৯)। এজন্য আল্লাহ প্রথমে পড়ার নির্দেশ দেন। তিনি বলেন,اقْرَأْ بِاسْمِ رَبِّكَ الَّذِيْ خَلَقَ ‘পড় তোমার প্রভুর নামে, যিনি তোমাকে সৃষ্টি করেছেন’ (‘আলাক ৯৬/১)। শিক্ষার প্রতি রাসূল (ছাঃ)ও গুরুত্বারোপ করেন। তিনি বলেন,مَنْ يُرِدِ اللهُ بِهِ خَيْرًا يُفَقِّهْهُ فِى الدِّيْنِ ‘আল্লাহ যার জন্য কল্যাণ চান তাকে দ্বীনী জ্ঞান দান করেন’। তিনি আরো বলেন,نَضَّرَ اللهُ امْرَأً سَمِعَ مِنَّا شَيْئًا فَبَلَّغَهُ كَمَا سَمِعَ ‘আল্লাহ সেই ব্যক্তির শ্রীবৃদ্ধি করেন, যে ব্যক্তি আমাদের নিকট কিছু শ্রবণ করে তা অন্যের নিকট ঠিক সেভাবেই পৌঁছিয়ে দেয়, যেভাবে সে শ্রবণ করেছে’।\nশিক্ষা যেকোন জাতির মেরুদন্ড। আর মুসলিম উম্মাহর মেরুদন্ড হ’ল কুরআন ও হাদীছ। ইসলামী সংস্কৃতির উত্থান ও পতন নির্ভর করে কুরআন ও হাদীছের উপর। মুসলিম জাতির জীবন ও ভাগ্য অবিচ্ছেদ্যভাবে জড়িয়ে আছে কুরআন ও হাদীছের সঙ্গে। সুতরাং মুসলিম যুবক প্রাতিষ্ঠানিক শিক্ষার সাথে সাথে ইসলামী মূল্যবোধের শিক্ষা অর্জন করবে, যা দিয়ে বর্তমান বিশ্বের গতি-প্রকৃতির উপর তীক্ষ্ণ দৃষ্টি রেখে তার মূল্যায়ন করতে শিখবে। একই সাথে এই মূল্যবোধ ভিত্তিক শিক্ষার সম্প্রসারণে গুরুত্বপূর্ণ ভূমিকা পালন করবে। অন্ততঃপক্ষে ইসলামের পঞ্চমস্তম্ভের দাবীগুলি গভীরভাবে অনুধাবন করবে এবং সেগুলির প্রচার ও প্রসারে নিরন্তর দাওয়াতী কাজে অংশগ্রহণ করবে। যদি মুসলিম যুবক তার বুদ্ধি ও মনন দ্বারা কুরআন ও সুন্নাহর বিশ্বজনীন আদর্শের প্রচার ও প্রসার না করে, তাহ’লে জাতির হৃৎপিন্ডে প্রবাহিত হ’তে পারে অপূরণীয় ক্ষতির বিষবাষ্প।\n(৪) সৎকাজের আদেশ ও অসৎ কাজের নিষেধ : ব্যক্তি, পরিবার, সমাজ ও দেশের উন্নতি-অগ্রতি ও সমৃদ্ধির জন্য সৎকাজের আদেশ ও অসৎকাজের নিষেধ করা অপরিহার্য। এটা না থাকলে জাতি সংশোধিত হয় না। এ প্রসঙ্গে আল্লাহর নির্দেশ-وَلْتَكُنْ مِنْكُمْ أُمَّةٌ يَدْعُوْنَ إِلَى الْخَيْرِ وَيَأْمُرُوْنَ بِالْمَعْرُوْفِ وَيَنْهَوْنَ عَنِ الْمُنْكَرِ وَأُوْلَئِكَ هُمُ الْمُفْلِحُوْنَ ‘তোমাদের মধ্যে এরূপ একটি সম্প্রদায় থাকা উচিত যারা কল্যাণের দিকে আহবান করে এবং ভাল কাজের আদেশ দেয় এবং মন্দ কাজ থেকে নিষেধ করে। আর তারাই সফলকাম’ (আলে ইমরান ৩/১০৪)।\nপৃথিবীতে যুগে যুগে এমন অনেক মহামানব এসেছেন, যাঁরা রাসূল (ছাঃ)-এর আদর্শকে পাথেয় করে মানবজাতিকে সৎকাজের আদেশ দিয়েছেন এবং অসৎ কাজ থেকে নিষেধ করেছেন। আর মুসলিম যুবকের দল এই ঐতিহ্যের ঋণকে অস্বীকার করতে পারে না। আজ এই অধঃপতিত সমাজে তথা সমগ্র পৃথিবীতে প্রকট হয়ে উঠেছে মনুষ্যত্বের দুর্বিষহ অবমাননা। এর কারণ হিসাবে বলা যায়, মুসলিম উম্মাহ সৎকাজের আদেশ ও অসৎ কাজের নিষেধের মতো গুরুত্বপূর্ণ ও অপরিহার্য কর্মে কাঙ্খিত সক্রিয়তা প্রদর্শনে ব্যর্থ হয়েছে। ফলস্বরূপ সমগ্র জাতির আত্মসম্ভ্রমবোধ ভূ-লুণ্ঠিত প্রায়। বর্তমান সমাজে মানব-পীড়ন, মানব নির্যাতন যখন দৈনন্দিন ভাগ্যলিপি, জাতির আকাশে যখন জমে উঠেছে ঘন মেঘের তমিস্রা, তখন এই অভিশপ্ত অবস্থার লজ্জা থেকে মানব সমাজকে রক্ষা করতে এগিয়ে আসতে হবে মুসলিম যুবকদেরকে। আর এটা সম্ভব হবে সৎকাজের আদেশ ও অসৎ কাজের নিষেধে মুসলিম যুবকের সক্রিয় ও স্বতঃস্ফূর্ত অংশগ্রহণের মাধ্যমে। আর তাদেরকে এটা করতেই হবে। কারণ এটাই বিশ্বনবী (ছাঃ)-এর বিশ্বজনীন আদর্শ। ধীরে ধীরে এই আদর্শের যথার্থ বাস্তবায়নে পৃথিবী থেকে বিলুপ্ত হবে মিথ্যা, অন্যায় ও অবিচার। প্রতিষ্ঠিত হবে সত্য, ন্যায় ও সুবিচার। পৃথিবীতে প্রতিভাত হবে মুসলিম যুবকের অম্লান মহিমা।\n(৫) সত্যের জয়গান : মুসলিম যুবক মূল্যায়ন করবে আল্লাহর এই ঘোষণা- جَاءَ الْحَقُّ وَزَهَقَ الْبَاطِلُ إِنَّ الْبَاطِلَ كَانَ زَهُوْقًا ‘সত্য সমাগত হয়েছে এবং মিথ্যা অপসৃত হয়েছে; মিথ্যা তো অপসৃত হওয়ারই বিষয়’ (বাণী ইসরাঈল ১৭/৮১)।\nসত্য-মিথ্যার দ্বন্দ্ব চিরকালীন। কিন্তু মিথ্যার পরাজয় অবশ্যম্ভাবী। মুসলিম যুবক তার জীবনকে মূল্যবান করতে পারে সত্যের ঝান্ডা বহন করে পৃথিবীতে নতুন প্রভাত আনয়নের মাধ্যমে। মানবজাতির দুঃখ-বেদনা, শোষণ-পীড়ন, লাঞ্ছনা-অপমান ইত্যাদি মিথ্যাশ্রিত মানবতাবিরোধী উপাদানগুলির অবসান ঘটিয়ে পৃথিবীতে সত্য উষার স্বর্ণদ্বার উন্মুক্ত করতে পারে। সর্বশোষণমুক্ত, লাঞ্ছনা-পীড়ন ও অপমান বর্জিত এক ঝলমলে সমাজ প্রতিষ্ঠার মানসে মুসলিম যুবক সবার অগ্রগামী হবে। এটাই জাতির প্রত্যাশা।\n(৬) জনকল্যাণমুখী কাজে অংশগ্রহণ : সমাজের কল্যাণ ও উন্নতির জন্য যুবকের উদ্যম ও প্রয়াস অপরিহার্য। যুবক সতত স্মরণ করবে আল্লাহর এই নির্দেশ-وَتَعَاوَنُوْا عَلَى الْبِرِّ وَالتَّقْوَى وَلاَ تَعَاوَنُوْا عَلَى الْإِثْمِ وَالْعُدْوَانِ ‘তোমরা নেকী ও তাক্বওয়ার কাজে পরস্পরকে সাহায্য কর। পাপ ও সীমালঙ্ঘণের কাজে পরস্পরে সহযোগিতা করো না’ (মায়েদাহ ৫/২)।\nএ জগতের দুঃখ অন্তহীন। যুদ্ধ-বিগ্রহ, ঝড়-ঝঞ্ঝা, বন্যা, অগ্নুৎপাত এবং রোগ-শোক, জরা-ব্যাধি পৃথিবীর মানুষকে বেষ্টন করে আছে। এই আর্ত-পীড়িত, ক্ষুধার্ত মানুষদের সেবার মধ্যে আদর্শ মুসলিম যুবকের অন্তরে উদ্ভাসিত হবে অনাবিল তৃপ্তি ও আনন্দ। এই বিশ্বব্যাপী দুর্দিনে মুসলিম যুবক যদি মানবসেবার মহৎ আদর্শটি ধরে রাখে তাহ’লে ইসলামের স্বতঃস্ফূর্ত মানব সেবার মহত্ত্বের প্রতি পুনরায় বিশ্ববাসীর আস্থা ও বিশ্বাস ফিরে আসবে।\n(৭) মুসলিম উম্মাহর ঐক্য প্রতিষ্ঠা : মুসলিম উম্মাহর ঐক্য প্রতিষ্ঠার মানসে প্রতিটি শিক্ষিত মুসলিম যুবক নিম্নে প্রদত্ত আল্লাহর ঘোষণাসমূহের বাস্তবায়নে এগিয়ে আসবে-وَاعْتَصِمُوْا بِحَبْلِ اللهِ جَمِيْعًا وَّلاَ تَفَرَّقُوْا ‘তোমরা সকলে আল্লাহর রজ্জুকে মযবূত করে ধর এবং দলে দলে বিভক্ত হয়ো না’ (আলে ইমরান ৩/১০৩)। তিনি আরো বলেন, وَأَطِيعُوا اللهَ وَرَسُوْلَهُ وَلاَ تَنَازَعُوْا فَتَفْشَلُوْا وَتَذْهَبَ رِيْحُكُمْ ‘আর তোমরা আল্লাহ ও তাঁর রাসূলের আনুগত্য করবে এবং নিজেদের মধ্যে ঝগড়া-বিবাদ করবে না। অন্যথা তোমরা সাহস হারিয়ে দুর্বল হয়ে পড়বে’ (আনফাল ৮/৪৬)। তিনি আরো বলেন, إِنَّ الَّذِيْنَ فَرَّقُوْا دِيْنَهُمْ وَكَانُوْا شِيَعًا لَسْتَ مِنْهُمْ فِيْ شَيْءٍ ‘নিশ্চয়ই যারা নিজেদের দ্বীনের মধ্যে নানা মতভেদ সৃষ্টি করেছে এবং বিভিন্ন দলে-উপদলে বিভক্ত হয়ে পড়েছে, তাদের কোন দায়িত্ব তোমার নয়’ (আন‘আম ৬/১৫৯)।\nঅত্যন্ত পরিতাপের বিষয় মুসলিম উম্মাহ আজ খন্ডে খন্ডে বিভক্ত হয়ে বিভিন্ন দলভুক্ত হয়ে পড়েছে। ফলস্বরূপ খাঁটি ইসলামী আদর্শ কোথায় যেন হারিয়ে গেছে। ঐক্য ও সংহতির পরিবর্তে মুসলিম সমাজে আজ সৃষ্টি হয়েছে বিভেদের দুর্ভেদ্য প্রাচীর। কিন্তু এই অবাঞ্ছিত ভেদ-বৈষম্য এক বড় ধরনের মূঢ়তা ছাড়া আর কিছুই নয়। বিশেষ করে শিক্ষিত যুবক মনে রাখবে মুসলিম তো মুসলিমই। সে কুরআন মানে, ছহীহ হাদীছ মানে। তার আবার ভেদাভেদ কিসের? এই ভেদাভেদের মূঢ়তা ঘুচাবার জন্য মুসলিম যুবক কুরআন ও সুন্নাহর প্রতি গভীর মনোযোগ দিয়ে চিন্তা করবে আল্লাহর এই ঘোষণা সম্পর্কে-\nيَا أَيُّهَا الَّذِيْنَ آمَنُوْا أَطِيْعُوا اللهَ وَأَطِيْعُوا الرَّسُوْلَ وَأُولِي الْأَمْرِ مِنْكُمْ فَإِنْ تَنَازَعْتُمْ فِيْ شَيْءٍ فَرُدُّوْهُ إِلَى اللهِ وَالرَّسُوْلِ إِنْ كُنْتُمْ تُؤْمِنُوْنَ بِاللهِ وَالْيَوْمِ الْآخِرِ ذَلِكَ خَيْرٌ وَأَحْسَنُ تَأْوِيْلاً-\n‘হে মুমিনগণ! তোমরা আল্লাহর আনুগত্য করো ও রাসূলের আনুগত্য করো এবং তোমাদের মধ্যকার আদেশদাতাগণের। অতঃপর তোমাদের মধ্যে কোন বিষয়ে মতবিরোধ দেখা দিলে আল্লাহ ও রাসূলের দিকে সেটাকে ফিরিয়ে দাও। যদি তোমরা আল্লাহ ও পরকালের প্রতি বিশ্বাস করে থাক। এটাই কল্যাণকর ও পরিণামে প্রকৃষ্টতর’ (নিসা ৪/৫৯)। তিনি আরো বলেন, فَلاَ وَرَبِّكَ لاَ يُؤْمِنُوْنَ حَتَّى يُحَكِّمُوْكَ فِيْمَا شَجَرَ بَيْنَهُمْ ثُمَّ لاَ يَجِدُوْا فِيْ أَنْفُسِهِمْ حَرَجًا مِمَّا قَضَيْتَ وَيُسَلِّمُوْا تَسْلِيْمًا- ‘কিন্তু তোমার প্রতিপালকের শপথ! তারা কিছুতেই ততক্ষণ পর্যন্ত ঈমানদার হ’তে পারবে না, যতক্ষণ না তারা তাদের বিবাদীয় বিষয়ে তোমাকে সালিশ মেনে নেবে। অতঃপর তুমি যে ফায়ছালা করবে সে সম্পর্কে তারা কুণ্ঠাবোধ করবে না; বরং সর্বান্তঃকরণে তা মেনে নিবে’ (নিসা ৪/৬৫)।\nসমাপনী : এ হ’ল কুরআন ও সুন্নাহর বিশ্বজনীন আদর্শ প্রতিষ্ঠায় যুবসমাজের ভূমিকার কতিপয় দিক। আজ বিশ্বজুড়ে মানবিক মূল্যবোধের অবক্ষয়ের মহামারী চরম আকার ধারণ করেছে। দেড় হাযার বৎসরের প্রাচীন সোনালী ইতিহাস ডুকরে ডুকরে কেঁদে চলেছে। পৃথিবী জুড়ে শুধুই রাসূল (ছাঃ)-এর বিরোধিতা। কাজেই অশান্তির ঘূর্ণিবাত্যা পরিদৃষ্ট হচ্ছে জীবনের স্রোতে পলে পলে। প্রভুত্ববাদী সম্প্রসারণবাদীর দল সমরতৃষ্ণা নিবারণে সদা মত্ত। মানব ভাগ্যে তা বহন করে এনেছে অপরিসীম দুঃখ ও ক্ষয়ক্ষতির সুবিশাল খতিয়ান। একেবারে গ্রাম্য স্তর থেকে আন্তর্জাতিক স্তর পর্যন্ত শুধুই মহাবিনাশ আর সর্বনাশ। পরিবার থেকে পার্লামেন্ট পর্যন্ত কুরআন ও সুন্নাহর বিরোধিতার নগ্ন প্রমত্ত আস্ফালন। ফলে মানবতার বক্ষ্যস্থলে সৃষ্টি হয়েছে এক বিশাল ক্ষত। কাঁদছে মানুষ; কাঁদছে মানবতা। এহেন পরিস্থিতিতে মুসলিম যুবকের দল চুপচাপ বসে থাকতে পারে না। কারণ মানবতার মুক্তি, স্বাধীনতা, উন্নতি-অগ্রগতি ও কল্যাণের স্বার্থে ইসলামী শরী‘আহ নির্দেশিত পথ ও পন্থায় আত্মোৎসর্গের জন্য তারা চির অঙ্গীকার বদ্ধ। আর চিরকালের মুক্তি-পাগল হ’ল এই আদর্শ যুবকের দল। তাই তো যুব-জীবনের বর্ণ বিচিত্র পাতায় পাতায় থাকবে কুরআন ও সুন্নাহর চিরশুভ্র মূল্যবোধ। জীবনকে বাজি রেখে তারা ছুটে যাবে মানব জীবনের সুখ ও শান্তির মধুর প্রলেপ অন্বেষণে। বাতিলের চোখ রাঙানি উপেক্ষা করে তারা অন্তরের অন্তঃস্থলে নিগূঢ়রূপে উপলব্ধি করবে কুরআনে লিপিবদ্ধ সব বাধাজয়ী দুর্দমনীয় শক্তির অাঁধার এই আয়াতটির সুগভীর তাৎপর্য- إِنَّ صَلاَتِيْ وَنُسُكِيْ وَمَحْيَايَ وَمَمَاتِيْ لِلهِ رَبِّ الْعَالَمِيْنَ ‘আমার ছালাত, আমার কুরবানী, আমার জীবন ও আমার মরণ সবকিছু বিশ্বজাহানের রব আল্লাহর জন্য’ (আন‘আম ৬/১৬২)।\nএভাবে একদিন তারা সফল হবেই ইনশাআল্লাহ। প্রতিষ্ঠিত হবে কুরআন ও সুন্নাহর সহজ-সরল সুমহান আদর্শ। আল্লাহ রাববুল আলামীন আমাদের সহায় হৌন- আমীন!\n. বুখারী, মুসলিম, মিশকাত হা/৭০১।\n. বুখারী হা/২৬৯৭ ‘বিবাদ মীমাংসা’ অধ্যায়; মিশকাত হা/৩০০।\n. ছহীহ আবুদাঊদ হা/৩৮৫১; মিশকাত হা/১৬৫।\n. বুখারী হা/৭১; মুসলিম হা/১০৩৭; মিশকাত হা/২০০।\n. আবুদাঊদ, তিরমিযী, ছহীহ তারগীব হা/৮৩।


ব্যস্ততার কারণে পররাষ্ট্রমন্ত্রী আর কোনও কারণ না দেখিয়েই স্বরাষ্ট্রমন্ত্রী বাতিল করলেন ভারত সফর | আমাদের সময়.কম – AmaderShomoy.com\nপ্রকাশের সময় : December 13 2019 04:22 AM\nআপডেট সময় : December 13 2019 05:59 AM\nখালিদ আহমেদ ও তরিকুল ইসলাম : ইন্ডিয়ান ওশান সামিটে যোগ দিতে আজ বিকেলে নয়াদিল্লি যাওয়ার কথা ছিলো পররাষ্ট্রমন্ত্রী ড. একে আব্দুল মোমেনের। ওশান সামিটে যোগ দেয়ার পাশাপাশি দেশটির পররাষ্ট্রমন্ত্রী ড. এস জয়শঙ্করের সঙ্গেও বৈঠকে মিলিত হওয়ার কথাও ছিলো। জানা গেছে, তুমুল ব্যস্ততা ও পররাষ্ট্র মন্ত্রণালয়ের অন্যান্য নীতিনির্ধারনী কর্মকর্তারা বিদেশে থাকায় ড. মোমেন সফরে যেতে পারছেন না। তবে ইন্ডিয়ান ওশান ডায়ালগে বাংলাদেশের প্রতিনিধি দলের নেতৃত্ব দেবেন মন্ত্রণালয়ের আমেরিকান উইংয়ের মহাপরিচালক ফেরদৌসী শাহরিয়ার। এদিকে ভারতের মেঘালয় রাজ্যের মুখ্যমন্ত্রীর আমন্ত্রণে আজ স্বরাষ্ট্রমন্ত্রী আসাদুজ্জামান খাঁন কামালের ভারতে যাওয়ার কথা ছিলো।\nসফর স্থগিতের কোনো সুনির্দিষ্ট কারণ না জানিয়ে গতকাল রাতে জনসংযোগ কর্মকর্তা শরীফ মাহমুদ অপু বলেন, মন্ত্রী মহোদয়ের আজকের ভারত সফর কর্মসূচি স্থগিত করা হয়েছে। পরবর্তীতে সুবিধাজনক সময়ে তিনি ভারত সফর করবেন। মুক্তিযোদ্ধাদের সঙ্গে নিয়ে ভারতের মেঘালয়ে স্বরাষ্ট্রমন্ত্রীর কয়েকটি অনুষ্ঠানে অংশ নেয়ার কথা ছিলো বলেও জানান তিনি।\nঅন্যদিকে পররাষ্ট্রমন্ত্রী ড. আব্দুল মোমেন বলেছেন, বাংলাদেশের জন্য ডিসেম্বর মাস সবসময়ই গুরুত্বপূর্ণ। বুদ্ধিজীবী দিবস এবং বিজয় দিবসের বিভিন্ন অনুষ্ঠানে অংশ নেয়ার জন্যই এই সফর বাতিল করতে হয়েছে। তাছাড়া আমাদের প্রতিমন্ত্রী মো. শাহরিয়ার আলম ও পররাষ্ট্র সচিব শহীদুল হক দেশে নেই। তারা এখন দ্যা হেগে অবস্থান করছেন। সবকিছু বিবেচনা করে সফর বাতিল করে দেশে থাকার সিদ্ধান্ত নিয়েছি। যাহোক, আগামী জানুয়ারিতে আমি অন্য একটি বৈঠকে যোগ দেয়ার জন্য ভারতে যাবো। তবে আমি আমার ডিজিকে চলতি বৈঠকে পাঠানোর সিদ্ধান্ত নিয়েছি।


কৃষক তোমার নাম কী? ফলে পরিচয় – Boichitra News 24\nজুন ২৪, ২০১৯ boichitra news0Comments\nপ্রবাদে আছে ‘বৃক্ষ তোমার নাম কী? ফলে পরিচয়’। আমাদের দেশে ফলে শুধু বৃক্ষের পরিচয়ই মেলে না। কৃষকের পরিচয়ও মেলে ফলে। পেঁপে বাদশা, পেয়ারা আতিক, কুল সিরাজুল, আম কাশেম, মাল্টা বাবুল, খেজুর মোতালেব, লিচু কিতাব, কলা কাদের। নামগুলো মোটেও কাল্পনিক নয়। দেশের প্রায় সব ফল চাষি এ নামগুলোর সঙ্গে পরিচিত। আশির দশকে পাবনার ঈশ্বরদীর সলিমপুর গ্রামের এক নিম্নমধ্যবিত্ত পরিবারের সন্তান মো. শাহজাহান আলী বাদশা বেকারত্ব দূরীকরণের উপায় হিসেবে বেছে নেন কৃষিকাজ। মাত্র আড়াই বিঘা জমিতে শুরু করেন আধুনিক ফল-ফসলের এক সমন্বিত কৃষি খামার। তারপর পেঁপে চাষ করে খুব অল্প সময়ে অর্থ আর খ্যাতির শীর্ষে পৌঁছে যান। এখন ২০০ বিঘা আয়তনের এক বিশাল কৃষি খামারের অধিকর্তা তিনি। সবার কাছে পেঁপে বাদশা নামেই পরিচিত। কৃষি ডিপ্লোমা করেও কোনো চাকরি না পেয়ে কিংকর্তব্যবিমূঢ় আতিক আজ থেকে ১০ বছর আগে মাত্র ৬ বিঘা জমি লিজ নিয়ে শুরু করেছিলেন পেয়ারাবাগান। পেয়ারা চাষ তার ভাগ্য বদলে দিয়েছে। এখন তার বাগানের পরিধি ২৭০ বিঘার মতো। তার এ সাফল্য দেখে ওই এলাকায় বহু তরুণ যুক্ত হয়েছেন পেয়ারা চাষে। ফলে নাটোর-রাজশাহী এলাকায় অর্থকরী ফসলের অন্যতম জায়গায় পৌঁছে গেছে থাই পেয়ারা। এ রকম গল্পই কাশেম, বাবুল কিংবা কাদেরের। ফল চাষ পাল্টে দিয়েছে তাদের জীবনের গল্প। সারা দেশে এমন কৃষকের সংখ্যা দিন দিন বাড়ছে। এই কৃষকের সাফল্যের পেছনে নেই কোনো অলৌকিক আলাদিনের চেরাগ। বুদ্ধি আর শ্রমেই গড়েছেন তাদের নিজ নিজ সাম্রাজ্য। পেয়েছেন কাক্সিক্ষত ফল, সাফল্য। এদের হাত ধরেই বিশে^র কাছে বাংলাদেশ ফল উৎপাদনে সফলতার উদাহরণ হয়ে উঠেছে। জাতিসংঘের খাদ্য ও কৃষি সংস্থার (এফএও) হিসাবে, বাংলাদেশে ১৮ বছর ধরে ফল উৎপাদন বাড়ছে ১১.৫ শতাংশ হারে। ফলের উৎপাদন বৃদ্ধির সর্বোচ্চ হারের রেকর্ডটি আমাদের। শুধু তাই নয়, মৌসুমি ফল উৎপাদনে বিশ্বের শীর্ষ ১০টি দেশের তালিকায় উঠে এসেছে বাংলাদেশ। এ সাফল্যে ফল চাষিদের পাশাপাশি সরকারের বিভিন্ন পদক্ষেপ গুরুত্বপূর্ণ ভূমিকা রেখেছে। বিশেষ করে ‘বছরব্যাপী ফল উৎপাদনের মাধ্যমে পুষ্টি উন্নয়ন প্রকল্প’ এর কার্যক্রম আমি খুব কাছ থেকে দেখেছি। কারণ এ প্রকল্পের পরিচালক মেহেদী মাসুদ আমাদের ‘ছাদকৃষি’ অনুষ্ঠানের গাছের ডাক্তার। তার কাছ থেকে সব সময়ই এ প্রকল্পের কার্যক্রম সম্পর্কে জেনেছি। খুব বেশি দিন আগের কথা নয়। দুই যুগ আগেও আম আর কাঁঠাল ছিল এ দেশের প্রধান ফল। কৃষকের আঙিনার গাছে ফলানো উদ্বৃত্ত ফল বাজারে মিলত। কৃষকের আঙিনা থেকে ফল চলে এসেছে ফসলের মাঠে। কৃষি অধিদফতরের হিসাবে এখন বাংলাদেশে ৭২ প্রজাতির ফলের চাষ হচ্ছে। বর্তমানে দেশে প্রায় ১.৫৭ লাখ হেক্টর জমিতে ৫০.৭ লাখ মেট্রিক টন ফল উৎপাদিত হয়, যার মধ্যে আম, কলা ও কাঁঠাল এ তিনটি প্রধান ফল থেকে আসে মোট উৎপাদিত ফলের প্রায় ৬৩% (বিবিএস-২০১৮)। বাংলাদেশ কাঁঠাল উৎপাদনে বিশ্বের দ্বিতীয়, আমে সপ্তম এবং পেয়ারা উৎপাদনে অষ্টম স্থানে রয়েছে। মৌসুমি ফল উৎপাদনে বাংলাদেশের অবস্থান বর্তমানে দশম।\nশুধু ফলের উৎপাদনই বৃদ্ধি পায়নি, বাংলাদেশের মানুষের মাথাপিছু ফল খাওয়ার পরিমাণও গত এক যুগে দ্বিগুণ হয়েছে। ২০০৬ সালে বাংলাদেশের মানুষ দিনে ৫৫ গ্রাম করে ফল খেত। তা ৮৫ গ্রামে উঠে এসেছে। সুস্থসবল দেহের জন্য প্রতিদিন জনপ্রতি ১১৫ গ্রাম ফল খাওয়া প্রয়োজন। খুব শিগগিরই আমরা সেই লক্ষ্যমাত্রাও অর্জন করে ফেলব।\n১০ বছর আগে বিশ্বের আম উৎপাদনে বাংলাদেশের অবস্থান ছিল দশম। ২০১৮ সালে বাংলাদেশ সপ্তম অবস্থানে উঠে এসেছে। দেশের ফল থেকে আসা পুষ্টির চাহিদার বড় অংশের জোগান আসে আম থেকে। মনে আছে, এক যুগ আগেও আম ছিল শুধু বাংলাদেশের উত্তরাঞ্চলের ফল। রাজশাহী ও চাঁপাইনবাবগঞ্জে হিমসাগর, গোপালভোগ, ল্যাংড়া ও ফজলি আমের ওপর দেশের চাষিরা নির্ভরশীল ছিলেন। আম্রপালি আম চাষের ভৌগোলিক প্রতিবন্ধকতা ভেঙে দিয়েছে। বর্তমানে ৩০ জেলায় আমের বাণিজ্যিক চাষ হচ্ছে। দেশের মোট উৎপাদিত আমের ৪০ শতাংশই আম্রপালি। ২০১৭-১৮ সালে দেশে প্রায় ২৪ লাখ টন আম উৎপাদিত হয়েছে। আম এখন আর মৌসুমি ফল নয়। চাষ হচ্ছে বারোমাসি আমের। চুয়াডাঙ্গার কৃষক আবুল কাশেম বারোমাসি আম চাষের অগ্রপথিক। আমাদের দেশের কৃষক যে অনন্য এবং প্রচ- ইচ্ছাশক্তির প্রয়োগ দেখাতে সক্ষম তার প্রমাণ আবুল কাশেম। তিনি নিজে কখনো থাইল্যান্ড যাননি। এক পরিচিতের কাছে শুনেছিলেন থাইল্যান্ডে এক জাতের আম আছে যা বারো মাস ফল দেয়। তিনি পরিচিত জনকে অনুরোধ করে থাইল্যান্ড থেকে বারোমাসি আমের জাতের সায়ান আনালেন। অমৌসুমে সুমিষ্ট এ আমের নতুন জাত কাটিমন বাংলাদেশের মাটিতে ছড়িয়ে দিয়েছেন তিনি। ২০০৮ সালে প্রথম এ আম রোপণ করে ১০ বছরের ব্যবধানে ২২ বিঘার বিশাল এক আমবাগান গড়েছেন। শুধু তাই নয়, আমের চারা তৈরি করেও গড়েছেন কোটি টাকার বাণিজ্য। ফল পাল্টে দিয়েছে কৃষকের হিসাব-নিকাশ। আম, কাঁঠাল, কুল, লিচু, পেয়ারা, লটকনের পাশাপাশি বিদেশি ফলের চাষ বেড়েছে এক দশকে বিপুল পরিমাণে। মাল্টা, স্ট্রবেরি, ড্রাগন, রামবুটান থেকে শুরু করে আরবি খেজুর চাষেও সফল হয়েছেন এ দেশের কৃষক। বাংলাদেশ পরিসংখ্যান ব্যুরোর তথ্যমতে ২০১৪-১৫ অর্থবছরে ১ লাখ ২২ হাজার একর জমিতে ৪৬ লাখ ৩৪ হাজার টন ফল চাষ হয়। ২০১৬-১৭ অর্থবছরে ফল চাষে জমির পরিমাণ বেড়ে দাঁড়ায় ১ লাখ ৮০ হাজার একর। আর মোট ফল উৎপাদিত হয় ৫০ লাখ ১৮ হাজার টন। ফল উৎপাদনের হার দিন দিন বেড়েই চলেছে। শহরের বাড়ির ছাদগুলোয়ও হরেক রকম ফলের চাষ হচ্ছে। মনে আছে, আশির দশকে যখন বিটিভিতে মাটি ও মানুষের প্রোগ্রাম করি, তখন বাড়ির ছাদে কাজি পেয়ার চাষ বেশ জনপ্রিয় হয়ে উঠেছিল। এখন ছাদকৃষি উদ্যোক্তারা শুধু পেয়ারাই নয়, আখ থেকে শুরু করে জামরুল, ড্রাগন, পেঁপে, জলপাই, তেঁতুল এবং বিদেশি ফলের মধ্যে ত্বিন, এমনকি কলাও চাষ করছেন। ফল চাষের এ বিস্তারে দেশের নার্সারিগুলোর ভূমিকাও অপরিসীম। কৃষি তথ্য সার্ভিসের তথ্যানুযায়ী দেশে নিবন্ধনকৃত নার্সারির সংখ্যা ১৮ হাজার। অনিবন্ধিত নার্সারির সংখ্যা আরও বেশি। বিনিয়োগের পরিমাণ ২ হাজার কোটি টাকার বেশি। ৫ লাখের অধিক মানুষ এ খাতের সঙ্গে সম্পৃক্ত। এসব নার্সারিতে দেশি ফলের পাশাপাশি বিদেশি ফলের বিভিন্ন জাতের চারা পাওয়া যায়। নার্সারিগুলোও জাত উন্নয়নে ভূমিকা রাখছে। তবে অনেকেই কোয়ারেন্টাইন পদ্ধতি অনুসরণ না করে দেশের বাইরে থেকে সায়ান, গাছের চারা, বীজ নিয়ে আসছে। সে বিষয়ে সচেতন হতে হবে, কারণ ফাইটো স্যানিটারি সার্টিফিকেশন নিশ্চিত না হলে বৃক্ষের জন্য ক্ষতিকর জীবাণুও ছড়িয়ে পড়তে পারে। ফল চাষে বাংলাদেশের সাফল্য সত্যিই আশাজাগানিয়া। তবে ফল চাষিদের বেশ কিছু সমস্যার কথা আমি শুনেছি। যেমন বরিশাল ও দেশের উত্তরাঞ্চলে প্রচুর পেয়ারার চাষ হয়, কিন্তু মৌসুমে পেয়ারার কোনো দাম কৃষক পায় না। কারণ পেয়ারা সংরক্ষণের কোনো ব্যবস্থা নেই। নেই পেয়ারা থেকে জ্যাম-জেলি তৈরির কোনো কারখানা। ফলে কৃষক তার উৎপাদিত ফল নিয়ে পড়ে সমস্যায়। এ সমস্যা শুধু পেয়ারার ক্ষেত্রেই নয়, আনারস কিংবা আমের ক্ষেত্রেও। বাজার তৈরি করতে ফলের রপ্তানি রাখতে পারে গুরুত্বপূর্ণ ভূমিকা। রপ্তানির জন্য কমপ্লায়েন্স মেনে ফল উৎপাদন ও বাজারজাত করা গেলে এটি হবে কৃষির সোনালি খাত। লেখাটি শেষ করার আগে সাম্প্রতিক সময়ের একটি ঘটনার কথা বলতে চাই। আমরা জানি সুমিষ্ট আমের দেশ হিসেবে ফিলিপাইনের খুব সুনাম রয়েছে। এ বছর ফিলিপাইনে আমের ফলন খুব ভালো হয়েছে। এত ভালো হয়েছে যে, ২ মিলিয়ন কেজি আম বেশি উৎপাদিত হয়েছে। ফলে আমের দাম পাচ্ছে না কৃষক। বাজার অর্থনীতিতে এমনটা ঘটতেই পারে। সে দেশের কৃষি বিভাগ আম চাষিদের পাশে দাঁড়িয়েছে। তারা খুব দ্রুত সময়ে বিভিন্ন কার্যক্রম হাতে নিয়েছে। যেমন ‘মেট্রো ম্যাংগো’ নামে একটা কার্যক্রমের কথা বলা যেতে পারে। তারা বিভিন্ন শহরে আম বিক্রির জন্য অসংখ্য স্টল তৈরি করেছে। আম রপ্তানির ব্যবস্থা করেছে। ওয়ালমার্ট কৃষকের আমের জন্য বিনামূল্যে স্টল বরাদ্দ দিয়েছে। সবাই মিলে দাঁড়িয়েছে কৃষকের পাশে। কারণ কৃষক একবার হেরে গেলে সমগ্র কৃষির ওপরই এর ক্ষতিকর প্রভাব পড়বে।\nআমাদের দেশেও ফল প্রক্রিয়াজাতকরণের জন্য প্রয়োজন বিভিন্ন শিল্পপ্রতিষ্ঠানের এগিয়ে আসা। আমাদের দেশে উৎপাদিত পেয়ারা থেকে জ্যাম-জেলির শিল্পকারখানা হতে পারে। আনারস থেকে হতে পারে জুস। এ ছাড়া মাল্টা, তরমুজ, বাঙ্গিসহ নানা ফল থেকে তৈরি হতে পারে নানান জাতের খাদ্যদ্রব্য। ফল নিয়ে আমাদের সম্ভাবনার ক্ষেত্রটা অনেক বড়। সারা বিশে^ই ফলের বড় একটি বাজার আছে। তা মাথায় রেখে ফল চাষ নিয়ে আমাদের ভাবতে হবে। তৈরি করতে হবে ফল সংরক্ষণাগার ও বাজার কাঠামো। সরকারের পাশাপাশি ফলকে নিয়ে বাণিজ্যের ক্ষেত্র তৈরি করতে এগিয়ে আসতে হবে শিল্পোদ্যোক্তাদের।\nShare the post "কৃষক তোমার নাম কী? ফলে পরিচয়"\n← প্রস্তাবিত বাজেট ও আগামী দিনের বাংলাদেশ\nআইন ও নিয়ম মানতেই হবে →


হংসনারায়ণ ভট্টাচার্য - উইকিপিডিয়া\nডঃ হংসনারায়ণ ভট্টাচার্য সংস্কৃত ও বাংলা সাহিত্যের একজন নিরলস গবেষক। বর্ধমান জেলার কালনা থানার অন্তর্গত মীরহাট (বৈদ্যপুর) গ্রামে এক খ্যাতি সম্পন্ন পণ্ডিত পরিবারে জন্ম বাংলার ১৩৩৫ সালে।\nসংস্কৃত, বাংলা, প্রাচীন ভারতীয় ইতিহাস বিষয়ে পরপর তিনবার এম.এ. করেছেন। ১৯৬৬ খ্রি. কলকাতা বিশ্ববিদ্যালয় থেকে পি.এইচ.ডি. ডিগ্রি লাভ করেন যাত্রাগান সম্বন্ধে তার মৌলিক গবেষণার জন্য। এছাড়াও চতুস্পাদিতে সংস্কৃত ব্যাকরণ, কাব্য, বেদান্ত প্রভৃতি নিয়ে অধ্যায়ন করেছেন। দীর্ঘ ৩৪ বছর অধ্যপনার সাথে যুক্ত ছিলেন। নবদ্বীপ বিদ্যাসাগর মহাবিদ্যালয়ে বাংলা ভাষা এবং সাহিত্যের প্রধান অধ্যাপক হিসাবে কাজ করেছেন।\nডঃ ভট্টাচার্য সাহিত্য এবং সংস্কৃতের বিভিন্ন বিষয়ে অক্লান্ত গবেষণা করে গেছেন। তার রচিত বিভিন্ন বইয়ের মধ্যে "হিন্দুদের দেবদেবী - উদ্ভব ও ক্রমবিকাশ" উল্লেখযোগ্য। এছাড়াও তিনি বিভিন্ন পত্র-পত্রিকায় গবেষণা মুলক প্রবন্ধ, গল্প, ভ্রমণকাহিনী মিলে প্রায় সার্ধ দুইশ রচনা প্রকাশ করেন।\n↑ হিন্দুদের দেবদেবী - উদ্ভব ও ক্রমবিকাশ\n'https://bn.wikipedia.org/w/index.php?title=হংসনারায়ণ_ভট্টাচার্য&oldid=2921119' থেকে আনীত\nএ পৃষ্ঠায় শেষ পরিবর্তন হয়েছিল ০৫:৪৬টার সময়, ২২ ফেব্রুয়ারি ২০১৮ তারিখে।


রাশেদ পারভেজ || রাইজিংবিডি.কম\nপ্রকাশিত: ১৬:৪৬, ২১ অক্টোবর ২০২০ আপডেট: ১৬:৫১, ২১ অক্টোবর ২০২০\nসালমা আক্তার। পেশায় একজন কলেজ শিক্ষক। জন্মস্থান চাঁদপুর হলেও বেড়ে ওঠা ও পড়াশোনা সবই চট্টগ্রামে। চট্টগ্রাম বন্দর বালিকা উচ্চ বিদ্যালয় থেকে এসএসসি, চট্টগ্রাম কলেজ থেকে এইচএসসি ও চট্টগ্রাম বিশ্ববিদ্যালয় থেকে স্নাতক ও স্নাতকোত্তর ডিগ্রি অর্জন করেন।\nসালমা বর্তমানে চট্টগ্রামের এনায়েত বাজার মহিলা কলেজের প্রভাষক হিসেবে নিয়োজিত আছেন। উচ্চতর ডিগ্রির লক্ষ্যে চট্টগ্রাম বিশ্ববিদ্যালয়ে এমফিল করছেন। শিক্ষকতার পাশাপাশি তিনি খুব অল্প সময়ে একজন সফল উদ্যোক্তা হিসেবে নিজেকে প্রতিষ্ঠিত করেছেন। তিনি ‘নাগরদোলা’ নামে হ্যান্ড পেইন্ট নিয়ে কাজ করা একটি প্রতিষ্ঠানের সত্ত্বাধিকারী। এই প্রতিষ্ঠানের মূল সিগনেচার পণ্য হ্যান্ড পেইন্ট শাড়ি।\nএছাড়াও হ্যান্ড পেইন্টের কামিজ, পাঞ্জাবি, টি-শার্ট, হিজাব, ইয়োক, গৃহসজ্জার জন্য হ্যান্ড পেইন্ট কুশন কভার, বেডশিট ও ওয়াল পেইন্টিং, সরা পেইন্টিং ও গহনার মধ্যে সিগনেচার গহনা হ্যান্ডমেইড ক্লে’র তৈরি গহনা, বিভিন্ন মিডিয়ার উপর হ্যান্ড পেইন্ট এর কাজ করা গহনা ও মেটালের গহনা নিয়ে কাজ করছেন। তার উদ্যোক্তা জীবনের শুরুর দিনগুলো ও সফলতার গল্প বলেছেন চট্টগ্রাম প্রকৌশল ও প্রযুক্তি বিশ্ববিদ্যালয়ের (চুয়েট) জনসংযোগ কর্মকর্তা রাশেদ পারভেজের কাছে।\nরাশেদ পারভেজ: আপনার উদ্যোক্তা জীবনের যাত্রা কবে থেকে?\nসালমা আক্তার: আমার প্রতিষ্ঠানের নাম ‘নাগরদোলা’। এর যাত্রা শুরু হয়েছিল ২০১৯ সালের ১৩ নভেম্বর। শুরু করার জন্য একটি বিশেষ দিনের অপেক্ষায় ছিলাম। এই বিশেষ দিনটি হলো হুমায়ূন আহমেদ স্যারের জন্মদিন।\nরাশেদ পারভেজ: ‘নাগরদোলা’ নামকরণের কারণ জানতে চাই।\nসালমা আক্তার: নাগরদোলা আমাদের দেশীয় সংস্কৃতির একটি অংশ। এটি বর্তমানে বিলুপ্তির পথে। যেহেতু আমার কাজ দেশীয় পণ্য ও সংস্কৃতির উপকরণ নিয়ে, তাই নাগরদোলা নামকরণ করা হয়েছে।\nরাশেদ পারভেজ: কীভাবে এই কাজ করার চিন্তা আসলো?\nসালমা আক্তার: ছবি আঁকার প্রতি আমার ভালো লাগা ছোটবেলা থেকেই। ২০০৩ সাল থেকে প্রাতিষ্ঠানিকভাবে শেখা শুরু করি। সেই থেকে এখন অব্দি নানা প্রতিকূলতার মাঝেও প্রতিনিয়ত শিখে যাচ্ছি। পরিবার চেয়েছিল আমি বিসিএস ক্যাডার হব, আর আমার ইচ্ছে বিশ্ববিদ্যালয়ে শিক্ষকতা করা। এসএসসি এবং এইচএসসিতে জিপিএ-৫, স্নাতক ও স্নাতকোত্তরে ডিপার্টমেন্টের সর্বোচ্চ রেজাল্ট করে তাই পরবর্তী সময়ে এমফিলে ভর্তি হই। কিন্তু এই ইচ্ছার পাশাপাশি একজন সফল উদ্যোক্তা হওয়ার স্বপ্ন আমার সবসময়ই ছিল। সেই লক্ষ্যে ২০০৬ সালে শুরু করি আমার আর্ট স্কুল (রঙ-তুলি আর্ট স্কুল চট্টগ্রাম) দিয়ে। এটি বর্তমানে একটি স্বনামধন্য স্কুলে প্রতিষ্ঠিত হয়েছে।\nবলা যায়, সেই থেকে শুরু। কিন্তু এর সঙ্গে আরেকটি উদ্যোগ শুরু করার ইচ্ছে কাজ করতে থাকে সবসময়। আমার শিল্প জ্ঞান ও দেশীয় পণ্যের সংমিশ্রণে নতুন আরেকটি উদ্যোগের চিন্তা শুরু করলাম। নিজের কাজের দক্ষতা বাড়াতে তাই ভর্তি হই জেলা শিল্পকলা একাডেমি চট্টগ্রামে। তিন বছরের ডিপ্লোমা কোর্স সম্পন্ন করে স্কিল ডেভেলপমেন্টের জন্য সেখান থেকে নানা বেসরকারি কোর্সে অংশগ্রহণ করি।\nরাশেদ পারভেজ: আপনি মূলত কী ধরনের পণ্য নিয়ে কাজ করছেন?\nসালমা আক্তার: আমরা মূলত হ্যান্ড পেইন্ট নিয়ে কাজ করছি। আমাদের মূল সিগনেচার পণ্য হ্যান্ড পেইন্টের শাড়ি। এছাড়াও হ্যান্ড পেইন্টের কামিজ, পাঞ্জাবি, টি-শার্ট, হিজাব, ইয়োকসহ আরও কিছু মাধ্যমে কাজ করা হয়। নাগরদোলায় গৃহসজ্জার মধ্যে হ্যান্ড পেইন্ট কুশন কভার, হ্যান্ড পেইন্ট বেডশিট ও ওয়াল পেইন্টিং, সরা পেইন্টিং রয়েছে। আর গহনার মধ্যে আমাদের সিগনেচার গহনা হ্যান্ডমেইড ক্লে’র তৈরি গহনা, বিভিন্ন মিডিয়ার উপর হ্যান্ড পেইন্টের কাজ করা গহনা, আছে মেটালের গহনাও।\nরাশেদ পারভেজ: শুরু থেকে কেমন সহযোগিতা পেয়েছেন?\nসালমা আক্তার: হাতের কাজের কদর সবসময়ই থাকে এটা আসলে বলতেই হয়। কিন্তু আমার এই উদ্যোগ শুরু করার আগে আমি আসলে অনেকটা সময় নিয়ে মার্কেট রিসার্চ করি। ফলে, উদ্যোগের শুরু থেকেই খুব ভালো সাড়া পেয়েছি। কেননা, ভিন্নধর্মী কাজের সংমিশ্রণ ঘটানোর চেষ্টা ছিল আমার।\nরাশেদ পারভেজ: আপনার পণ্যের প্রধান ক্রেতা কারা?\nসালমা আক্তার: আমার উদ্যোগের প্রধান ক্লায়েন্ট মূলত নারীরা। বিশেষ করে ২৫-৪৫ বছর বয়সী নারীরাই আমাদের মূল ক্রেতা। যদিও আমরা চেষ্টা করছি নারী-পুরুষ উভয়ের জন্যই হ্যান্ড পেইন্টের বিভিন্ন মাধ্যমের উপর কাজের সংমিশ্রণ ঘটাতে।\nরাশেদ পারভেজ: বর্তমানে কেমন ক্রেতা পাচ্ছেন ও ব্যবসার অবস্থা কী?\nসালমা আক্তার: বর্তমানে আমাদের ক্লায়েন্টের সংখ্যা অনেক বেড়েছে। শুরুতে যেখানে শুধু পরিচিত বন্ধুবান্ধব, আত্মীয়স্বজন কিংবা সহকর্মীরা ক্রেতা হিসেবে থাকলেও বর্তমানে এর বাইরে ক্রেতার সংখ্যাই আমাদের বেশি। আর ভালো লাগার বিষয় এটি যে, আমাদের রিপিট ক্লায়েন্টের সংখ্যা অনেক বেশি।\nরাশেদ পারভেজ: ক্লায়েন্টকে সন্তুষ্ট রাখার জন্য আপনার কৌশল কী?\nসালমা আক্তার: ক্রেতাদের সন্তুষ্ট রাখতে আমরা মূলত পণ্যের ও কাজের মান ধরে রেখেছি। যেকোনো পণ্য সম্পর্কে ক্রেতাকে আমরা পরিষ্কার ধারণা দেওয়ার চেষ্টা করি। এছাড়া ছবির সঙ্গে যাতে কাজের মিল থাকে, সেদিকে আমাদের যথেষ্ট নজর রয়েছে। ক্রেতারা ঘরে বসেই যাতে হোম ডেলিভারির মাধ্যমে পণ্য পেয়ে যান, তাই হোম ডেলিভারি দেওয়া হয়। এছাড়া অন্য ডেলিভারির পর সেটি ঠিকমতো বুঝে পেয়েছেন কি না এ বিষয়টিও আমরা জানার চেষ্টা করি।\nরাশেদ পারভেজ: আর্থিকভাবে কেমন লাভবান হয়েছেন?\nসালমা আক্তার: বর্তমানে অফ-সিজনে মাসে ২০-২৫ হাজার টাকা আর অন সিজনে ৫০-৬০ হাজার টাকার মতো সেল হয়। আমাদের হাতের কাজের দরুন আমরা চাইলেও অতিরিক্ত অর্ডার নিতে পারি না। তবে বড় পরিসরে আমাদের উদ্যোগ পরিচালনার কাজ চলছে। কেননা এই কাজের চাহিদা দিন দিন ব্যাপকহারে বৃদ্ধি পাচ্ছে।\nরাশেদ পারভেজ: শিক্ষকতার পাশাপাশি এসব করে আপনার কী উপকার হচ্ছে?\nসালমা আক্তার: শিক্ষকতার পাশাপাশি কাজটি করে অবশ্যই আমি আর্থিকভাবে অনেক বড় একটি সাপোর্ট পাচ্ছি। দেশের নাগরিক হিসেবে প্রত্যেকেরই নিজ নিজ জায়গা থেকে দেশের জন্য কিছু করণীয় রয়েছে। তাই দেশীয় পণ্য নিয়ে কাজ করে দেশীয় পণ্যের শিল্পকে সামনে এগিয়ে নিতে কিছুটা হলেও অবদান রাখতে পারছি বলে আমি মনে করি।\nএছাড়া স্বাধীনভাবে কাজ করতে পারছি ও বর্তমানে কিছু সংখ্যক শিল্পী আমাদের সঙ্গে কাজ করছেন। ভবিষ্যতে আরও অনেকের কর্মসংস্থানের ব্যবস্থা করতে পারবো বলে আশা রাখি।\nরাশেদ পারভেজ: এই কাজে পরিবারের মনোভাব কেমন?\nসালমা আক্তার: আমার এই কাজে পরিবারের মনোভাব খুবই ইতিবাচক। সবার সাহায্য, সহযোগিতা ও অনুপ্রেরণায় এগিয়ে যেতে পারছি।\nরাশেদ পারভেজ: অনলাইনে প্রতারণা এড়াতে আপনার বিশ্বাসযোগ্য অর্জনে কী ভাবছেন?\nসালমা আক্তার: অনলাইনে যেহেতু ক্রেতা পণ্য হাতে ধরে দেখার সুযোগ পান না, আবার ছবি দেখেও ম্যাটরিয়াল সম্পর্কে বুঝতে পারেন না। তাই অনেকেই এ সুযোগে প্রতারণার আশ্রয় নেয়। এক্ষেত্রে আমরা ক্রেতাকে পণ্য, পণ্যের কোয়ালিটি ও ম্যাটেরিয়ালসসহ সব তথ্য বিস্তারিতভাবে দিয়ে থাকি। ছবি অতিরিক্ত এডিট না করাই ভালো। অবশ্যই প্রতারণা এড়াতে পেজের এক্টিভিটিস পর্যবেক্ষণ করে অর্ডার দেয়া উচিত বলে আমি মনে করি। মূল্যছাড় কিংবা কম মূল্যে পণ্য দিচ্ছে দেখে পণ্য ক্রয় উচিত নয়।\nরাশেদ পারভেজ: নতুন যারা উদ্যোক্তা হতে চান, তাদের জন্য আপনার পরামর্শ কী?\nসালমা আক্তার: নতুন উদ্যোক্তা যারা হ্যান্ড পেইন্ট নিয়ে কাজ করতে আগ্রহী বা নতুন শুরু করেছেন, তাদের জন্য বলবো, হ্যান্ড পেইন্টের কাজের কদর বেশি থাকার মূল কারণ, এ কাজ অন্য সব কাজ থেকে ভিন্ন। এখানে ক্রেতা তার পছন্দ অনুযায়ী পোশাক, গহনা বা গৃহসজ্জার কাজ করিয়ে নেওয়ার সুযোগ থাকায় ক্রেতারা এই পণ্য ক্রয়ে আগ্রহী। আর তাই এই কাজ শুরু করার পূর্বে অবশ্যই আপনাকে ছবি আঁকার উপর দক্ষতা অর্জন করতে হবে।\nঅনেককেই দেখা যায়, ভালো লাগা থেকে এই কাজ শুরু করেন। সেক্ষেত্রে কপি করে আঁকার চেষ্টা করেন। এক্ষেত্রে আঁকা, রঙ ও কম্পোজিশন সম্পর্কে কোনো ধারণা না থাকায় কপিও করতে পারেন না। নতুন নতুন ডিজাইন আনতে সক্ষম হন না। এছাড়া ক্রেতার রুচি অনুযায়ী কাজ করা সম্ভব হয় না। সেক্ষেত্রে ওনারা প্রথমে কম দামে পণ্য দিয়ে বাজার ধরার চেষ্টা করলেও বিভিন্ন সমস্যার সম্মুখীন হয়ে একটা পর্যায়ে গিয়ে কাজ করা ছেড়ে দেন। এতে তিনি ক্ষতির সম্মুখীন হন। আবার দেখা যায়, আপনি যখন কোনো অভিজ্ঞতা ছাড়া এ কাজে হুট করে উদ্যোগ নেন, তখন কাজের মান ভালো না হলে ক্রেতারা হ্যান্ড পেইন্টের কাজ নিয়ে নেতিবাচক চিন্তা করবেন। এতে কাজটির বাজার নষ্ট হবে। তাই প্রথমে কাজটি ভালোভাবে শিখুন, সময় দিন, কাজটিকে ভালোবাসুন, এরপর শুরু করুন। শুধু লাভের উদ্দেশ্যেই নয়, একে একটি শিল্পে রূপান্তর করতে কাজ করুন।\nরাশেদ পারভেজ: অনলাইন ব্যবসা সম্পর্কে আপনার প্রতিক্রিয়া কী?\nসালমা আক্তার: অনলাইন ব্যবসা সম্পর্কে আমার প্রতিক্রিয়া অবশ্যই ইতিবাচক। এখানে ক্রেতা-বিক্রেতা উভয়ই লাভবান হয়। একজন বিক্রেতা/উদ্যোক্তার, যার হয়তো একটি শপ ভাড়া নিয়ে কাজ করার সামর্থ্য নেই বা তিনি হয়তো এই ঝুঁকি নিতে চাইছেন না, সেক্ষেত্রে অনলাইন বিজনেস শুরু করা তার জন্য অনেক সহজ। এতে তিনি ব্যবসায় উদ্যোগ গ্রহণ করতে না পারলেও ক্ষতির সম্মুখীন হবেন না।\nঅনলাইন ব্যবসার ফলে নারী-পুরুষ উভয়েই স্বাবলম্বী হচ্ছে। এতে চাকরির বাজারে চাকরি প্রত্যাশীদের চাপ কমছে। কিছু দিন পূর্বেও আমাদের শপিংমলগুলো বিদেশি পণ্যে সয়লাব ছিল। সেখানে এখন দেশীয় পণ্যের বাজার ব্যাপক বিস্তৃত হচ্ছে অনলাইন বিজনেসের মাধ্যমে। এটি দেশের অর্থনৈতিক প্রবৃদ্ধিতে ইতিবাচক প্রভাব ফেলছে।\nরাশেদ পারভেজ: ভবিষ্যতে এই উদ্যোগকে কত দূর নিয়ে যেতে চান ও এই নিয়ে পরিকল্পনা?\nসালমা আক্তার: আমি মূলত শখের বশে এ ব্যবসা শুরু করিনি। দীর্ঘ পরিকল্পনার পর এটি শুরু করেছি। আমার মূল স্বপ্ন হ্যান্ড পেইন্টের কাজকে একটি শিল্পে রূপান্তর করা। হ্যান্ড পেইন্ট ও হ্যান্ড মেইড ভিন্নধর্মী ও রুচিশীল কাজের বিস্তার ঘটানো। এটি আমাদের দেশীয় পণ্যের বাজারকেও সম্প্রসারিত করবে।\nলেখক: জনসংযোগ কর্মকর্তা, চট্টগ্রাম প্রকৌশল ও প্রযুক্তি বিশ্ববিদ্যালয়।\n৯০০ টাকার ব্যবসায় চলছে পাপিয়ার সংসার\nউদ্যোক্তাদের জন্য উই`র মাসিক মাস্টারক্লাস অনুষ্ঠিত\nতেজস্বী হবে সব ধরনের পণ‌্যের প্ল‌্যাটফর্ম: এনিকা\nবিশ্ব নারী উদ্যোক্তা দিবসে তাদের কথা\nবিশ্ব নারী উদ্যোক্তা দিবসে শুভেচ্ছা\n‘দেশের প্রতি ভালোবাসা থেকে উদ্যোক্তা হয়েছি’


একাদশী-তত্ত্ব _Ekadosi Tatvya - হরেকৃষ্ণ সমাচার -->\nHome একাদশী একাদশী-তত্ত্ব _Ekadosi Tatvya\nএকাদশী-তত্ত্ব _Ekadosi Tatvya\nhksamacar এপ্রিল ১৪, ২০১৭\nপদ্মপুরাণে একাদশী প্রসঙ্গে বলা হয়েছে। একসময় জৈমিনি ঋষি তার গুরুদেব মহর্ষি ব্যাসদেবকে জিজ্ঞেস করলেন, হে গুরুদেব! একাদশী কী? একাদশীতে কেন উপবাস করতে হয়? একাদশী ব্রত করলে কী লাভ? একাদশী ব্রত না করলে কী ক্ষতি? এসব বিষয়ে আপনি দয়া করে বলুন।\nমহর্ষি ব্যাসদেব তখন বলতে লাগলেন- সৃষ্টির প্রারম্ভে পরমেশ্বর ভগবান এই জড় সংসারে স্থাবর জঙ্গম সৃষ্টি করলেন। মর্ত্যলোকবাসী মানুষদের শাসনের জন্য একটি পাপপুরুষ নির্মাণ করলেন। সেই পাপপুরুষের অঙ্গগুলি বিভিন্ন পাপ দিয়েই নির্মিত করলেন। সেই পাপপুরুষের অঙ্গগুলি বিভিন্ন পাপ দিয়েই নির্মিত হলো। পাপপুরুষের মাথাটি ব্রহ্মহত্যা পাপ দিয়ে, চক্ষুদুটি মদ্যপান, মুখ স্বর্ণ অপহরণ, দুই কর্ণ- গুরুপত্নী গমন, দুই নাসিকা- স্ত্রীহত্যা, দুই বাহু- গোহত্যা পাপ, গ্রীবা- ধন অপহরণ, গলদেশ- ভ্রুণহত্যা, বক্ষ- পরস্ত্রী-গমন, উদর- আত্মীয়স্বজন বধ, নাভি- শরণাগত বধ, কোমর- আত্মশ্লাঘা, দুই ঊরু- গুরুনিন্দা, শিশ্ন- কন্যা বিক্রি, মলদ্বার- গুপ্তকথা প্রকাশ পাপ, দুই পা- পিতৃহত্যা, শরীরের লোম- সমস্ত উপপাতক। এভাবে বিভিন্ন সমস্ত পাপ দ্বারা ভয়ঙ্কর পাপপুরুষ নির্মিত হলো।\nপাপপুরুষের ভয়ঙ্কর রূপ দর্শন করে ভগবান শ্রীবিষ্ণু মর্তের মানবজাতির দুঃখমোচন করার কথা চিন্তা করতে লাগলেন। একদিন গরুড়ের পিঠে চড়ে ভগবান চললেন যমরাজের মন্দিরে। যমরাজ ভগবানকে উপযুক্ত স্বর্ণ সিংহাসনে বসিয়ে পাদ্য অর্ঘ্য ইত্যাদি দিয়ে যথাবিধি তাঁর পূজা করলেন।\nযমরাজের সঙ্গে কথোপকথনকালে ভগবান শুনতে পেলেন দক্ষিণ দিক থেকে অসংখ্য জীবের আর্তক্রন্দন ধ্বনি। প্রশ্ন করলেন এ আর্তক্রন্দন কেন?\nযমরাজ বললেন, হে প্রভু, মর্তের পাপী মানুষেরা নিজ কর্মদোষে নরকযাতনা ভোগ করছে। সেই যাতনার আর্ত চীৎকার শোনা যাচ্ছে।\nযন্ত্রণাকাতর পাপাচারী জীবদের দর্শন করুণাময় ভগবান চিন্তা করলেন আমিই সমস্ত প্রজা সৃষ্টি করেছি, আমার সামনেই ওরা কর্মদোষে দুষ্ট হয়ে নরক যাতনা ভোগ করছে, এখন আমিই এদের সদ্‌গতির ব্যবস্থা করব।\nভগবান শ্রীহরি সেই পাপাচারীদের সামনে একাদশী তিথিরূপে এক দেবীমূর্তিতে প্রকাশিত হলেন। সেই পাপীদেরকে একাদশী ব্রত আচরণ করালেন। একাদশী ব্রতের ফলে তারা সর্বপাপ মুক্ত হয়ে তৎক্ষণাৎ বৈকুণ্ঠ ধামে গমন করল।\nশ্রীব্যাসদেব বললেন, হে জৈমিনি! শ্রীহরির প্রকাশ এই একাদশী সমস্ত সুকর্মের মধ্যে শ্রেষ্ঠ এবং সমস্ত ব্রতের মধ্যে উত্তম ব্রত।\nকিছুদিন পরে ভগবানের সৃষ্ট পাপপুরুষ এসে শ্রীহরির কাছে করজোড়ে কাতর প্রার্থনা জানাতে লাগল- হে ভগবান! আমি আপনার প্রজা। আমাকে যারা আশ্রয় করে থাকে, তাদের কর্ম অনুযায়ী তাদের দুঃখ দান করাই আমার কাজ ছিল। কিন্তু সম্প্রতি একাদশীর প্রভাবে আমি কিছুই করতে পারছি না, বরং ক্ষয়প্রাপ্ত হচ্ছি। কেননা একাদশী ব্রতের ফলে প্রায় সব পাপাচারীরা বৈকুণ্ঠের বাসিন্দা হয়ে যাচ্ছে। হে ভগবান, এখন আমার কী হবে? আমি কাকে আশ্রয় করে থাকব? সবাই যদি বৈকুণ্ঠে চলে যায়, তবে এই মর্ত্য জগতের কী হবে? আপনি বা কার সঙ্গে এই মর্ত্যে ক্রীড়া করবেন?\nপাপপুরুষ প্রার্থনা করতে লাগল হে ভগবান, যদি আপনার এই সৃষ্ট বিশ্বে ক্রীড়া করবার ইচ্ছা থাকে তবে, আমার দুঃখ দূর করুন। একাদশী তিথির ভয় থেকে আমাকে রক্ষা করুন। হে কৈটভনাশন, আমি একমাত্র একাদশীর ভয়ে ভীত হয়ে পলায়ন করছি। মানুষ, পশুপাখি, কীটপতঙ্গ, জল-স্থল, বন-প্রান্তর, পর্বত-সমুদ্র, বৃক্ষ, নদী, স্বর্গ-মর্ত্য-পাতাল সর্বত্রই আশ্রয় নেওয়ার চেষ্টা করেছি, কিন্তু একাদশীর প্রভাবে কোথাও নির্ভয় স্থান পাচ্ছি না দেখে আজ আপনার শরণাপন্ন হয়েছি।\nহে ভগবান, এখন দেখছি, আপনার সৃষ্ট অনন্ত কোটি ব্রহ্মাণ্ডের মধ্যে একাদশীই প্রাধান্য লাভ করেছে, সেজন্য আমি কোথাও আশ্রয় পেতে পারছি না। আপনি কৃপা করে আমাকে একটি নির্ভয় স্থান প্রদান করুন।\nপাপপুরুষের প্রার্থনা শুনে ভগবান শ্রীহরি বলতে লাগলেন হে পাপপুরুষ! তুমি দুঃখ করো না। যখন একাদশী তিথি এ ত্রিভুবনকে পবিত্র করতে আবির্ভূত হবে, তখন তুমি অন্ন ও রবিশস্য মধ্যে আশ্রয় গ্রহণ করবে। তাহলে আমার মূর্তি একাদশী তোমাকে বধ করতে পারবে না।


স্যোশাল মিডিয়া জুড়ে ডানপন্থী বনাম বামপন্থী গ্রুপযুদ্ধ – বাংলা | How India Thinks\nহুহু করে বাড়ছে জাতীয়তাবাদী চিন্তা ভাবনার পরিসর। রাজ্য হোক বা দেশ সর্বত্রই গেরুয়া রাজের জয়জয়কার। এককালীন বটবৃক্ষ পরিবারতন্ত্রী কংগ্রেস হোক বা বিপ্লবের আঁতুড়ঘর হিসেবে পরিচিত কমিউনিস্ট ম্যানুফেস্টোর বিরুদ্ধে মুখ খুলতে শুরু করেছে আম জনতা। তার প্রতিফলন স্যোশাল মিডিয়া তো বটেই সাথে পাড়ার চায়ের দোকান বা ফুটবল মাঠ সর্বত্র প্রতিফলিত। বিভিন্ন স্যোশাল মিডিয়ায় খুলছে নতুন গ্রুপ, সেখানে আসল সত্যিকে তুলে ধরা থেকে শুরু করে বিশ্লেষক আঙ্গিকে আম আদমীকে ভাবনার রসদ দেওয়া নির্ভীক ভাবেই করে যাচ্ছেন স্যোশাল মিডিয়ার কুশীলবরা।\nকিছুদিন আগেই খবরে প্রকাশ হয় ” লোকাল ট্রেন কিনতে চাই ” ফেসবুক গ্রুপের কথা, মজার চলে সেখানে বামপন্থী রাজনৈতিক প্রচার চালানো থেকে ডানপন্থী কুৎসা সবই চলছিল হাসি মজার ছলে। যদিও হাসি মজার স্তরেই ছিল ব্যাপারটি। কিন্তু ডানপন্থী কিছু মানুষ সেটিকে অন্য দৃষ্টিতে দেখেন। দেশ বা দেশীয় সংস্কৃতির বিরুদ্ধাচারণ তাদের না পসন্দ। ফলত ” আমাগো একখান দ্যাশ আসিল ” পেজ তৈরি হয়। ছেচ্চলিশের দাঙ্গার থেকে শুরু করে একাত্তরের মুক্তিযুদ্ধ সমস্ত ইতিহাস সেখানে ছবি ভিডিও এবং ইতিহাস সমেত তুলে ধরতে শুরু করেন কিছু যুবক যুবতী। অচিরেই তা ভাইরাল হয়। এছাড়াও একই ভাবে আরো কিছু পেজ এবং গ্রুপ নিঃস্বার্থ ভাবে বাঙালীকে তার আসল সত্য এবং ইতিহাস জানানোর যে প্রচেষ্টা তা নিঃস্বার্থ ভাবেই করে যাচ্ছেন। দ্যা বেঙ্গল আউল, দ্যা নকটার্নাল ঈগল সহ বহু পেজ এবং গ্রুপ জাতীয়তা বাদী ভাবধারায় উদ্বুদ্ধ হয়ে আসল ইতিহাস তুলে ধরার যে প্রচেষ্টা শুরু করেছে তা সত্যিই তারিফযোগ্য।\nকথা হচ্ছিল ” আমাগো একখান দ্যাশ আসিল ” পেজের সাবেক কর্ণধার অর্ণব দাশ এবং সুতীর্থার সাথে। কথা সুত্রে জানা গেল তাদের নতুন প্রচেষ্টা শিল্প-কলা এবং সাংস্কৃতিক চিন্তন সমৃদ্ধ দল ” সারস্বত ” প্রসঙ্গে। জাতীয়তাবাদী চিন্তনের সাথে গান হোক বা চিত্রকলা যে ওতোপ্রোত ভানে জড়িত তা প্রমাণ সহ বুঝিয়ে দিলেন অর্ণব দাশ। সাথে জানা গেলো তার আগামী দিনের বাঙালী সামাজিকতার প্রতি দায়বদ্ধতার এক রুপরেখা। তার ভাষায় যদি বামপন্থা থাকে তাহলে ডানপন্থাও আছে বা যদি ইতিহাস বিকৃত করা সংস্কৃতি হত তাহলে আসল ইতিহাস তুলে ধরাও কর্তব্য। সব মিলিয়ে জমজমাট ফেবুপাড়া। ইতিমধ্যেই সারস্বত গ্রুপ ডানপন্থী মহলে বিশাল জনপ্রয়তা অর্জন করে ফেলেছে অল্প সময়ের মধ্যেই।\nঅল্প কিছুদিন আগে তৈরি হলেও একই সুরে কথা বললেন দ্যা নকটার্নাল ঈগ্লের প্রতিষ্ঠাতা মহারুদ্র চক্রবর্তী। বাঙ্গালীর ভুলে যাওয়া ইতিহাস বা বিকৃত তথ্য কিভাবে বছরের পর বছর ধরে জনসাধারণ কে ভুল উপায়ে ইতিহাস বানিয়ে খাওয়ানো হচ্ছে তার বিরুদ্ধে যুদ্ধ ঘোষনা করেছে। স্যোশাল মিডিয়ায় একের পর এক তথ্যনিষ্ঠ বক্তব্য তুলে ধরে মিথ্যা উন্মোচন করতে শুরু করেছে দ্যা নকটার্নাল ঈগল ।\nবসে নেই দ্যা বেঙ্গল আউলের প্রতিষ্ঠাতা শুভ সেনগুপ্তও। তারাও তাদের মতানুসারে জাতীয় ইতিহাস তুলে ধরা বা জনসাধারণকে উদ্বুদ্ধ করার যে প্রচেষ্টা তা নিরলস ভাবেই করে যাচ্ছেন। প্রসঙ্গত অল্প কিছুদিন আগেই জনসাধারণের কাছে আসল তথ্য এবং ইতিহাস তুলে ধরার জন্য তাকে আইনি ঝামেলায় পড়তেও হয় কিছুদিনের জন্য। তবুও তিনি বদ্ধপরিকর এবং আসল ইতিহাস তুলে ধরার জন্য যে কোন পরিস্থিতির মুখোমুখী হতে ভয় পান বলেই জানালেন শুভ। তার ভাষ্যেই আগামীর ভারতবর্ষকে বিশ্বমাঝে তারা সুজলাং সুফলাং মলয়জ শীতলাম ভারতবর্ষের সাথে এক ঋজু দৃঢ় এবং কর্তব্যনিষ্ঠ বিশ্বগুরু হিসেবেই দেখতে চান।\nPrevious post:#Breaking আবার দুর্ঘটনা ! বিশাখাপত্তনমে বিষাক্ত গ্যাস লিক করলো আবার। মৃত্যু সংখ্যা অজানা !\nNext post:শীতের মরশুমে পরিযায়ী পাখির মত ঝাঁকে ঝাঁকে দলবদলের হিড়িক তৃনমূলে । আবার দল ছাড়লেন ইনি


বিদ্যালয় ভবন ঝুঁকিপূর্ণ হওয়ায় গাছতলায় পাঠদান পলাশবাড়ীতে ! - দৈনিক মুক্ত আলো\nHome সারাদেশ বিদ্যালয় ভবন ঝুঁকিপূর্ণ হওয়ায় গাছতলায় পাঠদান পলাশবাড়ীতে !\nবিদ্যালয় ভবন ঝুঁকিপূর্ণ হওয়ায় গাছতলায় পাঠদান পলাশবাড়ীতে !\nপলাশবাড়ীর হোসেনপুর ইউনিয়নের বাহিরডাঙ্গা সরকারি প্রাথমিক বিদ্যালয় ভবন ঝুঁকিপূর্ণ হওয়ায় গাছতলায় চলছে পাঠদান।\nহোসেনপুর ইউনিয়নের বাহিরডাঙ্গা সরকারি প্রাথমিক বিদ্যালয় ভবনটি এলজিইডির বাস্তবায়নে ২০০০ সালে নির্মিত হয়। ভবন নির্মাণের পরপরই বিমে ফাটল দেখা দিলে ব্যবহারে অযোগ্য হয়ে পড়ে। পলাশবাড়ী উপজেলা প্রকৌশলী ২০১৩ সালে ভবনটিকে পরিত্যক্ত বলে ঘোষণা করেন।\nবিদ্যালয়ের প্রধান শিক্ষক আবুল কাশেম জানান, বিদ্যালয় ভবনের পলেস্তরা খসে পড়ছে এবং বিমে ফাটল ধরে ভেঙে রড বের হয়ে গেছে। বর্তমানে ভবনের এমন অবস্থা হয়েছে এখানে বইখাতাসহ প্রয়োজনীয় কাগজপত্র বৃষ্টির পানিতে নষ্ট হয়ে যাচ্ছে। ৮০ জন শিশু শিক্ষার্থীকে নিয়ে পাঠদানে বিঘ্ন ঘটছে। প্রতিটি দপ্তরে ধরনা দিয়েও নতুন ভবনের আশ্বাস পাচ্ছি না বলে তিনি জানান। শিশু শিক্ষার্থীরা জানান, আমরা স্কুল ভবনের ক্লাসরুমের ভেতর ঢুকতেই ভয় পাই। এ কারণে স্যারেরা গাছের নিচে আমাদেরকে পাঠদান করান।\nউপজেলা প্রাথমিক শিক্ষা কর্মকর্তা নাজমা বেগম ও উপজেলা প্রকৌশলী তাহাজ্জত হোসেন জানান, বিদ্যালয়টি সম্পর্কে আমরা অবগত নই।\nPrevious articleকমলগঞ্জ উপজেলার চৌমুহনা এলাকার সড়কের অবস্থা বেহাল\nNext articleবিআইডব্লিউটিএর সারাদেশে লঞ্চ চলাচল বন্ধ ঘোষণা\nরাজাকারের তালিকা দিয়ে মৌচাকে ঢিল মেরেছি: মুক্তিযোদ্ধা সমাবেশে মন্ত্রী\nরাজশাহী-চাঁপাইনবাবগঞ্জ মহাসড়কের আম ভর্তি ট্রাক উল্টে ঘটনাস্থলেই দুই জন নিহত


শুরুতেই বাংলাদেশ প্রিমিয়ার লিগে ম্যাচ ফিক্সিংয়ের ছায়া ! - Match-fixing, huge no-ball, massive wide in ongoing BPL, Bangla News\nবাংলা নিউজ > ময়দান > শুরুতেই বাংলাদেশ প্রিমিয়ার লিগে ম্যাচ ফিক্সিংয়ের ছায়া !\nসান্তোকি পপিং ক্রিজের প্রায় এক ফুটেরও বেশি দূরে পা ফেলে বল করছেন (ছবি ভিডিও থেকে সংগৃহীত)\nশুরুতেই বাংলাদেশ প্রিমিয়ার লিগে ম্যাচ ফিক্সিংয়ের ছায়া !\n১ মিনিটে পড়ুন . Updated: 13 Dec 2019, 02:08 PM IST HT Bangla Correspondent\nম্যাচ ফিক্সিংয়ের ছায়া এবার বাংলাদেশ প্রিমিয়ার লিগেও। যেটা মাথায় রেখে সিলেট থান্ডার্সের টিম ডিরেক্টর তানজিল চৌধুরি বাংলাদেশ ক্রিকেট বোর্ডকে অনুরোধ করেছেন তাঁর দলের বোলারের ওয়াইড ও নো বল গুলি তদন্ত করে দেখতে।\nMatch-fixing spot-fixing say fans huge no-ball massive wide BPL Sylhet Thunders team director Tanjil Chowdhury Bangladesh Cricket Board investigate bowler West Indian fast-bowler Krishmar Santokie\nঅবশেষে শুরু হল বাংলাদেশ প্রিমিয়ার লিগ। উদ্বোধনী দিনে হল দুটি ম্যাচ। যদিও এই দুই ম্যাচের ফলের চেয়ে বেশি আলোচনা হচ্ছে অন্য একটি বিষয় নিয়ে। আর সেটি হল, সিলেট থান্ডার্সের ক্যারিবিয়ান পেসার ক্রিসমার সান্তোকির দুটি ডেলিভারি। যা রীতিমতো কৌতূহলের জন্ম দিয়েছে ক্রিকেটপ্রেমিদের মনে।\nমীরপুরে উদ্বোধনী ম্যাচে আগে ব্যাট করে স্কোরবোর্ডে ১৬২ রান জমা করে ফেলে সিলেট থান্ডার্স। জবাবে ব্যাট করতে নামে চট্টগ্রাম চ্যালেঞ্জার্স। ইনিংসের দ্বিতীয় ওভারে সিলেট থান্ডার্সের হয়ে বোলিং করতে আসেন সান্তোকি। তাঁর করা তৃতীয় ডেলিভারি লেগ স্টাম্পের অনেকটা বাইরে দিয়ে চলে যায়। যার ফলে বাঁ-দিকে ঝাঁপিয়ে বলটি ধরতে হয় চট্টগ্রাম চ্যালেঞ্জার্সের উইকেটরক্ষক মহম্মদ মিঠুনকে।\nওভারের শুরুতে এই ওয়াইড অবশ্য অনেকের চোখে ধরা পড়েনি। কিন্তু সেই ওভারে সান্তোকির করা পঞ্চম ডেলিভারি সবার মনে কৌতূহল সৃষ্টি করেছে। ওই বলটি করতে গিয়ে পপিং ক্রিজের প্রায় এক ফুটেরও বেশি দূরে পা ফেলেন তিনি। এর ফলে ক্রিকেট প্রেমীদের মনে ম্যাচ ফিক্সিংয়ের দানা বাঁধতে শুরু করে দিয়েছে। কারণ, এর আগে ২০১০ সালে ইংল্যান্ডের বিপক্ষে মহম্মদ আসিফ, মহম্মদ আমিরও এভাবেই নো বল করেছিলেন।\nদলের বোলারকে নিয়ে বিতর্ক মাথাচাড়া দিয়ে ওঠায় সিলেট থান্ডার্সের টিম ডিরেক্টর তানজিল চৌধুরি বাংলাদেশ ক্রিকেট বোর্ডকে এই ঘটনার পূর্ণাঙ্গ তদন্তের জন্য অনুরোধ করেছেন। এক প্রতিক্রিয়ায় তিনি বলেছেন, ‘যে নো বলটা সে করেছে, সেটা সত্যি সন্দেহজনক। সান্তোকিকে বিসিবি এখনও ডেকে পাঠায়নি। তবে আমি আমার অভিযোগ জমা দিয়েছি। আমি মৌখিকভাবে সিইও এবং মোরশেদকে (বিসিবির দূর্নীতিদমন শাখার হেড) পুরো বিষয়টি তদন্ত করে দেখতে বলেছি।’ এবিষয়ে অবশ্য বিসিবির ডিরেক্টর জানিয়েছেন, এ ব্যাপারে তারা শীঘ্রই সিলেট থান্ডার্সের টিম ম্যানেজমেন্টের সঙ্গে কথা বলবেন।


প্রকাশ: ২০১৭-০২-১৩ ৫:১৬:৫৯ পিএম || আপডেট: ২০১৭-০২-১৩ ৫:১৬:৫৯ পিএম\nমো. রায়হান কবির : স্মার্টফোনের অভ্যস্ততা এমন পর্যায়ে চলে গেছে একদিন খাবার, পানি কিংবা বিদ্যুৎ ছাড়া থাকা সম্ভব কিন্তু ফোন ছাড়া? অসম্ভব! আপনার অভ্যস্ততা যদি এমন পর্যায়ে গিয়ে থাকে তবে আপনাকে সাবধান হতে হবে এখনই।\nরাইজিংবিডি/ঢাকা/১৩ ফেব্রুয়ারি ২০১৭/ফিরোজ


২০২২ ফেব্রুয়ারি ১৩ ১০:৩৬:২৩\n২০২১ সালের এইচএসসি ও সমমান পরীক্ষার ফল প্রকাশ করা হবে আজ রোববার (১৩ ফেব্রুয়ারি)। রাজধানীর আন্তর্জাতিক মাতৃভাষা ইনস্টিটিউটে রোববার আনুষ্ঠানিকভাবে ফল প্রকাশ করবেন শিক্ষামন্ত্রী ডা. দীপু মনি।\nবেলা ১১টায় গণভবন থেকে ভার্চুয়ালি যুক্ত হয়ে প্রধানমন্ত্রী শেখ হাসিনা ২০২১ সালের উচ্চ মাধ্যমিকের ফল প্রকাশ করবেন। এরপর বেলা সাড়ে ১১টায় আন্তর্জাতিক মাতৃভাষা ইনস্টিটিউটে এইচএসসির ফলের বিস্তারিত তুলে ধরবেন শিক্ষামন্ত্রী দীপু মনি।\nনিয়ম অনুযায়ী, সকালে ফলাফল প্রকাশের কার্যক্রম উদ্বোধন করবেন প্রধানমন্ত্রী শেখ হাসিনা। এরপর ফলাফলের বিস্তারিত জানানো হবে।\nসাধারণত প্রতি বছর এপ্রিলে এইচএসসি ও সমমানের পরীক্ষা শুরু হলেও করোনা মহামারির কারণে এই পাবলিক পরীক্ষা ২০২১ সালের ডিসেম্বরের প্রথম সপ্তাহে নেয়ার ঘোষণা দেয় সরকার। পরীক্ষা ২ ডিসেম্বর শুরু হয়ে শেষ হয় ৩০ ডিসেম্বর।\nএবারের এইচএসসি পরীক্ষা অন্যান্য বছরের মতো হয়নি। পরীক্ষা হয় শুধু নৈর্বাচনিক বিষয়ে। আর আবশ্যিক বিষয়ে আগের পাবলিক পরীক্ষার সাবজেক্ট ম্যাপিং করে মূল্যায়নের মাধ্যমে নম্বর দেয়ার সিদ্ধান্ত নেয় শিক্ষা মন্ত্রণালয়। বাদ দেয়া হয় চতুর্থ বিষয়ের পরীক্ষাও।\nএবার ২ হাজার ৬২১টি কেন্দ্রে ৯ হাজার ১৮৩টি শিক্ষাপ্রতিষ্ঠানের ১৩ লাখ ৯৯ হাজার ৬৯০ জন পরীক্ষার্থী ছিলেন।\nএর মধ্যে নয়টি সাধারণ শিক্ষা বোর্ডের অধীনে পরীক্ষার্থী ছিলেন ১১ লাখ ৩৮ হাজার ১৭ জন। এদের মধ্যে দুই লাখ ৫৪ হাজার ৮৩০ জন বিজ্ঞান, ছয় লাখ ৫৬ হাজার ১৩২ জন মানবিক এবং দুই লাখ ২৭ হাজার ৫৫ জন বাণিজ্য বিভাগের। এ ছাড়া এক লাখ ১৩ হাজার ১৪৪ জন মাদ্রাসা ও এক লাখ ৪৮ হাজার ৫০৩ জন কারিগরি শিক্ষা বোর্ডের।\nযেভাবে জানা যাবে এইচএসসির ফল:\nশিক্ষার্থীরা এই (http://www.educationboardresults.gov.bd) ওয়েবসাইট ভিজিট করে ফলাফল জানতে পারবে। তাছাড়া পরীক্ষার্থীরা এসএমএস এর মাধ্যমে প্রি-রেজিষ্টেশন করে ফলাফল জানতে পারবে।\nআটটি সাধারণ শিক্ষাবোর্ডের এইচএসসি পরীক্ষার্থীরা মোবাইলের মাধ্যমে ফল পেতে HSC লিখে স্পেস দিয়ে বোর্ডের প্রথম তিন অক্ষর লিখে আবার স্পেস দিয়ে রোল নম্বর লিখে স্পেস দিয়ে ২০২১ লিখবে। এরপর তা ১৬২২২ নম্বরে এসএমএস আকারে পাঠাবে। ফিরতি এসএমএসে ফল জানানো হবে।\nএছাড়া কারিগরি শিক্ষাবোর্ডের ফল জানতে HSC লিখে স্পেস দিয়ে TEC লিখে স্পেস দিয়ে রোল নম্বর লিখে স্পেস দিয়ে ২০২১ লিখে ১৬২২২ নম্বরে এসএমএস পাঠাতে হবে। ফিরতি এসএমএসে ফল জানিয়ে দেওয়া হবে।\nএদিকে, শিক্ষামন্ত্রী প্রেস কনফারেন্সের পরপরই শিক্ষার্থীরা শিক্ষা মন্ত্রণালয়ের ওয়েবসাইট এবং এসএমএসের মাধ্যমে ফল জানতে পারবে।\nপ্রি-রেজিস্ট্রেশন করার নিয়ম (ফল প্রকাশের পূর্বে): যে কোনো অপারেটরের মোবাইল ফোনের মেসেজ অপশনে গিয়ে HSC<>Board name (First3Letter)>Roll Year টাইপ করে 16222 নম্বরে পাঠাতে হবে। যেমন বরিশাল শিক্ষাবোর্ডের জন্য HSC<>Bar<>Roll<>2021 Send to 16222. ফলাফল প্রকাশের সাথে সাথেই প্রি-রেজিস্ট্রেশন পরীক্ষার্থীদের মোবাইল নম্বরে তাদের ফলাফল পৌঁছে যাবে।


পরীক্ষা কেন্দ্রের পাশের উচ্চ শব্দের মাইক বন্ধ করলেন ম্যাজিস্ট্রেট\nবুধবার, ৬ নভেম্বর ২০১৯, ১৮:৩১\nপ্রেস নারায়ণগঞ্জ: নগরীর মর্গ্যান গার্লস স্কুল এন্ড কলেজে জুনিয়র স্কুল সার্টিফিকেট (জেএসসি) পরীক্ষা চলাকালীন সময় পাশেই উচ্চ শব্দে বাজছিল মাইক। মাইকে বক্তৃতা করছিলেন ‘আমরা নারায়ণগঞ্জবাসী’ সংগঠনের নেতৃবৃন্দরা। এতে পরীক্ষার্থীদের মনোযোগে ব্যাঘাত ঘটলে শিক্ষা প্রতিষ্ঠানটির অধ্যক্ষ অশোক তরু কল করেন ম্যাজিস্ট্রেটকে। পরে ম্যাজিস্ট্রেটের নির্দেশে পুলিশ সদস্যরা ঘটনাস্থলে উপস্থিত হয়ে মাইকের শব্দ কমায়।\nবুধবার (৬ নভেম্বর) সকালে নগরীর ডিআইটি এলাকায় এ ঘটনা ঘটে।\nসকাল সাড়ে ১০টা থেকে নগরীর আলী আহম্মদ চুনকা নগর পাঠাগার ও মিলনায়তনে শেখ রাসেল পার্ক রক্ষা, হাজীগঞ্জ ও সোনাকান্দা দুর্গকে পর্যটন কেন্দ্র করার দাবিতে গণঅনশন ও অবস্থান ধর্মঘট কর্মসূচি পালন করছিল আমার নারায়ণগঞ্জবাসী সংগঠন। অন্যদিকে পাঠাগার সংলগ্ন মর্গ্যান গার্লস স্কুল এন্ড কলেজে ইসলাম ধর্ম পরীক্ষা দিচ্ছিল জেএসসি পরীক্ষার্থীরা।\nমাইকের উচ্চ শব্দে জেএসসি পরীক্ষার্থীদের মনোযোগে ব্যাঘাত ঘটলে অধ্যক্ষ অশোক তরু জেলা প্রশাসনের নির্বাহী ম্যাজিস্ট্রেট আসমা সুলতানা নাসরিনকে বিষয়টি জানান। আসমা সুলতানা নাসরিন সঙ্গে সঙ্গে ঘটনাস্থলে পৌছান এবং কিছু সংখ্যক পুলিশ সদস্য প্রেরণ করেন। পরবর্তীতে পুলিশ সদস্যরা আলী আহম্মদ চুনকা নগর পাঠাগার ও মিলনায়তনে গিয়ে আমার নারায়ণগঞ্জবাসী সংগঠনের নেতৃবৃন্দদের বিষয়টি জানালে তারা মাইকের আওয়াজ কমিয়ে দেয়। একটা পর্যন্ত চলে ওই কর্মসূচি।\nএদিকে আমরা নারায়ণগঞ্জবাসী সংগঠনের এমন কর্মকান্ডের সমালোচনা করেছেন অনেকেই। নাগরিক ও সামাজিক সমস্যা নিয়ে কাজ করা একটি সংগঠন এমন কান্ডজ্ঞানহীন কাজ কীভাবে করে- এ বিষয়েও ক্ষোভ প্রকাশ করেন অনেকে। তারা বলছেন, যথার্থ দাবিতে তারা কর্মসূচি পালন করেছেন কিন্তু সময়টা কেন পরীক্ষার সময়তেই বেছে নিতে হবে? তারা চাইলেও বিকেলে কিংবা ছুটির দিনে এই কর্মসূচি ঘোষণা করতে পারতেন।\nতবে এ বিষয়ে আমরা নারায়ণগঞ্জবাসীর সভাপতি হাজী নূরউদ্দিন আহম্মেদ, সাধারণ সম্পাদক নাসির উদ্দিন মন্টুর মুঠোফোন নম্বরে যোগাযোগ করার চেষ্টা করা হলেও তারা কলটি রিসিভ করেননি।\nওই কর্মসূচিতে উপস্থিত ছিলেন আমরা নারায়ণগঞ্জবাসী সংগঠনের সভাপতি হাজী নূরউদ্দিন আহম্মেদ, সাধারণ সম্পাদক নাসির উদ্দিন মন্টু, সাবেক সভাপতি এড. মাহবুবুর রহমান ঈসমাইল, নাগরিক কমিটির সভাপতি এবি সিদ্দিক, সম্পাদক মন্ডলীর সদস্য জাহাঙ্গীর গোলক খোকন, সচেতন নাগরিক সমাজের সভাপতি বদরুল হক, সম্পাদক মন্ডলীর সদস্য সফিকুল ইসলাম খান, সহ সভাপতি ডা. মোসাদ্দেক, যুগ্ম সম্পাদক মাহমুদ হোসেন, সম্পাদক মন্ডলির সদস্য আবুল সরকার, কোষাধ্যক্ষ আজিজুল আল আরমান প্রমুখ।


উত্তর কোরিয়া নিয়ে আমেরিকার দ্বৈত আচরণ! - Jagoreport24.com\nউত্তর কোরিয়া নিয়ে আমেরিকার দ্বৈত আচরণ!\nসম্প্রতি নতুন করে ব্যা’লিস্টি’ক ক্ষে’পণা’স্ত্র পরীক্ষার পর উত্তর কোরিয়া নিয়ে দ্বৈত আ’চরণ শুরু করেছে মার্কিন যুক্তরাষ্ট্র। এরই মধ্যে আবারও পিয়ং ইয়ংয়ের সঙ্গে সংলাপে বসার আগ্রহ প্রকাশ করেছে ওয়াশিংটন। মার্কিন পররাষ্ট্র মন্ত্রণালয়ের উপ মুখপাত্র জ্যালিনা পোর্টার শনিবার দাবি করেন, মার্কিন যুক্তরাষ্ট্র কূটনৈতিক উপায়ে সমস্যা সমধানে বিশ্বাসী এবং আমরা উত্তর কোরিয়াকে আলোচনার টেবিলে ফিরে আসার আহ্বান জানাই।\nতিনি এমন সময় কূটনৈতিক উপায়ের কথা বললেন যখন উত্তর কোরিয়ার বি’রুদ্ধে শা’স্তিমূলক ব্যবস্থা নেয়ার জন্য জাতিসংঘের দ্বারস্থ হতে যাচ্ছে বাইডেন প্রশাসন। জাতিসংঘে নিযুক্ত আমেরিকার স্থায়ী প্রতিনিধি লিন্ডা টমাস গ্রিনফিল্ড শুক্রবার বলেছেন, উত্তর কোরিয়ার ক্ষে’পণা’স্ত্র পরীক্ষা নিয়ে উ’দ্বিগ্ন ওয়াশিংটন এবং বিষয়টি জাতিসংঘের নিষে’ধাজ্ঞা কমিটিতে উত্থাপন করার সিদ্ধান্ত নেওয়া হয়েছে।\nগ্রিনফিল্ড বলেন, জাতিসংঘ নিরাপত্তা পরিষদের নিষেধাজ্ঞা কমিটির সদস্য দেশগুলো শিগগিরই উত্তর কোরিয়ার বিরুদ্ধে ব্যবস্থা নেওয়ার জন্য বৈঠকে বসবে। তবে আসন্ন বৈঠক থেকে বড় ধরনের কোনও সিদ্ধান্ত নেওয়া যাবে কিনা তা এখনও স্পষ্ট নয়।\nএর আগে গত মার্চ মাসে ওই কমিটি উত্তর কোরিয়ার ক্ষে’পণা’স্ত্র পরীক্ষা নিয়ে একবার বৈঠক করেছিল কিন্তু সে বৈঠক থেকে নি’ষেধা’জ্ঞার কোনও সিদ্ধান্ত বের করা যায়নি। উত্তর কোরিয়া গত বুধবার ট্রেন থেকে নিক্ষেপযোগ্য একটি ক্ষে’পণা’স্ত্র প্রতিরক্ষা ব্যবস্থার পরীক্ষা চালায়। পিয়ং ইয়ং ঘোষণা করে, এ ব্যবস্থা দিয়ে উত্তর কোরিয়ার নিরাপত্তার জন্য বিঘ্ন সৃষ্টিকারী যেকোনও হুমকি মোকাবিলা করা হবে।\nহিজবুল্লাহর ওপর নতুন নিষেধাজ্ঞা আরোপ আমেরিকার!


আহমদ ছফার মন - Rafan Ahmed\n- BookClub, Contemporary Issues, Contemporary Issues, Secularism\nআহমদ ছফা বাংলাদেশের সমকালীন বুদ্ধিবৃত্তির পরিমণ্ডলে একজন প্রভাবশালী বুদ্ধিজীবী- একথা বললে উনোক্তি বা অত্যুক্তি কোনোটিই হবে না। জাতীয়তাবাদী ও বামপন্থি মহলে তো বটেই এমনকি ডানপন্থি মহলেরও কিছু কিছু অংশে আহমদ ছফার গ্রহণযোগ্যতা আছে বলে মনে হয়। বিভিন্ন চিহ্নের মধ্য দিয়ে এর সাক্ষ্য প্রমাণ মেলে বৈকি। বিশেষ করে তার কয়েকটি বই যেমন ‘বুদ্ধিবৃত্তির নতুন বিন্যাস’ (১৯৭২), “বাঙালি মুসলমানের মন’ (১৯৭৬) এবং “যদ্যপি আমার গুরু” (১৯৯৮) প্রভৃতি বাংলাদেশের বিগত ও সমকালীন তরুণ বেশ কয়েকটি প্রজন্মকে অনেক নাড়া দিচ্ছে। এই বিষয়টি সমঝদারদের দৃষ্টি ও বোধে সহজেই ধরা পড়ছে।\nকেন ছফার রচনা মতাদর্শের বর্ণালিক্রমের এপপ্রান্ত থেকে ও- প্রান্তে বিচরণকারী বর্তমান প্রজন্যের বিভিন্ন শাখা-প্রশাখার কাছে এত আবেদন রাখতে পারছে?\nএই প্রশ্নের উত্তর পেতে হলে আমাদেরকে তার চিন্তা ও লেখায় তার যে মানস প্রতিফলিত হয়েছে তা বুঝতে হবে। তার ডিসকোর্স বা বয়ানের ডিকনসট্রাকশন বা অবিনির্মাণ করতে হবে। ১৯৭১ সালে এদেশে যে গভীর আন্তপ্রাদেশিক রাজনৈতিক সংকট দেখা দিয়েছিল, যাকে বাঙালি যাকে বাঙালি জাতীয়তাবাদীরা মুক্তিযুদ্ধের মহাআখ্যান হিসেবে বয়ান করে চলেছে, তার ভেতরেই আহমদ ছফার উত্থান ও বিকাশ হয়েছিল। অর্থাৎ তার সেই সময়ে কলকাতায় চলে যাওয়া ও ফিরে এসে ‘বুদ্ধিবৃত্তির নতুন বিন্যাস’ (১৯৭২) নামক বইটি লেখা, তৎকালে সদ্যগঠিত জাসদের মুখপত্র ‘গণকণ্ঠ’ পত্রিকার সঙ্গে ঘনিষ্ঠ সম্পর্ক রাখা ইত্যাদির মধ্য দিয়ে তিনি বাংলাদেশ আন্দোলনের প্রতি তার অনুরাগ ও আনুগত্য উভয়ই প্রকাশ করেছিলেন। অর্থাৎ তার এইসব কর্মকাণ্ড ও লেখালেখির মাধ্যমে তিনি তার বাঙালি জাতীয়তাবাদী মনের পরিচয় দিয়েছেন।\nতবে সেই সঙ্গে তার মনে সে সময়কার সেক্যুলার সমাজতান্ত্রিক চেতনার উপস্থিতিও আমরা টের পাই। তবে যা তাকে একজন আপোষহীন বুদ্ধিজীবীর মর্যাদা দিয়েছে তা হল তার সামগ্রিক প্রতিষ্টান ও প্রথা অগ্রাহ্যকারী ব্যক্তিত্ব ও জীবনযাপন শৈলী । তিনি বাঙালি জাতীয়তাবাদী ও সেক্যুলার বাম ঘরানার প্রতিষ্ঠানপন্থি বুদ্ধিজীবীদের মত একাত্তর-উত্তর লুটপাটের অর্থনীতির উচ্ছিষ্টভোগী ছিলেন না। এর আরেকটি সাক্ষ্য প্রমাণ মওলানা ভাসানী ও তার রাজনীতির প্রতি ছফার প্রকাশিত অনুরাগ ও সমর্থনের ভেতরে আমরা লক্ষ করতে পারি। অর্থাৎ একাত্তর-উত্তর প্রথম শাসনকালে নৈরাজ্যকর রাজনীতি ও অর্থনীতি থেকে তিনি-আদর্শগতভাবে এক হওয়া সত্ত্বেও-নিজেকে দূরে রাখতে পেরেছিলেন। সৎ, সাহসী ও স্পষ্টভাষী বুদ্ধিজীবী হিসেবে এটাই তার উ্থান ও সাফল্যের প্রেক্ষাপট ও কারণ ।\nএবারে আসি তার দ্বিতীয় যে গ্রন্থটি বহুল আলোচিত ও উদ্ধৃত সেই ‘বাঙালি মুসলমানের মন” (১৯৭৬) প্রসঙ্গে। এই বইটির মাধ্যমে আহমদ ছফা প্রমাণ করলেন যে ‘প্রচলিত একাডেমিক গবেষণার পরিমণ্ডলের বাইরে থেকেও ভাল বিশ্লেষণমূলক গবেষণা করা যায়। এই বইটির মাধ্যমে তিনি “বাঙালি মুসলমান” বলে একটি মনস্তাত্ত্বিক এনালিটিক্যাল ক্যাটাগরি/টুল উদ্ভাবন ও প্রতিষ্ঠা করলেন। তিনি মধ্যযুগ, প্রাক-আধুনিক ও আধুনিক যুগের বাঙালি মুসলমান মানসের এমন একটি মনস্তাত্ত্বিক বয়ান নির্মাণ করলেন, যা এক হীনম্মন্য, দোদুল্যমান, অগভীর, অক্ষম ও অপারঙ্গম প্রতিকৃতি তৈরি করল।\nকিন্তু আশ্চর্যজনক ব্যাপার হলো এই যে, বাঙালি মুসলমানের এই ভগ্ন, অযোগ্য, পশ্চাৎপদ, দুর্বল, উপরিতলীয় মনের মনোসমীক্ষণ বাঙালি মুসলিমদের প্রতি সহানুভূতিশীল ও অসহানুভূতিশীল উভয় মহলেই খুব গ্রহণযোগ্য হয়ে উঠল। অর্থাৎ ছফার এই কাজটি অনেক পর্যবেক্ষক ও বিশ্লেষকের মতে আনিসুজ্জামানের ‘মুসলিম মানস ও বাংলা সাহিত্য’ (১৯৬৪) বইতে বাঙালি মুসলিমের যে মানস প্রতিচিত্র প্রতিবিম্বিত হয়েছে তাকেও ছাপিয়ে গেছে। এই ছাপিয়ে যাওয়া যেমন উৎকর্ষের দিক থেকে তেমনই বিশ্লেষণী গভীরতায় ও নিবিড় অনুসন্ধিৎসায়। যদিও আনিসুজ্জামান ও ছফার বয়ানের উৎস ও অভিমুখ মূলত একই বলা যায়।\nএক্ষেত্রে তুলনীয় তৃতীয় বিশ্লেষণটি এসেছে কয়েক বছর পরে অসীম রায়ের কাছ থেকে তার “দা ইসলামিক সিনক্রেটিস্টিক ট্রাডিশন ইন বেঙ্গল” (১৯৮৪) বইয়ের মাধামে। এরা সবাই বাঙালি মুসলমানকে দেখিয়েছেন হীনমনা, দোদুল্যমান, অনুতপ্ত, পরনির্ভর, সমন্বয়ী, পশ্চাৎপদ, অক্ষম ও মধ্যম মানীয় হিসেবে। ছফার এই বয়ান উপনিবেশিত কলকাতায় উৎপন্ন ইংরেজ প্রাচ্যবাদী ও তাদের ছত্রছায়ায় বাঙালি হিন্দু ভদ্রলোকের জাতীয়তাবাদী বয়ানের সঙ্গে খুব সহজে মিতালি গড়ে নিতে পারে। অথাৎ এই বয়ান বাংলাদেশ রাষ্ট্র ও বাঙালি মুসলমান আত্মপরিচয়কে একটি সাধারণ বাঙালিত্বের ছত্রছায়ায় শেষমেষ অখণ্ড ভারতের অধীনস্ত অবিভাজা বাংলার স্বেচ্ছুক অংশীদার করে তোলে। আর এখানেই আনিসুজ্জামান ও আহমদ ছফাদের এত রমরমা গ্রহণযোগ্যতা ও উদযাপনের রহস্য।\nতবে আনিসুজ্জামান ও আহমদ ছফার মধ্যে যেমন মিল রয়েছে, তেমনই অমিলও রয়েছে। আনিসুজ্জামান যেমন উপরিল্লিখিত বাঙালি জাতীয়তাবাদী বুদ্ধিজীবীর ভূমিকায় যতটা খুল্লামখুল্লা হয়েছিলেন, আহমদ ছফা কখনোই ততটা পরিচ্ছদহীন হননি। তিনি ভারত প্রশ্নে অনেক সময় তার অস্বস্তি ও ক্ষোভ প্রকাশ করতে কুণ্ঠিত হননি। বিশেষ করে বাংলাদেশের আর্থ-সামাজিক-রাজনৈতিক ও সাংস্কৃতিক কর্তাসত্তা সুরক্ষার প্রশ্নে তিনি প্রায়শই সরব হয়ে উঠতেন। কিন্তু এসব প্রতিবাদ এম্পিরিকাল পরিমণ্ডলেই সীমাবদ্ধ থাকত। এসব তার জ্ঞানতাত্ত্বিক, আদর্শিক ও মানসিক পরিগঠনে কোনো প্রভাব ফেলতে পারেনি। অর্থাৎ শেষবিচারে আহমদ ছফাও একজন সেক্যুলার, সমাজতন্ত্রপ্রবণ বাঙালি জাতীয়তাবাদীই ছিলেন ।\nতথ্যসূত্র: মনোয়ার শামসী সাখাওয়াত, বাঙালি মুসলমানের বয়ান ও প্রতিবয়ান; পৃ. ২১২-২১৪ (ঢাকা: সিস্টেক পাবলিকেশন্স, ২০২১)\nPrevPreviousনাস্তিকতা কী ধর্মের মতই?\nNextসংস্কৃতি বিনির্মান ও আদর্শের বয়ানNext


কয়েকজন কুখ্যাত নারী সিরিয়াল কিলার সম্বন্ধে জানতে চাই? - Bissoy Answers\nকয়েকজন কুখ্যাত নারী সিরিয়াল কিলার সম্বন্ধে জানতে চাই?\n20 অগাস্ট 2015 "সাধারণ" বিভাগে জিজ্ঞাসা করেছেন shohan (4,190 পয়েন্ট)\n20 অগাস্ট 2015 উত্তর প্রদান করেছেন আরিফুল (6,252 পয়েন্ট)\n‘সিরিয়াল কিলার’ জ্যাক দ্য রিপারের কথা সবাই জানেন৷ আরো অনেক কুখ্যাত খুনির কথাও শুনেছেন হয়ত৷ তবে কোনো নারী সিরিয়াল কিলার বা খুনির কথা কি শুনেছেন? জেনে নিন কয়েকজন কুখ্যাত নারীর কাহিনী।\nরক্ত দিয়ে গোসল\nহাঙ্গেরিতে ১৫৬০ সালে জন্ম, মৃত্যু ১৬১৪ সালে৷ তার গল্প শুনলে মনে হবে কোনো ভৌতিক ছবির কাহিনী শুনছেন৷ বলা হয়ে থাকে, ৫৪ বছরের জীবনে তিনি ৮০ থেকে ৬০০ জনকে খুন করেছিলেন৷ যাদের খুন করতেন, তাদের রক্ত দিয়ে গোসলও করতেন অ্যার্জেবেত বাথোরি৷ ভয়ঙ্কর খুনি হিসেবে গিনেস বুক অফ ওয়ার্ল্ড রেকর্ডসে নাম আছে তার৷\nসম্পত্তির লোভে খুন\nনরওয়ের বেল গানেসের জন্ম ১৮৫৯ সালে, মৃত্যু ১৯০৮ সালে৷ ইতিহাসে ইনি ‘ব্ল্যাক উইডো’ নামে পরিচিত৷ নরওয়ের এই নারী জীবনে ৪০ জনের মতো মানুষকে হত্যা করেছেন৷ নিহতদের মধ্যে তার স্বামী, পানিপ্রার্থী, বোন, এমনকি সন্তানও ছিল বলে ধারণা করা হয়৷ মূলত জীবন বিমার টাকা এবং অন্যান্য মূল্যবান সম্পদ হাতিয়ে নেয়ার জন্যই খুন করতেন তিনি৷ খুনের সাক্ষী না রাখতে গিয়ে অনেক জনকে হত্যা করতে হয়েছে তাকে৷\nলিওনার্দা চিয়ানচিউলি (১৮৯৪-১৯৭০)৷ ইটালির এই নারী মাত্র তিনজনকে হত্যা করেই বিশ্বকুখ্যাত৷সন্তানকে দ্বিতীয় বিশ্বযুদ্ধে যেতে হবে শুনে ভাবনায় পড়ে যান লিওনার্দা৷ সন্তানকে যুদ্ধ থেকে দূরে রেখে বাঁচানোর একটা উপায় আসে মাথায়৷ লিওনার্দা ভাবলেন, সৃষ্টিকর্তার উদ্দেশ্যে অন্যের প্রাণ উৎসর্গ করলে ছেলেকে বাঁচানো যাবে৷ তারপর একে একে তিনজন মধ্যবয়সী নারীকে হত্যা করলেন লিওনার্দা৷\nকুস্তিগির থেকে সিরিয়াল কিলার\nমেক্সিকোর হুয়ানা বারাথা৷ জন্ম ১৯৫৭ সালে৷ ছিলেন পেশাদার কুস্তিগির৷ তবে মানুষ হত্যায় নেমে সেই পরিচয় প্রায় ভুলিয়ে দিয়েছেন৷ হুয়ানাকে এখন ঠাণ্ডা মাথার সিরিয়াল কিলার হিসেবেই চেনে সবাই৷ কমপক্ষে ১১ জনকে খুন করেছেন৷ আরো ৪৯ জনের অস্বাভাবিক মৃত্যুর পেছনেও তার হাত আছে বলে সন্দেহ করা হয়৷ ১১ জনকে খুন করার জন্য ৭৫৯ বছরের জেল হয়েছে হুয়ানার৷ এখনো জেলেই আছেন হুয়ানা৷\nযুক্তরাষ্ট্রের আয়েলিন ক্যারল ওয়ারনোস ১৯৮৯ থেকে ১৯৯০ সালের মধ্যে সাতজনকে খুন করেছিলেন৷ আয়েলিনের দাবি, ওই সাতজন পতিতা হিসেবে কাজ করার সময় তাকে ধর্ষণ করতে চেয়েছিল, আত্মরক্ষার্থে হত্যা করতে হয় তাদের৷এ দাবির সত্যতা প্রমাণিত না হওয়ায় তাকে মৃত্যুদণ্ড দেয় ফ্লোরিডার আদালত৷ তার জীবনকাহিনী নিয়ে টিভি সিরিয়াল, পূর্ণদৈর্ঘ ছবিও হয়েছে৷ ‘মনস্টার’ ছবিতে আয়েলিনের চরিত্র রূপায়ন করে অস্কার জেতেন শার্লিজ থেরন৷\nসূত্র : ডয়চে ভেল\nবিখ্যাত এর বি=বিশেষ কিন্তু কুখ্যাত এর কু=? & প্রখ্যাত এর প্র=?\n30 মে 2016 "সাধারণ" বিভাগে জিজ্ঞাসা করেছেন রায়হান ভূঞা (11 পয়েন্ট)\nগেম কিলার এপটির সম্পর্কে জানতে চাই!?\n23 মার্চ 2016 "অ্যান্ড্রয়েড" বিভাগে জিজ্ঞাসা করেছেন ssakib3040 (-37 পয়েন্ট)\nআমার ডান হাতের এখানে জয়েন্টে অনেক দিন ধরে ব্যাথা, পেইন কিলার খেলে ব্যাথা কমে যায় আবার কয়েক দিন পর আগের মত হয়ে যায় ?\n18 অগাস্ট 2017 "স্বাস্থ্য ও চিকিৎসা" বিভাগে জিজ্ঞাসা করেছেন সিয়াম_আহমেদ (264 পয়েন্ট)\nপ্রতি মাসে মাসিক শুরু হওয়ার পর প্রচন্ড ব্যাথা হয়,পেইন কিলার না খেয়ে থাকা যায় না, এর সমাধান কি? প্লিজ জানাবেন।?\n17 জুন 2017 "যৌন" বিভাগে জিজ্ঞাসা করেছেন tuhin hasan (7 পয়েন্ট)\nআমার সমস্যাটি হল- বাঁম নিতম্ব থেকে বাঁম হাঁটুর মালাইচাকিদ্বয় পর্যন্ত পেশীগত টান & ব্যাথা ধরে আছে। যার ফলে হাঁটু মোড়া,ওঠানামা ,চলাফেরা , করতে সমস্যা হচেছ। (৫-মাস ) ধরে ভুগছি। হোমিওপ্যাথি অর্থপেথিক, সব করেছি। বিভিন্ন টেস্ট ( হাঁটু ,লেফট -স্পাইন * এক্সরে,এম*আর*ই ( লেফট -স্পাইন) ,পেইন কিলার,ক্যালসিয়াম, ব্যায়াম ইত্যাদি সব করেছি এই পাঁচ মাস যাবৎ কিন্তু কোনো উপকার পাইনি । এবার আর কি করব , যদি কিছু বলেন ?\n19 জুন 2016 "স্বাস্থ্য ও চিকিৎসা" বিভাগে জিজ্ঞাসা করেছেন soumenojha (9 পয়েন্ট)


৩ - TechiAI\nপ্রেমের বয়স সবে ৩ মাস, সন্দীপ্তা বললেন, ‘মনে হয়েছিল মানুষটার উপর ভরসা করা যায়’\nনা, আর কোনও গুঞ্জন নয় এবার সন্দীপ্তা চক্রবর্তী নিজের মুখেই জানিয়েছেন তিনি আর সিঙ্গল নন। ‘গল্প হলেও সত্যি’ প্রেমে পড়েছেন সন্দীপ্তা। পাত্রও টলিপাড়ার চেনা মুখ। যদিও তিনি পর্দার সামনের নন, পিছনের মানুষ। সৌম্য মুখোপাধ্যায়ের সঙ্গে সম্পর্কে…\nদল হারছে, অথচ ইংল্যান্ডের মাটিতে দাপট দেখিয়ে ৩ টেস্টেই শতরান, নজির ডারিল মিচেলের\nইংল্যান্ডের মাটিতে পরপর ২ টেস্টে হেরেছে নিউজিল্যান্ড। অথচ দাপট দেখিয়ে চলেছেন কিউয়ি তারকা ডারিল মিচেল। যে দু'টি টেস্টে নিউজল্যান্ড হেরেছে, সেই ২ টেস্টে তো বটেই, চলতি টেস্টেও শতরান করে ফেললেন ডারিল মিচেল। সেই সঙ্গে অন্য দেশে গিয়ে একটি…\nআসছে ‘হেরি ফেরি ৩’, অক্ষয়-সুনীল-পরেশের জুটি থাকছে না বদলাচ্ছে?\nহিন্দি কমেডি সিনেমার মধ্যে ‘হেরা ফেরি’ এখনও দর্শকদের কাছে ভীষণ জনপ্রিয়। অক্ষয় কুমার, সুনীল শেট্টি আর পরেশ রাওয়ালের এই সিরিজ পা রাখতে চলেছে থার্ড চ্যাপ্টারে। প্রযোজক ফিরোজ নাদিয়াওয়ালা সম্প্রতি এক সাক্ষাৎকারে আভাস দিয়ে গেলেন ‘হেরাফেরি ৩’ আসা…\nআসছে ‘ডন ৩’? কী বলছে ফারহান? এই তথ্যে মন ভাঙতে পারে শাহরুখ ভক্তদের\nJhon Lobo Jun 23, 2022 0\nডন ফ্র্যাঞ্চাইজির পরবর্তী ছবির জন্য অধীর আগ্রহে অপেক্ষা ছিলেন শাহরুখ ভক্তরা। সম্প্রতি, 'ডন ৩' নিয়ে খবর চাউর হয়েছিল। তখন থেকেই ভক্তরা অপেক্ষায় ছিলেন ফারহান আখতার ফ্র্যাঞ্চাইজির এই ছবির তৃতীয় পার্টের ঘোষণার জন্য। তবে তাঁদের জন্য রয়েছে…\nপুরুষ-মহিলা বিভাগে আলাদা স্বত্ব, ৩ আলাদা প্যাকেজ ৭১১ ম্যাচের রাইটস নিলামে আইসিসি\nশুভব্রত মুখার্জি: আইপিএলের মিডিয়া স্বত্বের নিলাম ইতিমধ্যেই হয়ে গিয়েছে। আগামী পাচ বছরের টিভি এবং ডিজিটাল স্বত্ব বিক্রি করে বিপুল অঙ্কের টাকা আয় করেছে বিসিসিআই। এবার পালা বিশ্ব ক্রিকেটের নিয়ামক সংস্থা আইসিসির। তাদের তরফে আগামী ২০ জুন…\nএকবার ভণ্ড বাবার পাল্লায় পড়েছিলেন এশা, টাকা চেয়েছিল ‘আশ্রম ৩’ অভিনেত্রীর থেকে!\nমুক্তি পেয়েছে ববি দেওলের জনপ্রিয় ওয়েব সিরিজ 'আশ্রম'-এর তৃতীয় সিজন। এই সিজনের বাড়তি পাওনা অভিনেত্রী এশা গুপ্তা। সিরিজের পরিচালনায় প্রকাশ ঝা। সিরিজে এশা গুপ্তা এবং ববি দেওলকে একাধিক সাহসী দৃশ্যে স্ক্রিনে দেখা গিয়েছে। একজন ভণ্ড বাবাকে ঘিরে…\n‘৩ ম্যাচ পরেই ধোনি বলেছিল আমি বিশ্বকাপ দলে থাকব’, মিলে গেছিল মাহির ভবিষ্যদ্বাণী\nChris Jun 6, 2022\nএমএস ধোনি ভারতীয় ক্রিকেটকে তার বর্তমান সুপারস্টার দেওয়ার জন্য পরিচিত। বিরাট কোহলি, রোহিত শর্মা, রবীন্দ্র জাদেজা, জসপ্রীত বুমরাহ, আর অশ্বিনের মতো তারকা খেলোয়াড়রা ধোনির নেতৃত্বে ভারতের হয়ে অভিষেক করেছেন। এই খেলোয়াড়রা পরবর্তীতে দারুণ…\nফের লাল-হলুদে সার্থক গলুই, চুক্তি ৩ বছরের, ডিফেন্সে শক্তি বাড়াল ইস্টবেঙ্গল\nChris Jun 2, 2022\nশেষ কয়েক বছরে বাঙালি ডিফেন্ডারদের মধ্যে সার্থক গলুই বেশ পরিচিত নাম। গত বছর বেঙ্গালুরুতে খেলা সার্থক ফের ফিরছেন লাল-হলুদে। প্রতিভাবান এই ফুটবলার আগেও খেলে গিয়েছেন ইস্টবেঙ্গলে। নতুন মরশুমে দল বদলের বাজারে সার্থককে সই করিয়ে নিজেদের ডিফেন্সের…\n‘একই চরিত্রে অভিনয় করতে দমবন্ধ লাগে’, আসছে ‘মুন্নাভাই ৩’? মুখ খুললেন আরশাদ\nJhon Lobo May 31, 2022\nবলিউডের অনেক হিট ছবির সিক্যুয়েলের পাশাপাশি ‘মুন্নাভাই’য়ের ভক্তরাও অপেক্ষা করছেন এর তৃতীয় পার্টের জন্য। এই ছবির অন্যতম অভিনেতা আরশাদ ওয়ারসি। সম্প্রতি ছবি সম্পর্কে নিজের মতামত প্রকাশ করেছেন তিনি। সিনেমায় সার্কিটের চরিত্রে অভিনয় করেছেন…\nটাফেলের মতে, ভারতের এই ৩ ক্রিকেটার ভালো আম্পায়ার হতে পারেন, রয়েছে কোহলির নাম\nChris May 28, 2022\nস্কোয়ার-লেগ আম্পায়ারের পাশে ফিল্ডিং করার সময় অনায়াসে বলে দিতেন কোনটা আউট আর কোনটা আউট নয়। সাইমন টাফেল মনে করছেন, ভারতের এই প্রাক্তন ক্রিকেটার ভালো আম্পায়ার হতে পারেন। আইসিসির সর্কালের অন্যতম সেরা আম্পায়ার আরও দাবি করেন যে, টিম ইন্ডিয়ার দুই…\nGo North for Active Days and Appetizing Nights\nRose9seconds ago 0\nLike to play according to the situation, says Deepak…\nSerena Williams, Closer to the End Than the Middle,…


দগ্ধ রোগীদের পূর্ণাঙ্গ চিকিৎসা নেই\nপ্রকাশ : ০১ এপ্রিল ২০১৮, ১০:৩৪\nচট্টগ্রামে দিন দিন বেড়েই চলেছে দগ্ধ রোগীর সংখ্যা। কিন্তু সে অনুযায়ী চট্টগ্রাম মেডিক্যাল কলেজ (চমেক) হাসপাতালের ২৬ শয্যার বার্ন ও প্লাস্টিক সার্জারি বিভাগে বাড়েনি চিকিৎসা সুবিধা। নেই নিবিড় পরিচর্যাকেন্দ্র (আইসিইউ)। প্রয়োজনীয় শয্যা, জনবল ও যন্ত্রপাতির সংকট তো রয়েছেই। এতে বৃহত্তর চট্টগ্রামের দগ্ধ রোগীরা পূর্ণাঙ্গ সেবা থেকে বঞ্চিত হয়ে আসছে।\nসরেজমিন দেখা গেছে, শয্যা সংকুলান না হওয়ায় বিভাগের মেঝেতেও রাখা হয়েছে রোগী। প্রবেশমুখেও রোগীদের জন্য বেডের ব্যবস্থা করা হয়েছে। পর্যাপ্ত সুযোগ-সুবিধা না থাকায় সেবা নিতে আসা রোগীদের কান্না যেন নিত্যদিনের সঙ্গী। নারী ও শিশুদের কক্ষগুলোতে কান্না যেন থামছে না। বিত্তশালী লোকজন উন্নত সেবা নিতে রাজধানী পাড়ি জমালেও দরিদ্র-অসহায় মানুষগুলোর এখানেই কাটছে জীবন। চিকিৎসক কম হওয়ায় সেবা নিয়ে অসন্তুষ্ট রোগী ও স্বজনরা।\nজানা গেছে, ২০০৭ সালে চট্টগ্রাম মেডিক্যাল কলেজ হাসপাতালের বার্ন ও প্লাস্টিক সার্জারি বিভাগের যাত্রা হয়। এই বার্ন ইউনিটে চট্টগ্রাম, কক্সবাজার, তিন পার্বত্য জেলা রাঙামাটি, খাগড়াছড়ি ও বান্দরবান এবং ফেনী ও নোয়াখালী এলাকার লোকজন চিকিৎসা নেয়। এ কারণে দিন দিন বার্ন ও প্লাস্টিক সার্জারি বিভাগে রোগীর সংখ্যা বাড়ছে। তবে রোগীর প্রচণ্ড চাপ ও অপ্রতুল চিকিৎসাসেবার পরও গত ১১ বছরে এই ওয়ার্ডের আধুনিকায়ন হয়নি। বর্তমানে একজন সহযোগী অধ্যাপক, একজন সহকারী অধ্যাপক ছাড়া এই বিভাগে সাতজন মেডিক্যাল অফিসার কর্মরত। চিকিৎসাসেবায় সহায়তা দিতে আছেন ১৫ জন সেবিকাও। তবে ২৪ ঘণ্টা সেবা দেওয়ার জন্য এটা পর্যাপ্ত নয় বলে জানিয়েছেন চিকিৎসকরা।\nবার্ন ও প্লাস্টিক সার্জারি বিভাগের সহযোগী অধ্যাপক মো. এস খালেদ বলেন, এই ওয়ার্ডে ২৪ ঘণ্টা রোগী ভর্তি করাতে হয়। দিন দিন রোগীর সংখ্যা বাড়ছে। বার্ন ইউনিটে এখন প্রতিদিন গড়ে রোগী থাকে ৬৫ জন। শীতকালে রোগীর সংখ্যা বেড়ে যায়।\nসহকারী অধ্যাপক ডা. রফিক উদ্দিন আহমেদ বলেন, এখানে ২৬ শয্যার উপযোগী লোকবল নেই। পূর্ণাঙ্গ সেবা দেওয়ার জন্য যেসব সুযোগ-সুবিধা দেওয়া দরকার সেগুলো এখানে নেই। এর পরও সেবা নিতে আসা মানুষদের প্রতিনিয়ত সেবা প্রদানে আমাদের আন্তরিকতার কোনো ঘাটতি নেই।\nএদিকে ২০১৪ সালে ১০০ শয্যার বিশেষায়িত একটি বার্ন ও প্লাস্টিক সার্জারি বিভাগের প্রস্তাব মন্ত্রণালয়ে পাঠানো হয়েছে। নতুন প্রস্তাবের মধ্যে ১০ শয্যার আইসিও, ১০টি এইচডিইউ, তিনটি অস্ত্রোপচার কক্ষ, ফিজিওথেরাপি ও অ্যানেসথেসিয়া বিভাগের ব্যবস্থা রাখা হয়েছে। এ ছাড়া অধ্যাপকসহ জ্যেষ্ঠ পদের বাইরে প্রতি পাঁচজন রোগীর জন্য একজন করে চিকিৎসক দেওয়ার প্রস্তাব করা হয়েছে। এরপর ২০১৬ সালে একটি আধুনিক বার্ন ইউনিট প্রতিষ্ঠার লক্ষ্যে অবকাঠামো নির্মাণ থেকে শুরু করে চিকিৎসা যন্ত্রপাতি কিনতে প্রায় ৮০০ কোটি টাকা অর্থায়নের বাজেট নির্ধারণ করে চীন সরকার। কিন্তু এখনো স্থান নির্ধারণ না হওয়ায় তিন বছর ধরে প্রকল্পটি আলোর মুখ দেখেনি।\nচট্টগ্রাম মেডিক্যাল কলেজ হাসপাতালের পরিচালক ব্রিগেডিয়ার জেনারেল মো. জালাল উদ্দিন বলেন, হাসপাতালের সমস্যা ও সংকটগুলো চিহ্নিত করে আমরা কাজ করছি। প্রয়োজনীয় বরাদ্দ না পাওয়ায় সংকট দ্রুত কাটছে না। এরপরও চিকিৎসাসেবার মান নিশ্চিতে নিরলসভাবে কাজ করছি আমরা।


বিশ্বের ১৩ জন ব্যক্তি, যাঁরা নিজ নিজ ক্ষেত্রে সফলতার সাক্ষর রেখেছেন, ঘুমাতে\nআন্তর্জাতিক ডেস্ক : তুরস্কে আড়াই হাজার বছরের পুরনো একটি শহর বিক্রি করা হচ্ছে। জানা যায়, ধন সম্পদ শিকারিদের খপ্পর থেকে শহরটিকে বাঁচানোর জন্যই এই উদ্যোগ নেয়া হয়েছে। একই সাথে সময়ের সঙ্গে ক্ষয় হয়ে যাওয়া শহরের\nলন্ডন: কেবল হিজাব পরিধান করার কারণে সুন্দরি প্রতিযোগিতা থেকে বাদ দেয়া হয়েছিল বলে জানিয়েছেন ব্রিটিশ মুসলিম মডেল মারিয়া ইদ্রিসী।\nসাক্ষাৎকারে তিনি বলেন, প্রতিযোগিতা থেকে\nএবার নারী ধর্মগুরু 'রাধে মা'র কাণ্ডে হইচই (ভিডিও)\nঢাকা: তার আসল নাম সুখিন্দর কাউর। কিন্তু গোটা ভারত তাকে চেনে 'রাধে মা' নামেই।এই মুহূর্তে কারাগারে রয়েছে বাবা রাম রহিম, আসারাম বাপুরা। তাদের মতোই বিতর্কিত ও স্বঘোষিত ধর্মগুরু রাধে মা যে বহাল তবিয়তেই রয়েছেন তা\nঢাকা: দেশের অধিকাংশ মেয়ে প্রযুক্তি পেশায় আগ্রহী নয় বলে এক গবেষণায় উঠে এসেছে। বুধবার (২৫ এপ্রিল) রাজধানীর মহাখালীর ব্র্যাক সেন্টারে উপস্থাপিত তথ্যপ্রযুক্তি ক্ষেত্রে নারীদের অংশগ্রহণে প্রতিবন্ধকতা বিষয়ক বাংলাদেশ ইনস্টিটিউট অব আইসিটি ইন ডেভেলপমেন্ট (বিআইআইডি) গবেষণায়\nটানা এক সপ্তাহ ছুটির ফাঁদে দেশ\nঢাকা: দীর্ঘ অবকাশের সুযোগ পাচ্ছেন সরকারি চাকরিজীবীরা। এপ্রিলের শেষ আর মের শুরুতে দু'এক দিন এদিক-সেদিক করেই একটানা পাঁচ থেকে সাত দিনের ছুটি পেতে পারেন তারা। আর এ ছুটিকে সামনে রেখেই বৃহস্পতিবার রাজধানী ছাড়তে নানা পরিকল্পনা\nঢাকা : মানুষ তো বেঁচে থাকার জন্যই খেয়ে থাকে। কিন্তু কিছু মানুষ খাবার দাবারের প্রতি এতটাই অনুরক্ত হয়ে পড়েন যে, তাদের দেখলে মনে হয় যেন খাওয়ার জন্যই তারা পৃথিবীতে এসেছেন। এই দলের প্রকৃত উদাহরণ হতে\nজানেন, কোন ফুলের কি অর্থ?\nঢাকা : মনে করুন, আপনাকে কেউ একজন সাদা গোলাপ পাঠিয়েছেন। সাবধান, হুট করে তাকে ভুল বুঝবেন না যেন! ধরেই নেবেন না যে, সে আপনার প্রেমে পড়েছে। কারণ সাদা ফুলের অর্থ হচ্ছে শ্রদ্ধা, ভদ্রতা এবং নম্রতা।


জঙ্গির মাথায় টুপি: তাহলে কি প্রশাসনই আইএস নিয়ন্ত্রন করে? - Analysis BD\nজঙ্গির মাথায় টুপি: তাহলে কি প্রশাসনই আইএস নিয়ন্ত্রন করে?\nরাজধানীর গুলশানে হলি আর্টিজান রেস্তোরাঁয় নারকীয় হামলা করে বিদেশিসহ ২২ জনকে হত্যার ঘটনায় ৮ জঙ্গির মধ্যে ৭ জনের মৃত্যুদণ্ডের আদেশ দিয়েছে আদালত। একজনকে বেকসুর খালাস দেয়া হয়েছে। বর্বরোচিত এ হামলা মামলার রায়ে দেশি-বিদেশি সবাই সন্তোষ প্রকাশ করেছে। তবে, খুনীদের মৃত্যুদণ্ডের রায়ের চেয়ে আদালতের ভেতর তাদের মাথায় থাকা আইএসের লোগো সম্বলিত কালো টুপি এখন নতুন আলোচনার জন্ম দিয়েছে।\nবুধবার ঢাকার সন্ত্রাসবিরোধী বিশেষ ট্রাইব্যুনাল সাত জন আসামীকে মৃত্যুদণ্ডের রায় দেয়ার পর দণ্ডপ্রাপ্ত আসামীদের একজন রাকিবুল হাসান রিগ্যানকে দেখা যায় মাথায় একটি কালো টুপি। কালো ওই টুপিটির উপর ছিল অবিকল আইএস-এর কালো পতাকাটির উপর সাদা রঙে আঁকা প্রতীকটি।\nদেখাগেছে, রিগ্যান রায় ঘোষণার পরই আদালত কক্ষেই কোন এক ফাঁকে মাথায় টুপিটি পরে ফেলেন। তারপর তাকে পাঁচ তলা থেকে নিচতলায় প্রিজন ভ্যানে এনে ওঠানো পর্যন্ত তিনি মাথায় পরে ছিলেন ওই টুপিটি।\nএ সময় ওই এলাকায় ছিল আইন-শৃঙ্খলা রক্ষাকারী বাহিনীর শত শত সদস্য। রিগ্যানকেও ধরে ছিল পুলিশের কয়েকজন। কিন্তু কেউই রিগ্যানকে এই টুপিটি পরতে বাধা দেয়নি বলে প্রত্যক্ষদর্শীরা জানাচ্ছেন। এমনকি টুপিটি খুলে নেয়ার চেষ্টা করতেও দেখা যায়নি কাউকে।\nফাঁসির দণ্ডপ্রাপ্ত আসামী রিগ্যান যখন সিঁড়ি দিয়ে নেমে আসছিলেন, তখন তাকে চিৎকার করে বলতে শোনা যায়, ‘আমি আইএস-এর লোক’। আদালত কক্ষ থেকে প্রিজন ভ্যানে এনে তোলা পর্যন্ত আধা ঘণ্টারও বেশি সময় ধরে আইএস-এর এই প্রতীক প্রদর্শন করেন রিগ্যান।\nএসময় আদালতে উপস্থিত সাংবাদিকেরা বিষয়টি রাষ্ট্রপক্ষের কৌঁসুলি আব্দুল্লাহ আবু’র নজরে আনেন। তখন তিনি পরামর্শ দেন, রিগ্যান কীভাবে এই টুপিটি পেল সেই প্রশ্ন সে যাদের হেফাজতে আছে তাদেরকে করতে।\nএটি বাংলাদেশের একটি হাই সিকিউরিটি প্রিজন বলে পরিচিত। গুরুত্বপূর্ণ আসামীদেরকে সাধারণত এই কারাগারে রাখা হয়। কারাগারের বাইরের যেকোনো সামগ্রী প্রবেশে সেখানে কড়াকড়ি থাকে। সেক্ষেত্রে এরকম একটি স্পর্শকাতর প্রতীক সম্বলিত টুপি কীভাবে রিগ্যানের কাছে পৌঁছালো, তা নিয়ে এরই মধ্যে প্রশ্ন উঠেছে। বিশেষ করে এমন একটি দিনে রিগ্যান এই প্রতীকটি প্রদর্শন করলো যেদিন হোলি আর্টিজান হামলা মামলার রায় প্রধান উপলক্ষে নিরাপত্তা কড়াকড়ি জোরদার করা হয়েছিল।\nবাংলাদেশে আইএস সহ বিভিন্ন জঙ্গি সংগঠনের কার্যক্রম নিয়ে বিতর্ক আছে প্রথম থেকেই। র‌্যাব-পুলিশের পক্ষ থেকে প্রতিনিয়ত জঙ্গি আস্তানার সন্ধান ও পরবর্তীতে কথিত জঙ্গি আখ্যা দিয়ে গুলি করে হত্যার পর লাশ বের করার ঘটনাগুলোকে মানুষ আর বিশ্বাস করে না। সবগুলোকেই র‌্যাব-পুলিশের সাজানো নাটক বলে মনে করে সাধারণ মানুষ।\nতবে, গুলশানের ঘটনা নিয়ে কারো মনে কোনো প্রকার সন্দেহ নেই। সেদিন শুধু বিদেশি নাগরিক নয়, দুইজন পুলিশ কর্মকর্তাও নিহত হয়েছে। এ ঘটনার পর থেকে সরকার জঙ্গি বিরোধী ব্যাপক অভিযান চালায়। ঢাকাসহ বিভিন্ন স্থানে অভিযান চালিয়ে জঙ্গি আখ্যা দিয়ে শতাধিক মানুষ গুলি করে হত্যা করে আইনশৃঙ্খলা বাহিনীর সদস্যরা। নিহতের অনেকের পরিবার থেকেই অভিযোগ করা হয়েছে যে, ৬ মাস কিংবা ১ বছর আগে তাদেরকে গ্রেফতার করা হয়েছে।\nএসব ঘটনার পর সরকার ও র‌্যাব-পুলিশের পক্ষ থেকে বার বার দাবি করা হচ্ছে যে বাংলাদেশে কোনো আইএস নেই।তাদের কোনো কার্যক্রম কিংবা কোনো সদস্য দেশে নেই। এখন প্রশ্ন দেখা দিয়েছে-সর্বোচ্চ নিরাপত্তার পরও আদালতের এজলাসে জঙ্গিদের হাতে আইএসের টুপি যায় কিভাবে? তাহলে কি প্রশাসন আই এস নিয়ন্ত্রণ করে?\nঢাকার জেল সুপার মাহবুব ইসলাম বলেছেন, ‘জঙ্গিদের যখন জেল থেকে বের করা হয়, তখন তাদের কাছে আইএসের কোনো ধরনের টুপি ছিল না। একজন বের হয়েছে গোল সাদা টুপি পরিহিত অবস্থায়। বাকি সাতজনের কাছে কোনো অবস্থাতেই টুপি ছিল না। দায়িত্বরত অফিসাররা তাদেরকে পূর্ণ তল্লাশি সম্পন্ন করে প্রিজনভ্যানে তুলেছেন। আমাদের কাছে সিসিটিভির ফুটেজ এবং ভিডিও ফুটেজ আছেও বলে দাবি করেন।\nঅপরদিকে, ঢাকার অপরাধ তথ্য ও প্রসিকিউশন বিভাগের উপকমিশনার ও আদালতের পুলিশের প্রধান (ডিসি) জাফর হোসেন গণমাধ্যমকে বলেছেন, ‘জেল থেকে বের হওয়ার সময় যদি তাদের কাছে কোনো ধরনের টুপি না থাকে, তাহলে তারা আইএসের টুপি পেল কীভাবে?\nসবচেয়ে হাস্যকর বিষয় হলো-আদালতে উপস্থিত আইনজীবী-সাংবাদিকসহ শত শত মানুষ এবং ভিডিও ফুটেজে দেশবাসী জঙ্গিদের মাথায় আইএসের টুপি দেখলেও বাংলাদেশের কাউন্টার টেরোরিজম অ্যান্ড ট্রান্সন্যাশনাল ক্রাইম (সিটিটিসি) ইউনিটের প্রধান, অতিরিক্ত কমিশনার মনিরুল ইসলাম দেখেন নি। আসামির মাথায় আইএসের টুপির সাদৃশ্যের বিষয়ে তিনি বলেছেন, জানা মতে, আইএসের কোনো টুপি নেই। আইএসের সৃষ্টি থেকে এ যাবৎ পর্যন্ত কোনো টুপি তারা তৈরি করেনি।\nআদালতের ভেতর জঙ্গিদের মাথায় আইএসের টুপি নিয়ে রাজনৈতিক অঙ্গন, সামাজিক যোগাযোগ মাধ্যমে সমালোচনার ঝড় উঠেছে। টেলিভিশন টকশোতেও এনেিয় চুলছেড়া বিশ্লেষণ করছেন রাজনীতিক ও নিরাপত্তা বিশ্লেষকরা।\nতারা বলছেন, আইনশৃঙ্খলা রক্ষাকারী বাহিনীর চোখ ফাঁকি দিয়ে জঙ্গিদের হাতে আইএসের টুপি দেয়া সম্ভব না। পুলিশের মাধ্যমেই এটা করা হয়েছে। হতে পারে, দীর্ঘদিন তাদের সঙ্গে থাকার কারণে পুলিশের কেউ কেউ তাদের আদর্শ ধারণ করতেও পারে।\nঅনেকে বলছেন, সরকারের প্রশাসনেই এখন আইএস আছে। পুলিশের সহযোগিতা ছাড়া কোনোভাবেই জঙ্গিদের হাতে আইএসের টুপি যেতে পারে না। এমনকি ডিবি মনিরুলও একাজে জড়িত থাকতে পারে বলে সন্দেহ করছেন তারা। এছাড়া অনেকেই আবার ক্ষমতাসীনদের কৌশলও হতে পারে বলে মন্তব্য করেছেন।\nএদিকে আইএসের টুপিটা আসলে বাংলাদেশের মাথায়ই পরিয়ে দেয়া হয়েছে বলে মন্তব্য করেছেন আইনজ্ঞ ও সংবিধান বিশেষজ্ঞ ডক্টর তুহিন মালিক।\nতিনি তার ফেসবুক স্ট্যাটাসে লিখেছেন, কয়েক দিন আগে থেকেই পুরো আদালত এলাকায় নিশ্ছিদ্র নিয়ন্ত্রণসহ সবকিছু পর্যবেক্ষণ করে আসছিল সরকারি বাহিনীগুলো। কঠোর নিরাপত্তা ব্যবস্থার কথা জানিয়েছিলেন র‍্যাবের মহাপরিচালক। আগামী কয়েক দিন র‍্যাব সতর্ক অবস্থায় থাকবে বলেও জানিয়েছিলেন তিনি। অথচ এতো তর্জন-গর্জনের মাঝে দেশবাসীর সাথে গোটা বিশ্ব আজ দেখলো, বাংলাদেশের আদালত চত্বরে জঙ্গিদের মাথায় আইএসের টুপি!\nতিনি প্রশ্ন তুলে তুলেছেন, দীর্ঘদিন ধরে সরকারী হেফাজতে আটক থাকা রাষ্ট্রের অতি সংবেদনশীল ও আন্তরাষ্ট্রীয় জঙ্গি কর্মকান্ডে জড়িত এই হাই প্রোফাইলের আসামীদের মাথায় আইএসের লোগো খচিত এই টুপি তাহলে কে পরিয়ে দিলো? এই জঙ্গিরা কাশিমপুরের হাই সিকিউরিটি কারাগারে বন্দি থাকা স্বত্বেও এই টুপি তাদেরকে কে দিলো? এতো এতো নিশ্ছিদ্র নিরাপত্তা ব্যবস্থা ও কঠোর পাহারার মধ্যে আদালত চত্বরে এই টুপি তাদেরকে কে দিলো? হাতকড়া পরা কিংবা দুই হাত ক্রাচে ভড় দেয়া এইসব মারাত্মক জঙ্গির মাথায় এই টুপি কে পরিয়ে দিলো?\nএটা তারাই পরিয়েছে, যারা জানে আজকে আদালতে বিভিন্ন রাষ্ট্রের কূটনৈতিক ও হাই কমিশনের লোকজন উপস্থিত আছেন। হামলায় নিহত বিদেশি নাগরিকদের স্বজনরা উপস্থিত আছেন। দেশ বিদেশের সাংবাদিক, ক্যামেরা, মিডিয়া উপস্থিত আছে। তারা জানে, আজকের রায়টা আন্তর্জাতিক মিডিয়ায় ফলাও করে প্রচার হবে। তাই বাংলাদেশ নামক রাষ্ট্রের মাথায় আইএস জঙ্গিদের টুপির প্রদর্শনীটাই তাদের আসল চাওয়া ছিল।\nটুপির বিষয়ে তদন্ত করতে তিন সদস্যের কমিটি গঠন করা হয়েছে। কিন্তু রাষ্ট্রের মাথায় আজ যে জঙ্গিবাদের টুপি পরিয়ে দেয়া হলো, সেই রাষ্ট্রীয় কলঙ্ক কি এইসব তদন্ত কমিটির রিপোর্টে মোচন করা আদৌ সম্ভব হবে বলে প্রশ্ন রাখেন এই আইনজ্ঞ।\nআসলে, বাংলাদেশকে জঙ্গি রাষ্ট্র হিসাবে উপস্থাপন করতে পারলে যারা সবচাইতে বেশি বেনিফিশিয়ারি। যারা এদেশকে জঙ্গি মুক্ত করার নামে আগ্রাসন চালাতে উদগ্রীব। তাদের নির্দেশনা ছাড়া রাষ্ট্রীয় বাহিনীর চোখের সামনে এতবড় একটা ঘটনা এই মুহুর্তের বাংলাদেশে অন্যকারো পক্ষে কোনভাবেই ঘটানো সম্ভব না।\nআশ্চর্য, কেউ নাকি কিছুই জানে না! পররাষ্ট্রমন্ত্রী যেমন পুশইনের খবর জানেন না! আর সরকারও জঙ্গিদের মাথার টুপির খবর জানে না! কারণ তারা দেখাতে চাচ্ছে, এদেশ থেকে জঙ্গি এখনো শেষ হয়ে যায় নাই। আর জঙ্গি দমনে যেকোনো পন্থায় হোক না কেন তাদের ক্ষমতায় থাকাটা কতটা জরুরী।\nপুনশ্চঃ- ২০১৭ সালের ১ মে ‘টাইমস অফ ইন্ডিয়ায়’ একটি চাঞ্চল্যকর সংবাদ প্রকাশিত হয়েছিল। খবরে বলা হয়, “ভারতের প্রবীণ কংগ্রেস নেতা এবং মধ্যপ্রদেশের সাবেক মুখ্যমন্ত্রী দিগ্বিজয় সিং স্বীকার করেছেন, এই অঞ্চলে আইএসের নামে ওয়েবসাইট চালায় ভারতের তেলেঙ্গানার পুলিশ।”\nমুসলমানদের বাংলাদেশী আখ্যা দিয়ে গোপনে পুশইন করছে ভারত!\nমন্দার কবলে বাংলাদেশের অর্থনীতি!\nচলতি বছর বিচারবহির্ভূত হত্যাকাণ্ডে ৩৬১ জনের মৃত্যু\nএসপি হারুনের ক্ষমতার নেপথ্যে!\nপুলিশের নিরাপত্তার চাদরের নিচেই খুনী-সন্ত্রাসীদের বসবাস!\nহাসিনা জেগে আছে বলেই নারীরা নির্বিঘ্নে ধর্ষিত হচ্ছে!\nরিভিউয়ের সুযোগ পেলেন না মাহবুবে আলম নিজেও!\nধর্ষক নেতার বড় গলা!\nলিখে রেখো বাংলাদেশ, ওরাই একদিন মন্ত্রী হবে…\nআট বছরে এমসি কলেজে কলঙ্কের হ্যাটট্রিক করল ছাত্রলীগ\nমুজিবর্ষে গণধর্ষণ কর্মসূচী!\nকরোনা উপসর্গ নিয়ে একদিনেই ৮ মৃত্যু, সরকার বলছে আক্রান্তই হয়নি\nকরোনা প্রস্তুতি শূন্যের কোটায়, চাপা দিতে তথ্য গোপন


সব জেলাতেই হবে সুইমিংপুল: ক্রীড়া প্রতিমন্ত্রী\nপ্রধানমন্ত্রীর নির্দেশনায় এরই মধ্যে ২২টি সুইমিংপুল নির্মাণ করা হয়েছে। পর্যায়ক্রমে প্রতিটি জেলাতেই সুইমিংপুল নির্মাণ করা হবে জানিয়েছেন যুব ও ক্রীড়া প্রতিমন্ত্রী মো. জাহিদ আহসান রাসেল।\nমঙ্গলবার যুব ও ক্রীড়া মন্ত্রণালয়ের সার্বিক ব্যবস্থাপনায় জাতীয় ক্রীড়া পরিষদ কর্তৃক নির্মিত চট্টগ্রাম বিভাগীয় সুইমিংপুলের উদ্বোধন অনুষ্ঠানে তিনি এ কথা বলেন।\nক্রীড়া প্রতিমন্ত্রী বলেন, শহরের ছেলে-মেয়েরা সুইমিংটা ক তা ভুলতে বসেছে। শহরে সুইমিং শেখার জন্য পর্যাপ্ত জায়গার অভাব। এটি শুধু খেলা বা ব্যায়ামের জন্যই নয়, জীবনের নিরাপত্তার জন্যেও সাঁতার শেখাটা জরুরি।\nপ্রধান অতিথির বক্তব্যে তিনি বলেন, চট্টগ্রাম বাসীর দীর্ঘদিনের দাবি আধুনিক সুযোগ-সুবিধা সম্বলিত একটি সুইমিংপুলের। এর উদ্বোধনের মধ্যে দিয়ে সেই দীর্ঘ প্রতীক্ষিত স্বপ্ন বাস্তবায়ন হলো। এ জন্য চট্টগ্রাম বাসীসহ সুইমিংপুল নির্মাণের সঙ্গে সংশ্লিষ্ট সবাইকে ধন্যবাদ ও কৃতজ্ঞতা জানাই। বিশেষ ধন্যবাদ জানাই চট্টগ্রাম সিটি কর্পোরেশনের মেয়রকে যার সার্বিক সহযোগিতা ছাড়া জাতীয় ক্রীড়া পরিষদের পক্ষে আধুনিক এ সুইমিংপুল নির্মাণ করা সম্ভব হতো না।\nএ সময় ক্রীড়া প্রতিমন্ত্রী চট্টগ্রাম এম এ আজিজ স্টেডিয়ামের ফ্লাড লাইট ও জিমনেসিয়ামের প্রয়োজনীয় সংস্কারের প্রতিশ্রুতিও দেন।\nবিশেষ অতিথির বক্তব্যে চট্টগ্রাম সিটি কর্পোরেশনের মেয়র যুব ও ক্রীড়া প্রতিমন্ত্রীকে চট্টগ্রামবাসীর একটি দৃষ্টিনন্দন সুইমিংপুল উপহার দেয়ার জন্য বিশেষ ধন্যবাদ ও কৃতজ্ঞতা জ্ঞাপন করেন।\nআরো বক্তব্য রাখেন- রাউজান উপজেলা পরিষদের চেয়ারম্যান এহসানুল হায়দার চৌধুরী বাবুল, জাতীয় ক্রীড়া পরিষদের পরিচালক শাহ আলম জেলা ক্রীড়া সংস্থার সহ-সভাপতি মোজাম্মেল হক।\nঅনুষ্ঠানের সভাপতিত্ব করেন- চট্টগ্রামের জেলা প্রশাসক মোহাম্মদ ইলিয়াস হোসেন। বিশেষ অতিথি হিসেবে আরো ছিলেন যুব ও ক্রীড়া সচিব ড. জাফর উদ্দীন। এছাড়া যুব ও ক্রীড়া মন্ত্রণালয়ের ঊর্ধ্বতন কর্মকর্তা, বিভাগীয় ও জেলা ক্রীড়া সংস্থার কর্মকর্তারা উপস্থিত ছিলেন।


Genesis Blogs | মাহমুদুল হাসান সরল\nমাহমুদুল হাসান সরল এর সকল পোস্ট\nদেখাতে চান আপনার সৃজনশীলতা? হতে পারেন গ্রাফিক্স ডিজাইনার 0\nমাহমুদুল হাসান সরল\t06:55, 22.Oct 2015\nবর্তমান সময়ে গ্রাফিক্স ডিজাইন একটি মূল্যবান ক্যারিয়ার যেটা আপনি চাইলেই আয়ত্ত করতে পারেন । আমাদের দেশে এবং দেশের বাইরে গ্রাফিক্স ডিজাইনারদের অনেক চাহিদা রয়েছে । আজ আমি আপনাদের সাথে গ্রাফিক্স ডিজাইন ক্যারিয়ার নিয়ে আলোচনা করব ।অনেকেই মনে করেন যে, আর্টে\nফ্রিল্যান্সিং ক্যারিয়ার গড়ব কোনদিকে? 1\nমাহমুদুল হাসান সরল\t00:27, 24.Dec 2014\nবর্তমানে আমকে অনেকেই ফেসবুকে প্রশ্ন করেন ভাইয়া আমি ফ্রীল্যান্সিং করতে চাই তো আমি কোন কাজটি শিখবো ? এই প্রশ্নের জবাবে আমি যা বলতে চাই তা হলঃ আপনাকে আগে চিন্তা করতে হবে আমি কি করতে চাই বা কি শিখতে চাই !\nক্যারিয়ার হিসেবে পিএইচপি 0\nমাহমুদুল হাসান সরল\t03:28, 15.Jul 2014\nবর্তমান বিশ্বে ওয়েব ডেভেলপমেন্ট এর জন্য অত্যন্ত জনপ্রিয় ল্যাংগুয়েজ হচ্ছে পিএইচপি । সারা বিশ্বে এর রয়েছে ব্যাপক জব চাহিদা এবং আকর্ষণীয় বেতন । আর অনলাইনেও এর ব্যাপক চাহিদা রয়েছে । কেউ যদি পিএইচপিতে ভাল হয় তাহলে অন্যান্য ল্যাংগুয়েজ গুলু বুঝা\nআমি কি ফ্রীলান্সার হতে পারব ? চলুন উত্তর খুঁজা যাক ! 0\nমাহমুদুল হাসান সরল\t08:48, 14.Jul 2014\nসবাইকে সালাম ও শুভেচ্ছা জানিয়ে আমি আমার আজকের এই টিউন শুরু করছি । আমরা যারা ফ্রীলান্সিং করি তাদের প্রায়ই একটি প্রশ্নের সম্মুখীন হতে হয় আর সেটা হল আমি কি ফ্রীলান্সার হতে পারব কি না । আমার মতে ফ্রীলান্সার হতে হলে\nআসুন জানি এফিলিয়েট মার্কেটিং এবং এর কিছু রিসোর্স সম্পর্কে !4comments\nমাহমুদুল হাসান সরল\t01:40, 25.Jun 2014\nআজ আমরা এফিলিয়েট মার্কেটিং এবং এর কিছু রিসোর্স নিয়ে আলোচনা করব । মোটামুটি আমরা সকলেই এফিলিয়েট মার্কেটিং সম্পর্কে জানি আর যারা জানেন না তাদের জন্য এফিলিয়েট মার্কেটিং এর সংজ্ঞাটা এই রকমঃ মনে করেন আপনি অসুস্থ, তো ডাক্তার দেখাতে গেছেন এখন


ধর্ম প্রতিমন্ত্রী শেখ আবদুল্লাহ আর নেই ধর্ম প্রতিমন্ত্রী শেখ আবদুল্লাহ আর নেই\nসোমবার, ৩০ নভেম্বর ২০২০, ১০:২৬ পূর্বাহ্ন\nধর্ম প্রতিমন্ত্রী অ্যাডভোকেট শেখ মো. আবদুল্লাহ আর নেই (ইন্নালিল্লাহি ওয়া ইন্নাইলাইহি রাজিউন)। তার বয়স হয়েছিল ৭৫ বছর। শনিবার (১৩ জুন) রাত ১১টা ৪৫ মিনিটে ঢাকার সম্মিলিত সামরিক হাসপাতালে (সিএমএইচ) চিকিৎসাধীন অবস্থায় শেষ নিঃশ্বাস ত্যাগ করেন তিনি।\nপ্রতিমন্ত্রীর একান্ত সহকারী শেখ নাজমুল হক সৈকত বিষয়টি নিশ্চিত করেছেন। কেন্দ্রীয় আওয়ামী লীগের নেতা শেখ মো. আবদুল্লাহ টেকনোক্রেট কোটায় ধর্ম প্রতিমন্ত্রীর দায়িত্ব পালন করছিলেন।\nশেখ মো. আব্দুল্লাহ ১৯৪৫ সালের ৮ সেপ্টেম্বর গোপালগঞ্জ জেলার মধুমতী নদীর তীরবর্তী কেকানিয়া গ্রামের এক সম্ভ্রান্ত পরিবারে জন্মগ্রহণ করেন। তার পিতা মরহুম শেখ মো. মতিউর রহমান এবং মাতা মরহুমা মোসাম্মৎ রাবেয়া খাতুন। চার ভাই তিন বোনের মধ্যে তিনি দ্বিতীয় ছিলেন।\nআরও পড়ুনঃ দেশে এসে আটকে পড়া প্রবাসীদের কর্মস্থলে ফেরা শুরু\nএর আগে শনিবার সকালে মারা যান আওয়ামী লীগের সভাপতিমণ্ডলীর সদস্য ও সাবেক মন্ত্রী মোহাম্মদ নাসিম। একদিনে দুই কেন্দ্রীয় নেতার মৃত্যুতে শোকাহত দলের নেতাকর্মীরা। প্রধানমন্ত্রী শেখ হাসিনা প্রতিমন্ত্রী শেখ আবদুল্লাহর মৃত্যুতে গভীর শোক জানিয়েছেন। তিনি মরহুমের আত্মার মাগফেরাত কামনা করেন এবং শোকসন্তপ্ত পরিবারের সদস্যদের প্রতি গভীর সমবেদনা জানান।\nহিরো আলমের "বাবু খাইচো" ডিজলাইকের ঝড়!


নিজেকে ভালবাসার কোনও বিকল্প হয়না, রইল সেরা ১৫ Self Love Quotes in bengali\n'ভালবাসা', শব্দটা ছোট হলেও গভীরতা অনেকটাই...১৫টি দারুণ Self Love Quotes-এর সংকলন\nঅন্য কাউকে ভালবেসে ফেলা যতটা সহজ, নিজেকে ভালবাসা মনে হয় ততটা সহজ নয়। নিজের সঙ্গে বোঝাপড়া করতে, নিজেকে ঠিকভাবে বুঝতে, নিজের প্রতি যত্নশীল হতে যথেষ্ট বেগ পেতে হয়। যদিও উল্টোটাই হওয়া উচিত ছিল। কিন্তু কোনওদিন ভেবে দেখেছেন যদি আপনি নিজেকে ভালবাসতে না পারেন, তাহলে আশেপাশের মানুষগুলোকে কীভাবে নিঃস্বার্থভাবে ভালবাসবেন? নিজেকে আগে ভালবাসুন। আপনাকে মোটিভেট করার জন্য রইল ১৫টি দারুণ সেলফ লাভ কোটস - এর সংকলন।\nসেরা ১৫ Self Love Quotes\n১। আপনি কি জানতে চান যে পৃথিবীতে সবচেয়ে বেশি ভাল আপনাকে কে বাসেন? তাহলে একটিবার আয়নাউ দেখুন - Byron Katie\n২। আপনি জানেন সুখের চাবিকাঠি কী? নিজেকে নিঃস্বার্থভাবে ভালবাসা (accept yourself) - Robert Morley\n৩। আপনার কাঁধে সারা পৃথিবীর বোঝা বয়ে বেড়াবেন না। আপনি যতটা অন্যের জন্য ভাবেন, তার এক শতাংশ নিজের জন্য ভাবুন। আপনি যেরকম, নিজেকে সেভাবেই গ্রহন করুন (accept yourself) - Deborah Day (Self Love Quotes)\n৪। কখনও কারও সামনে মাথা নত করবেন না। সবার চোখের দিকে সরাসরি তাকিয়ে কথা বলুন, আপনি কোনও অন্যায় করেন নি - Helen Keller\n৫। এই যে জীবনের এতগুলো বছর ধরে নিজের সমালোচনা করলেন, নিজেকে অকারণে এত শাস্তি দিলেন, কী লাভ হল? নিজেকে একটু সময় দিন, নিজের প্রতি আরেকটু যত্নশীল হন আর তারপরে দেখুন কীভাবে আপনার জীবন পাল্টে যায়! - Louise L. Hay\n৬। আপনার মধ্যে কতটা ক্ষমতা আছে আপনি তখনই বুঝবেন যখন নিজেকে ভালবাসবেন - Yogi Bhajan\n৭। আপনি যেমন ঠিক সেভাবে নিজেকে গ্রহন করুন। অতীতে আপনি কেমন ছিলেন তা খুব একটা ম্যাটার করে না। বর্তমানে আপনি কেমন সেটাই জরুরি। যদি আপনি উড়তে চান তাহলে ডানায় অকারন বোঝা চাপাবেন না - Roy T. Bennett\n৮। অন্তরের সৌন্দর্য কখনওই ফিকে হয় না, কাজেই আপনি যেমন সেভাবেই সকলের সামনে আসুন - Coco Chanel (Self Love Quotes)\n৯। একজন রানীর মতো ভাবুন। রানী কিন্তু কোনও কাজ ঠিক হবে না ভুল হবে, তা নিয়ে ভয় পান না, এগিয়ে যান। আর সত্যি বলতে কী, যদি আপনি ভুল না করেন, তাহলে কীভাবে বুঝবেন কোনটা ঠিক? – Oprah\n১০। ঠিক যে মুহূর্ত থেকে আপনি নিজেকে ভালবাসতে শুরু করেন, আপনার জীবনে মিরাক্যাল শুরু হয় - L. Hay\n১১। আপনিই আপনার জীবনের ‘নায়িকা’, কোনও ‘নায়ক’-এর প্রয়োজন নেই আপনাকে বিপদ থেকে উদ্ধার করার জন্য, ওটি আপনি নিজেই করতে পারবেন - Nikki Rowe\n১২। সুন্দর হয়ে ওঠা মানে কী? সুন্দর হয়ে ওঠা মানে হল আপনি যেরকম, সেভাবে নিজেকে গ্রহন করা (accept yourself), অন্য কাউকে ইমপ্রেস করতে গিয়ে স্বতন্ত্রতাকে বিসর্জন দেওয়ার কোনও মানেই হয় না - Thich Nhat Hanh (Self Love Quotes)\n১৩। একজন মানুষ যখন নিজের সবচেয়ে ভাল বন্ধু হয়ে ওঠেন, জীবন অনেকটাই সহজ হয়ে যায় - Diane Von Furstenberg\n১৪। আপনি নিজেকে কতটা ভালবাসেন, তার উপরেই কিন্তু নির্ভর করে যে অন্যরা আপনাকে কতটা ভালবাসবেন - Rupi Kaur, Milk and Honey\n১৫। আপনার সময়ের মুল্য যারা দেন না, তাঁদেরকে সময় দেওয়া মানে নিজের সময় নষ্ট করা - Turcois Ominek (Self Love Quotes)


১৬ দিনে ভ্যাকসিন গ্রহণ করেছেন ২৮ লাখ ৫০ হাজার ৯৪০ জন – Youth Voice\nপ্রচ্ছদ /স্বাস্থ্য/১৬ দিনে ভ্যাকসিন গ্রহণ করেছেন ২৮ লাখ ৫০ হাজার ৯৪০ জন\n১৬ দিনে ভ্যাকসিন গ্রহণ করেছেন ২৮ লাখ ৫০ হাজার ৯৪০ জন\nঢাকা: নভেল করোনাভাইরাস (কোভিড-১৯) সংক্রমণ মোকাবিলায় দেশে জাতীয়ভাবে ভ্যাকসিন প্রয়োগের ১৬ তম দিনে এক লাখ ৮১ হাজার ৪৩৯ জন ভ্যাকসিন নিয়েছেন। এর মধ্যে রাজধানীতে ভ্যাকসিন নিয়েছেন ৩০ হাজার ৩৫১ জন। এখন পর্যন্ত দেশে সর্বমোট ভ্যাকসিন গ্রহণ করেছেন ২৮ লাখ ৫০ হাজার ৯৪০ জন। ভ্যাকসিন প্রয়োগ পরবর্তী সময়ে ৬৯৬ জনের মাঝে হালকা জ্বর, গায়ে ব্যথা এমন লক্ষণ দেখা গেলেও এখন পর্যন্ত সবাই সুস্থ আছেন।\nবৃহস্পতিবার (২৫ ফেব্রুয়ারি) স্বাস্থ্য অধিদফতরের ম্যানেজমেন্ট ইনফরমেশন সিস্টেম (এমআইএস) বিভাগের পরিচালক অধ্যাপক ডা. মিজানুর রহমানের সই করা এক সংবাদ বিজ্ঞপ্তিতে এ তথ্য জানানো হয়।\nডা. মিজানুর রহমান সারাবাংলাকে বলেন, ‘যেকোনো ভ্যাকসিন নেওয়ার পরে মানুষের ভ্যাকসিন নেওয়ার স্থান লাল হতে পারে, সামান্য জ্বর আসতে পারে এবং কিছু ক্ষেত্রে ভ্যাকসিন নেওয়ার স্থানসহ শরীরে ব্যথা হতে পারে। এখন পর্যন্ত কারও মাঝেই এর চেয়ে গুরুতর কিছু দেখা যায়নি।’\nবিজ্ঞপ্তিতে জানানো হয়, গত ২৪ ঘণ্টায় রাজধানীতে যারা ভ্যাকসিন নিয়েছে তাদের মধ্যে ১৯ হাজার ৮৬৪ জন পুরুষ ও ১০ হাজার ৪৮৭ জন নারী। রাজধানীতে এখন পর্যন্ত তিন লাখ ৯৩ হাজার ৩৯৮ জন ভ্যাকসিন গ্রহণ করেছেন। এর মধ্যে দুই লাখ ৫৯ হাজার ৮৭৬ জন পুরুষ ও এক লাখ ৩৩ হাজার ৫২২ জন নারী।\nমহানগরী বাদে ঢাকা জেলায় এখন পর্যন্ত ভ্যাকসিন নিয়েছে ৫৩ হাজার ৮৪২ জন। এর মধ্যে ৩৬ হাজার ৭৪৮ জন পুরুষ ও ১৭ হাজার ৯৪ জন নারী। গত ২৪ ঘণ্টায় এই জেলায় ভ্যাকসিন নিয়েছেন চার হাজার ২৫৭ জন। এর মধ্যে দুই হাজার ৮৬৮ জন পুরুষ ও এক হাজার ৩৮৯ জন নারী ভ্যাকসিন পেয়েছেন।\nবিজ্ঞপ্তিতে বলা হয়, গত ২৪ ঘণ্টায় ঢাকা বিভাগে ভ্যাকসিন নিয়েছেন ৬৩ হাজার ২৪৪ জন। এর মধ্যে ৪০ হাজার ৭১০ জন পুরুষ ও ২২ হাজার ৫৩৪ জন নারী। এই বিভাগে এখন পর্যন্ত আট লাখ ৪৫ হাজার ৩ জন ভ্যাকসিন গ্রহণ করেছেন। ভ্যাকসিন গ্রহণ করার পরে এই বিভাগে ২১২ জনের মাঝে ভ্যাকসিন নেওয়া পরবর্তী পার্শ্বপ্রতিক্রিয়া দেখা গেছে। তবে সবাই সুস্থ আছেন।\nবিজ্ঞপ্তিতে জানানো হয়, গত ২৪ ঘণ্টায় ময়মনসিংহ বিভাগে সাত হাজার ২৩৩ জন ভ্যাকসিন নিয়েছেন। এই বিভাগে এখন পর্যন্ত এক লাখ ২৬ হাজার ৬১৭ জন ভ্যাকসিন নিয়েছেন। যার মধ্যে পুরুষ ৮০ হাজার ৫৪১ জন ও নারী ৪৬ হাজার ৭৬ জন। এই বিভাগে ৪৭ জনের মাঝে পার্শ্বপ্রতিক্রিয়া দেখা গেলেও সবাই এখন সুস্থ আছেন।\nচট্টগ্রাম বিভাগে এখন পর্যন্ত ভ্যাকসিন নিয়েছেন ছয় লাখ ৩১ হাজার ৯৪ জন। এর মধ্যে চার লাখ ১৪ হাজার ৬৩৯ জন পুরুষ ও দুই লাখ ১৬ হাজার ৪৫৫ জন নারী। গত ২৪ ঘণ্টায় এই বিভাগে ভ্যাকসিন নিয়েছেন ৩৩ হাজার ৮৬৭ জন। এখন পর্যন্ত এই বিভাগে ১৫৭ জনের মাঝে পার্শ্বপ্রতিক্রিয়া দেখা গেলেও সবাই এখন সুস্থ আছেন।\nরাজশাহী বিভাগে গত ২৪ ঘণ্টায় ভ্যাকসিন নিয়েছেন ১৮ হাজার ২১৬ জন। এর মধ্যে পুরুষ ১০ হাজার ৭৭১ জন ও নারী সাত হাজার ৪৪৫ জন। এই বিভাগে এখন পর্যন্ত ভ্যাকসিন নিয়েছেন তিন লাখ ১৭ হাজার ৯৭৮ জন। এর মধ্যে দুই লাখ পাঁচ হাজার ৪৪৬ জন পুরুষ ও এক লাখ ১২ হাজার ৫৩২ জন নারী। এই বিভাগে এখন পর্যন্ত ৬৪ জনের শরীরে দেখা দিয়েছে পার্শ্বপ্রতিক্রিয়া। তবে সবাই এখন পর্যন্ত সুস্থ আছেন।\nগত ২৪ ঘণ্টায় রংপুর বিভাগে ভ্যাকসিন নিয়েছেন ১৬ হাজার ৭০১ জন। এদের মধ্যে পুরুষ ১০ হাজার ১৫৮ জন ও নারী ৬ হাজার ৫৪৩ জন। এই বিভাগে এখন পর্যন্ত ভ্যাকসিন নিয়েছেন দুই লাখ ৬৩ হাজার ৪৬৩ জন। এর মধ্যে এক লাখ ৭১ হাজার ২১৬ জন পুরুষ ও ৯২ হাজার ২৪৭ জন নারী। এই বিভাগে এখন পর্যন্ত ৬৫ জনের শরীরে দেখা দিয়েছে পার্শ্বপ্রতিক্রিয়া। তবে সবাই সুস্থ আছে এখন পর্যন্ত।\nখুলনা বিভাগে গত ২৪ ঘণ্টায় ২৬ হাজার ১৮৬ জনকে ভ্যাকসিন দেওয়া হয়েছে। এর মধ্যে ১৫ হাজার ৫৩৭ জন পুরুষ, নারী ১০ হাজার ৬৪৯ জন। এই বিভাগে এখন পর্যন্ত ভ্যাকসিন নিয়েছেন তিন লাখ ৪৮ হাজার ৪৭৭ জন। এর মধ্যে দুই লাখ ২৩ হাজার ৩৯ জন পুরুষ ও এক লাখ ২৫ হাজার ৪৩৮ জন নারী। এই বিভাগে এখন পর্যন্ত ৯৫ জনের শরীরে পার্শ্বপ্রতিক্রিয়া দেখা দিয়েছে। তবে সবাই এখন পর্যন্ত সুস্থ আছেন।\nবরিশাল বিভাগে গত ২৪ ঘণ্টায় আট হাজার ৫১ জনকে ভ্যাকসিন দেওয়া হয়েছে। এর মধ্যে পুরুষ পাঁচ হাজার, নারী তিন হাজার ৫১। এই বিভাগে এখন পর্যন্ত ভ্যাকসিন নিয়েছেন এক লাখ ৩৭ হাজার ৫৬ জন। এর মধ্যে ৯০ হাজার ৫৭১ জন পুরুষ ও ৪৬ হাজার ৪৮৫ জন নারী। এই বিভাগে এ পর্যন্ত ২৫ জনের শরীরে পার্শ্বপ্রতিক্রিয়া দেখা দেয়। তবে সবাই সুস্থ আছেন।\nগত ২৪ ঘণ্টায় সিলেট বিভাগে ভ্যাকসিন দেওয়া হয়েছে সাত হাজার ৯৪১ জনকে। এর মধ্যে পুরুষ চার হাজার ৮৬৯, নারী তিন হাজার ৭২ জন। এই বিভাগে এখন পর্যন্ত ভ্যাকসিন নিয়েছেন এক লাখ ৮১ হাজার ২৫২ জন। এর মধ্যে এক লাখ ১৫ হাজার ৪১৪ জন পুরুষ ও ৬৫ হাজার ৮৩৮ জন নারী। এই বিভাগে এখন পর্যন্ত ৩১ জনের শরীরে পার্শ্বপ্রতিক্রিয়া দেখা দিয়েছে। তবে সবাই সুস্থ আছেন।\nসপ্তম দিনে ভ্যাকসিন গ্রহণ করেন এক লাখ ৬৯ হাজার ৩৫৩ জন। অষ্টম দিনে ভ্যাকসিন গ্রহণ করেন দুই লাখ ২৬ হাজার ৬৭৮ জন। নবম দিনে ভ্যাকসিন গ্রহণ করেন দুই লাখ ২৬ হাজার ৯০২ জন। দশম দিনে ভ্যাকসিন গ্রহণ করেন দুই লাখ ২৬ হাজার ৭৫৫ জন।\nএকাদশ দিনে ভ্যাকসিন গ্রহণ করেন দুই লাখ ৬১ হাজার ৯৪৫ জন ও দ্বাদশ দিনে ভ্যাকসিন গ্রহণ করেন দুই লাখ ৩৪ হাজার ৫৬৪ জন। ত্রয়োদশ দিনে দুই লাখ ২৫ হাজার ২৮০ জন ও চতুর্দশ দিনে এক লাখ ৮২ হাজার ৮৯৬ জন ভ্যাকসিন নিয়েছেন। ১৫ তম দিনে ভ্যাকসিন নেন এক লাখ ৮১ হাজার ৯৮৫ জন। ১৬ তম দিনে ভ্যাকসিন নিয়েছে এক লাখ ৮১ হাজার ৪৩৯ জন।\nএকাদশ দিনে ২৭ জনের মাঝে পার্শ্বপ্রতিক্রিয়া দেখা দেয়। দ্বাদশ ও ত্রয়োদশ দিনে যথাক্রমে ৪১ ও ৩১ জনের মাঝে পার্শ্বপ্রতিক্রিয়া দেখা দেয়। চতুর্দশ দিনে ২১ ও ১৫ তম দিনে ৩৯ জনের মাঝে পার্শ্বপ্রতিক্রিয়া দেখা গেছে। ১৬ তম দিনে ২৭ জনের মাঝে পার্শ্বপ্রতিক্রিয়া দেখা গেছে বলা জানানো হয়েছে সংবাদ বিজ্ঞপ্তিতে। তবে সবাই এখন পর্যন্ত সুস্থ আছেন।\nচলমান পরীক্ষা নেওয়ার দাবি চবি শিক্ষার্থীদের


শিক্ষা এবং চাকরি সবেতেই সংরক্ষণ আর কত প্রজন্ম! অগ্রসর কি হয়নি?, কেন্দ্রকে প্রশ্ন সুপ্রিম কোর্টের | Kolkatatimes24 শিক্ষা এবং চাকরি সবেতেই সংরক্ষণ আর কত প্রজন্ম! অগ্রসর কি হয়নি?, কেন্দ্রকে প্রশ্ন সুপ্রিম কোর্টের | Kolkatatimes24\nHome ভারত-কথা শিক্ষা এবং চাকরি সবেতেই সংরক্ষণ আর কত প্রজন্ম! অগ্রসর কি হয়নি?, কেন্দ্রকে...\nশিক্ষা এবং চাকরি সবেতেই সংরক্ষণ আর কত প্রজন্ম! অগ্রসর কি হয়নি?, কেন্দ্রকে প্রশ্ন সুপ্রিম কোর্টের\nনয়াদিল্লি: সংরক্ষণের ছাড় আজকের নয়, শিক্ষা এবং চাকরি উভয়ক্ষেত্রেই প্রজন্মের পর প্রজন্ম ধরে চলছে অবাধ সংরক্ষণ। তবে এখনও আর কত প্রজন্ম ধরে এই সংরক্ষণের সুবিধা পাওয়া যাবে? শিক্ষা-চাকরিতে সংরক্ষণের প্রশ্ন তুলে এবার কেন্দ্রকে বিঁধলেন সুপ্রিম কোর্ট। এদিন বিচারপতি অশোক ভূষণের নেতৃত্বাধীন পাঁচ সদস্যের সাংবিধানিক বেঞ্চ একই সঙ্গে বলেন, “শিক্ষা কিংবা চাকরিতে সুযোগ পাওয়ার ক্ষেত্রে মেধাই হল মূল চাবিকাঠি। তাই চাকরি কিংবা অন্যান্য ক্ষেত্রে ৫০ শতাংশ সংরক্ষণ মৌলিক অধিকার হিসেবে বিবেচিত হয় না। এক্ষেত্রে সমানাধিকারের প্রশ্নই উঠে আসছে।\nসংরক্ষণের ক্ষেত্রে যদি ৫০ শতাংশের অথবা কোনও ঊর্ধ্বসীমাই না-থাকে, সে ক্ষেত্রে সকলের সমান অধিকারের বিষয়টিরই বা কী হবে?” উল্লেখ্য, চাকরি ও শিক্ষা ক্ষেত্রে মরাঠাদের জন্য ১৬% সংরক্ষণের ব্যবস্থা করে বিল পাশ করেছিল মহারাষ্ট্র। আর সেই বিলকে চ্যালেঞ্জ করে দায়ের হওয়া মামলা গিয়ে ঠেকেছে সুপ্রিম কোর্টে, আর তার শুনানিতেই আজ এমন মন্তব্য করেছে সাংবিধানিক বেঞ্চ। সরাসরি কেন্দ্রকে স্পষ্ট করে তাঁদের প্রশ্ন, “অনগ্রসর কোনও শ্রেণিই অগ্রসর হয়নি? আর কত প্রজন্ম ধরে সংরক্ষণ চলবে?”\nশীর্ষ আদালতের এই পর্যবেক্ষণকে স্বাগত জানিয়ে অবশ্য অ্যাটর্নি জেনারেল মুকুল রোহতাগি বলেন, ”১৯৩১ সালে পাশ হওয়া বিলে এই প্রস্তাব ছিল। তবে তা এখন পুনর্বিবেচনা করা উচিত। স্বাধীনতার পরে ৭০ বছর কেটে গিয়েছে। বিভিন্ন রাজ্য উন্নয়নমূলক প্রকল্প চালাচ্ছে। আমাদের কি মানতে হবে, কোনও উন্নয়ন হয়নি এবং অনগ্রসর কোনও শ্রেণিই অগ্রসর হয়নি? উন্নয়ন হলেও অনগ্রসর শ্রেণিভুক্তের সংখ্যা ৫০% থেকে কমে ২০% হয়নি। দেশে এখনও অনাহারে মৃত্যু হয়। ৩০ বছরে অনগ্রসর শ্রেণির মানুষও বেড়েছে।”\nPrevious articleবাংলাদেশের মাটিতে পা রাখতে দেব না মোদীকে, বিস্ফোরক মন্তব্য ইসলামিক মৌলবাদী সংগঠনের\nNext articleহোয়াটসঅ্যাপ-ইনস্টাগ্রামে সাময়িক সমস্যার প্রসঙ্গ টেনে আক্রমণের পালটা আক্রমণ শাসক বিরোধী দুই শিশিরের


এমসিন্দুক: শনিবার রাতে জিল এবং আমি সিনেমাটি দেখেছি বন্যদের ডাক হ্যারিসন ফোর্ডের সাথে আমরা দুজনেই অবাক হয়ে গিয়েছিলাম যে সিনেমার প্রাণীগুলি বাস্তব ছিল না, বরং সিজিআই (কম্পিউটার উত্পন্ন চিত্র)। জিল আমাকে দশ মিনিট সময় জিজ্ঞাসা করেছিল আমি এটি উপভোগ করছি কিনা। আমি বলেছিলাম, “এটি কিছুটা অদ্ভুত, তবে এর আরও কিছুটা দেখুন।”\nজিল: আমি বাস্তবের প্রতি আকৃষ্ট হয়েছি, নকল নয়, তাই আমি মোটেও সিনেমাটি উপভোগ করছিলাম না। তবে এটি স্পষ্ট ছিল যে মার্ক এটি উপভোগ করছেন। তাই আমি কেবল তার পৃথিবীতে পা রেখেছি এবং এটি তার সাথে দেখেছি। আমি সিদ্ধান্ত নিয়েছি একটি ভিন্ন ধরণের কল self নিঃস্বার্থতার আহ্বান।\nযখন এটি শেষ হয়ে গেল, মার্ক বললেন, “এটি চলছিল,” এবং আমি বলেছিলাম, “এটি বেদনাদায়ক ছিল।” আমরা দুজনেই হাসলাম!\nচিহ্নিত করুন: আমরা এত আলাদা!\nজিল: আমরা হেসে দেওয়ার পরে, মার্ক আমাকে বললেন, “আমার জন্য এটি নষ্ট না করার জন্য আপনাকে ধন্যবাদ।”\nচিহ্নিত করুন: আমি এত কৃতজ্ঞ যে জিল তার মতামত ভাগ করে নি বা আমার উপর তার পছন্দগুলি জোর করে নি। তিনি সিনেমাটির সাথে নিঃস্বার্থ ছিলেন এবং এটি আমাকে আশীর্বাদ করেছিল। নিঃস্বার্থতা অন্য কাউকে যা চান তা পেতে সহায়তা করার জন্য আপনি যা চান তা অস্বীকার করার সিদ্ধান্ত। সে তা করেছে। আমাকে এটি উপভোগ করতে দেওয়ার জন্য তিনি যা চান (সিনেমাটি দেখতে না পেয়ে) তা অস্বীকার করেছিলেন।\nজিল: সময়ের সাথে সাথে আমি এবং জিল দুজনেই বিবাহে স্বার্থপরতার গুরুত্ব শিখেছি। যখন আমাদের আলাদা পছন্দ থাকে, তখন আমাদের কী চাইবার স্বাভাবিক প্রবণতা থাকে আমরা চাই আমরা যখন নিজেকে অস্বীকার করি তখন এটি প্রকৃতপক্ষে আমাদের সম্পর্কযুক্ত এবং আধ্যাত্মিকভাবে বাড়তে দেয়।\nচিহ্নিত করুন: নিঃস্বার্থতা পরিবেশন করার একধরনের প্রকৃতপক্ষে এটি একটি দাস হৃদয়ের প্রসারিত। যিশু আমাদের জন্য তাঁর জীবন দিয়েছিলেন ঠিক তেমনই আমরা আমাদের জীবন রক্ষা করি।\nজিল: নিঃস্বার্থতা একটি সুন্দর উপহার যা আমরা আমাদের স্ত্রীকে দিতে পারি। এগিয়ে যান এবং একবার চেষ্টা করে দেখুন … এবং কলটিকে বন্যপ্রাণ নিঃস্বার্থ বলে মেনে নিন!\nনিয়মিত উত্সাহ চান?\nইমেলের মাধ্যমে জিলের সর্বশেষতম সামগ্রী পেতে সাবস্ক্রাইব করুন।\n(আপনি আমাদের গোপনীয়তা নীতিটি এখানে দেখতে পারেন))\nআপনি আছেন! এখন আপনার কাছে একটি কাজ বাকি আছে। আপনাকে আপনার ইনবক্সে গিয়ে আপনার ইমেল যাচাই করতে হবে! আপনি যদি ইমেলটি তাত্ক্ষণিকভাবে না দেখেন তবে সাইন আপ হওয়ার কয়েক মিনিটের মধ্যেই এটি পৌঁছা উচিত। আপনি যদি এখনও এটি না দেখেন তবে নিশ্চিত হয়ে নিন যে আপনি আপনার জঙ্ক / স্প্যাম / প্রচার ফোল্ডারটি পরীক্ষা করেছেন। যদি এটি সেখানে থাকে তবে আপনি আমাকে “নিরাপদ প্রেরক” হিসাবে চিহ্নিত করতে চাইবেন যাতে এটি আবার সেই বাক্সে শেষ না হয়! আপনাকে আমার ব্লগ পরিবারে স্বাগত জানাতে পেরে আনন্দিত!


কঠোর পরিশ্রম ও নিষ্টার মাধ্যমে ‘সমতাকে’ জাগিয়ে তুলতে হবে\nকঠোর পরিশ্রম ও নিষ্টার মাধ্যমে ভুমিহীনদের স্বপ্নের সংগঠন সমতাকে আবার জাগিয়ে তুলতে হবে। গতকাল রোববার দুপুরে সাঁথিয়া উপজেলার বিষ্ণুপুর গ্রামে সমতা মিলনায়তনে এডাব আয়োজিত “প্রজেক্ট প্রোপোজাল রাইটিং” বিষয়ক তিনদিনের এক কর্মশালার সমাপনি দিনে বক্তরা এ সব কথা বলেন।\nএডাব পাবনা অঞ্চলের সভাপতি মনজেল আলীর সভাপতিত্বে অনুষ্ঠানে প্রধান অতিথির বক্তব্য দেন পাবনা প্রেসক্লাবের সভাপতি এবিএম ফজলুর রহমান।\nবিশেষ অতিথির বক্তব্য দেন, পাবনা প্রেসক্লাব সম্পাদক সৈকত আফরোজ আসাদ, সমতার চেয়ারম্যান মো. আমজাদ হোসেন, পাবনা প্রেসক্লাবের সহসভাপতি শহিদুর রহমান শহীদ, এডাবের পরিচালক কাওসার হোসেন কনক, এনজিও রির্সোস পারসন ড. নরেশ চন্দ্র মধু, সাঁথিয়া উপজেলার মহিলা ভাইস চেয়ারম্যান সেলিনা খাতুন শিলা, সুচিতা সমাজ কল্যাণ সংস্থার নির্বাহী পরিচালক নাসরিন পারভীন, পড়শির মালা সরকার প্রমুখ।


পাঁচটি সুদৃশ্য কেক এবং আমাদের লজ্জা | blog.bdnews24.com - pioneer blog for citizen journalism in bangladesh\nরবিবার ১৬আগস্ট২০১৫, পূর্বাহ্ন ০৯:৪৩\nধর্মমতে জন্মদিন পালন নিষিদ্ধ, যদিও এর বিপরীত ব্যাখ্যা আছে বলে শুনেছি। ঈদে মিলদুন্নবী এবং জন্মাষ্টমীর মত কৃষ্টিগুলো প্রমাণ করে জন্মদিন পালনে ধর্মের কোন ব্যত্যয় নেই। অবশ্য অনেকে বলে থাকেন, ইসলাম ধর্মে জন্মদিন পালন আসলেই নিষিদ্ধ। সে যাইহোক, ধর্ম নিয়ে পড়াশুনা আমার নেই, আমার আগ্রহের জায়গাও সেটি নয়। কিন্তু এটুকু বুঝি- জন্মদিন পালন অত্যাবশ্যকীয় কোন বিষয় নয়, এটি বিনোদনের একটি অনুষঙ্গ মাত্র। আমার পিতার মৃত্যু দিবস এবং আমার জন্মদিন একই দিনে পড়লে অবশ্যই আমি জন্মদিন উদ্যাপন না করে শোক দিবস পালন করব, এবং এটাই মনুষ্যত্ব।\nতুমুল আলোচনা হয়- ১৫ আগস্ট আসলে বিএনপি নেত্রী বেগম খালেদা জিয়ার জন্মদিন কিনা, আমি সে আলোচনায় আগ্রহী নই। কেউ যদি বলে, অমুক দিন আমার জন্মদিন, তাহলে সেটিই অন্যদের মেনে নিতে হবে। ১৫আগস্ট নিশ্চয়ই অনেক মানুষেরই জন্মদিন, চার দেয়ালের মধ্যে অনেকে তা উদ্যাপন করছেও হয়ত, কিন্তু পাড়ার জরিনা সখিনার জন্মদিন উদ্যাপন আর বাংলাদেশের সাবেক প্রধানমন্ত্রীর ঘটা করে জাতীয় শোক দিবসে জন্মদিন উদ্যাপন অবশ্যই এক বিষয় নয়। তাই যারা বলেন, ১৫ আগস্ট কি কারো জন্মদিন থাকতে পারে না, তাদের মনোবিকার এবং ভাবনা নিয়ে দুশ্চিন্তায় পড়তেই হয়। ধরে নিচ্ছি- ১৫আগস্ট বিএনপি নেত্রী বেগম খালেদা জিয়ার জন্মদিন। তাহলেও কি তিনি গণমাধ্যমকে জানান দিয়ে জাতীয় শোক দিবসের দিন জন্মদিন উদ্যাপন করতে পারেন? এটি কি সরাসরি বাংলাদেশের রাষ্ট্রকাঙ্ক্ষার বিপরীতে অবস্থান নেওয়া নয়? এটি কি আমাদের জাতীর পিতা, বঙ্গবন্ধু এবং মহান মুক্তিযুদ্ধকে বুড়ো আঙ্গুল দেখানো নয়? এটি কি বঙ্গবন্ধুর খুনীদের স্বীকৃতি দেওয়া নয়? এটি কি একাত্তরের পরাজিত শক্তিকে সমর্থন জোগানো নয়? নাকি এটি শুধু সমর্থন নয়, বরং একাত্তরের পরাজিত শক্তি এবং বঙ্গবন্ধুর ঘাতকদের সদর্প অবস্থানের প্রতিকী আয়োজন এটি?\nঅনেকের মতে অবশ্য বিএনপি নামক দলটি ৭১’র মুক্তিযদ্ধের মাধ্যমে অর্জিত চেতনার সাথে কখনই সাযুজ্যপূর্ণ দল ছিল না। ’৭৫ পরবর্তী সময়ে ‘মুক্তিযুদ্ধ’ ছিল তাদের একটি ভণিতার জায়গা, কারণ, তখনো মুক্তিযুদ্ধ প্রজন্ম যথেষ্ট সোচ্চার ছিল, তাই তাদের ভেতরে ক্ষোভ যাতে চূড়ান্ত রূপ না নেয়, সেজন্য বিএনপি’র জনক মেজর জিয়াউর রহমান তখন মুক্তিযুদ্ধের চেতনা সমুন্নত রাখার একটি মিথ্যা প্রতিশ্রুতি জনগণকে দিয়েছিলেন। আসলে ভেতরে ভেতরে ধর্মাশ্রয়ী রাজনীতি এবং ’৭১ র পরাজিত শক্তিকে রাষ্ট্রক্ষমতায় অধিষ্ঠিত করাই ছিল বিএনপি’র মূল এজেন্ডা। তারা তা সফলভাবে করেছেও। তাই জাতীয় শোক দিবসে বিএনপি নেত্রীর কেক কর্তন কোনো বিস্ময়কর বিষয় নয়। ধিরে ধিরে সে প্রেক্ষাপট তারা তৈরি করেছে। মুক্তিযুদ্ধের একটি প্রজন্ম চলে গিয়েছে, নতুন প্রজন্মের মধ্যে তারা কৌশলে অপসংস্কৃতি ঢুকিয়ে দিয়ে জাতীয় শোক দিবসে কেক কাটার জনসমর্থন আদায় করেছে।\nএর চেয়ে ভয়ঙ্কর বিষয় হচ্ছে- বিএনপি’র এ রাজনৈতিক দেউলিয়াত্ব আস্কারা পাচ্ছে কবি সাহিত্যিক বুদ্ধিজীবী বিশ্ববিদ্যালয়ের শিক্ষকসহ অনেক জ্ঞানীগুণীর কাছ থেকেও। অর্থাৎ গত কয়েক দশকে তারা বিশাল যে কোষাগার তৈরি করতে সমর্থ হয়েছে, তা দিয়ে এখনো বাংলা এবং বাঙ্গালী সংস্কৃতি ছুড়ে ফেলে ‘পাকিস্তান’ কায়েমের ষড়যন্ত্র চালিয়ে যেতে পারছে। গত কয়েক দশকে তারা রাষ্ট্রের বিভিন্ন ক্ষেত্রে অনুগত, অযোগ্য ভৃত্য বসিয়েছে, বিভিন্ন ছদ্মবেশে তারা ক্রিয়াশীল আছে এখনো। এই কেক কাটার মধ্য দিয়ে দেশের ক্ষমতাবানদের (আমজনতা নয়) একটি অংশের মনোভাব স্পষ্ট হয়েছে, এবং তাতে ভালোই হয়েছে। এর মধ্য দিয়ে এটি বোঝা সহজ হয়েছে- ‘বাংলাদেশ’ নামক রাষ্ট্র কায়েমের জন্য লড়াইয়ের জায়গাটা এখনো বেশ প্রশস্ত, এবং সেক্ষেত্রে প্রতিপক্ষ শুধু জঙ্গিবাদ নয়, বরং জঙ্গিবাদের মূল উৎপাটন এবং সমর্থকগোষ্ঠী নিঃশ্বেষ করা সর্বাগ্রে জরুরী।


পিতৃ-মাতৃহীন শিশুদের ভবিষ্যৎ\n/ মতামত / পিতৃ-মাতৃহীন শিশুদের ভবিষ্যৎ\nজগতের প্রতিপালক সৃষ্টিকর্তার পর স্নেহময়ী মাতা-পিতার স্থান। মাতার স্বার্থহীন ভালোবাসা, আদর, স্নেহ-মমতার পরশে একটি শিশু ধীরে ধীরে বড় হয়। পিতা-মাতা তাদের সন্তানদের নিয়ে আকাশছোঁয়া স্বপ্ন দেখেন। তারা তাদের সামর্থ্যের চেয়েও অনেক বেশি বাজেট রাখেন সন্তানদের জন্য। সব পিতা-মাতার চাওয়া- তাদের বুকের ধন, আদরের সন্তান বড় হয়ে সমাজের একজন বিশেষ ব্যক্তি হবে। তবে যে পিতা-মাতার সামর্থ্য নেই, অথবা যে সন্তানদের কপালে জোটেনি মায়ের শাড়ির আঁচলে মুখ লুকানো স্বর্গীয় সুখ, বাবার অপার স্নেহ, ভালোবাসা; এমনকি যে সন্তানদের জীবন দারিদ্র্যের আগুন-খাঁচায় বন্দি তাদের অবস্থা করুণ। শুধু ক্ষুধা নিবারণের জন্য আজকের অনেক শিশু দেশ ও জাতির ভবিষ্যৎ কর্ণধার হয়েও বাল্যজীবনকে হত্যা করে চলছে অনিশ্চিত গন্তব্যে। এই শিশুগুলো মৌলিক অধিকার থেকে বঞ্চিত হওয়া ছাড়াও দৈনন্দিন জীবনে চারিত্রিক গুণাবলির র্চচা, উপযুক্ত নৈতিক শিক্ষা ও আচার-আচরণ, শিশুসুলভ দৃষ্টিভঙ্গি ও মনোভাব, কথাবার্তার শালীনতা, সততা, বিশ্বাস, সুবিবেচনা, সাধারণ জ্ঞান, ধ্যান-ধারণা, বুদ্ধির উন্মেষ ঘটানো ইত্যাদি থেকেও বঞ্চিত।\nঅধিকারবঞ্চিত শিশু-শিক্ষা যেন এটাই, রোজগার করতে হবে দু-মুঠো ভাতের জন্য, শ্রমিক হতে হবে বাঁচার জন্য। আমিও ব্যক্তিগত জীবনে একজন শিশু শ্রমিক থেকে আজ তরুণ শ্রমিক। আমার জীবনের বাস্তব অভিজ্ঞতা থেকে বলি, আমরা অধিকারবঞ্চিত শিশুরা যেভাবে বেঁচে আছি এটাকে বেঁচে থাকা বলে না। আজ রাষ্ট্র এবং ১৬ কোটি মানুষের কাছে প্রশ্ন রইল— আমাদের কয়েক লাখ অধিকারবঞ্চিত শিশু কেন আজ শিশুশ্রমিক? যখন দেশে দেশে সব মানব-অন্তরে শিশুরাই পরম স্নেহের, পবিত্র এবং নিষ্পাপ! শ্রমবিনিময় ছাড়া আমাদের বেঁচে থাকা কেন অনিশ্চিত? আমরা কেন অন্নহীন, বস্ত্রহীন, বসতিহীন, চিকিৎসাহীন, শিক্ষাহীন অবস্থায় দিনাতিপাত করছি? আমরা এভাবে বাঁচতে চাই না। আমরা অধিকারবঞ্চিত শিশুরা সরকার ও জাতির কাছে বেশি কিছু চাই না, আমরা চাই আর দশটি শিশুর মতো নিশ্চিন্তে বাঁচতে। একটু আশ্রয়, সহযোগিতা, দু-মুঠো খাবার, ভালো একটি পোশাক, ভালো ব্যবহার, চলার মতো শিক্ষা, সততা ও নিষ্ঠার সঙ্গে পথচলা এবং অন্ধকার জীবন থেকে চাই মুক্তি। আর চাই একজন আদর্শ অভিভাবক, যে কিনা আমাদের দেখাবে আলোর পথ।\nভাবতে কষ্ট লাগে, অধিকারবঞ্চিত পিতৃ-মাতৃহীন শিশুদের ভবিষ্যৎ কী? মনকে বোঝানো কষ্টকর- কী চায় রাষ্ট্র আমাদের থেকে, কী দেব আমরা রাষ্ট্রকে? রাষ্ট্রের কাছে আমাদের একটি চাওয়া- কোনো শিশু যেন ক্ষুধার্ত না থাকে। ক্ষুধা যেন কোনো শিশুকে মৃত্যুর দিকে ঠেলে না দেয়। অধিকারবঞ্চিত প্রত্যেক শিশু বাঁচতে চায় আপনার-আমার ছেলে-মেয়ে কিংবা ভাই-বোনের মতো। আর এসব শিশুর দায়িত্ব শুধু পিতা-মাতা অভিভাবক বা রাষ্ট্রের নয়, আমার-আপনার প্রত্যেক সচেতন ব্যক্তিরও দায়িত্ব। দেশের সব সামর্থ্যবান সচেতন সুনাগরিক ব্যক্তিদের অনুরোধ করি, আপনারা আপনাদের অবস্থান থেকে অধিকারবঞ্চিত শিশুদের প্রতি সুদৃষ্টি দিন, দেখবেন একদিন এরা জাতির কল্যাণে কাজ করতেও সক্ষম হবে।


প্রকাশিত: ১২:২৬, ১২ জানুয়ারি ২০২২\nবুধবার (১২ জানুয়ারি) সকাল ১০টায় গণভবন থেকে ভিডিও কনফারেন্সের মাধ্যমে সেতুটির উদ্বোধন ঘোষণা করেন প্রধানমন্ত্রী শেখ হাসিনা।\nএকই সময় তিনি কক্সবাজারের বালুখালী থেকে বান্দরবানের ঘুমধুম সীমান্ত সংযোগ সড়কেরও উদ্বোধন করেন। এসময় ভিডিও কনফারেন্সে গণভবন থেকে উপস্থিত ছিলেন সড়ক পরিবহণ ও সেতুমন্ত্রী ওবায়দুল কাদের, সেনাপ্রধান এসএম শফিউদ্দিন আহমেদসহ সংশ্লিষ্ট কর্মকর্তাগণ ।\nউদ্বোধনী অনুষ্ঠানে প্রধানমন্ত্রী বলেন, ‘নানিয়ারচরে পার্বত্য চট্টগ্রামের সবচেয়ে দীর্ঘতম এই সেতু নির্মাণের ফলে শান্তিচুক্তির বাস্তবায়ন আরও একধাপ এগোলো। এতে করে স্থানীয়দের জীবনযাত্রার উন্নয়ন ও উৎপাদিত পণ্য বাজারজাতকরণে ভূমিকা রাখবে।’\nতিনি বলেন, ‘আমরা ক্ষমতায় আসার পর ১৯৯৭ সালে শান্তিচুক্তি করেছিলাম। এখনো শান্তিচুক্তির বাস্তবায়ন চলমান রয়েছে।’\nবান্দরবানের সীমান্ত সড়ক প্রসঙ্গে প্রধানমন্ত্রী বলেন, ‘কক্সবাজারের বালুখালী থেকে বান্দরবানের ঘুমঘুম পর্যন্ত সীমান্ত এলাকার নিরাপত্তার জন্য সীমান্ত সড়কটি নির্মাণ করা হয়েছে। এই সড়কটি নির্মাণের ফলে স্থানীয়দের যাতায়াত ব্যবস্থা এবং সীমান্ত সুরক্ষায় গুরুত্বপূর্ণ অবদান রাখবে। এছাড়া পার্বত্য এলাকায় সীমান্ত সড়ক নির্মাণে সেনাবাহিনী অবদান রাখছে।’\nভিডিও কনফারেন্সে নানিয়ারচর প্রান্ত থেকে উপস্থিত ছিলেন রাঙামাটির সংসদ সদস্য দীপংকর তালুকদার, রাঙামাটি বিজ্ঞান ও প্রযুক্তি বিশ্ববিদ্যালয়ের (রাবিপ্রবি) উপাচার্য ড. প্রদানেন্দু বিকাশ চাকমা, রাঙামাটি জেলা প্রশাসক মোহাম্মদ মিজানুর রহমান, সেনাবাহিনীর বিভিন্ন পদস্থ কর্মকর্তা, জেলা সওজের নির্বাহী প্রকৌশলী মো. শাহে আরেফিন, নানিয়ারচরের ইউএনও শিউলি রহমান তিন্নী প্রমুখ।\nজানা গেছে, বাংলাদেশ সেনাবাহিনীর ৩৪ ইঞ্জিনিয়ারিং কনস্ট্রাকশন ব্রিগেড অধীনস্থ ২০ ইঞ্জিনিয়ার ব্যাটালিয়ন (ইসিবি) রাঙামাটির নানিয়ারচরে ‘চেঙ্গী সেতু’টি নির্মাণ করে। চেঙ্গী নদীর ওপর নির্মিত এই সেতুটির দৈর্ঘ্য ৫০০ মিটার ও প্রস্থ ১০ দশমিক ২ মিটার। এপ্রোচ সড়কসহ সেতুর নির্মাণ ব্যয় খরচ ২২৭ কোটি টাকা।\nএছাড়া কক্সবাজারের বালুখালী থেকে বান্দরবানের নাইক্ষ্যংছড়ি উপজেলার ঘুমধুম পর্যন্ত ১ দশমিক ৭ কিলোমিটার দৈর্ঘ্য সীমান্ত সংযোগ সড়কের নির্মাণ ব্যয় প্রায় ৭৯ (৭৮. ৮৫) কোটি টাকা।\nএদিকে, নানিয়ারচরে চেঙ্গী সেতু নির্মাণের ফলে স্থানীয় কৃষি ব্যবস্থাপনার উন্নয়ন, অর্থনীতি ও জীবন মানোন্নয়নে গুরুত্বপূর্ণ অবদান রাখবে বলে প্রত্যাশা স্থানীয়দের।


Dibyojyoti Dutta shares photograph ofabeautiful lady নোয়া নয়, কিয়ানের প্রোফাইলে অন্য সুন্দরী! অভিনেতার প্রেমিকা নাকি?– News18 Bangla\nDIBYOJYOTI DUTTA AKA KIAN OF DESHER MATI SERIAL SHARES PHOTOGRAPH OF A BEAUTIFUL LADY ARC\nDesher Mati : নোয়া নয়, কিয়ানের প্রোফাইলে অন্য সুন্দরী! অভিনেতার প্রেমিকা নাকি?\n‘দেশের মাটি’-র কিয়ানের প্রোফাইলে সু্ন্দরী তরুণীর ছবি দেখে নেটিজেনরা হতবাক ৷ অনেকেই অনুমান করেছেন ইনি আসলে দিব্যজ্যোতির জীবনের বিশেষ কেউ ৷\nকলকাতা : ‘বলো তো কে?’ তর্জমার পর বাংলায় এটাই অর্থ হয় ইংরেজি ক্যাপশনের ৷ এর সঙ্গেই এক সুন্দরীর ছবি শেয়ার করেছেন দিব্যজ্যোতি দত্ত ৷ ‘দেশের মাটি’-র কিয়ানের প্রোফাইলে সু্ন্দরী তরুণীর ছবি দেখে নেটিজেনরা হতবাক ৷ অনেকেই অনুমান করেছেন ইনি আসলে দিব্যজ্যোতির জীবনের বিশেষ কেউ ৷ তবে নেটিজেনদের চোখকে ফাঁকি দেওয়া অত সহজ নয় ৷ ধরা পড়ে গিয়েছে তরুণীর পরিচয় ৷ ছবিটি আর কারওর নয়, বরং দিব্যজ্যোতির নিজেরই ৷ প্রযুক্তির কারিগরিতে কিয়ানই ধরা দিয়েছেন সুন্দরী অবতারে ৷ মন্তব্যস্রোতে অনেকেই লিখেছেন দিব্যজ্যোতির নাম ৷\n‘দেশের মাটি’ ধারাবাহিকে নোয়া-কিয়ান অর্থাৎ দিব্যজ্যোতি-শ্রুতি জুটি দর্শকদের কাছে খুবই জনপ্রিয় ৷ অভিনয়ের পাশাপাশি সমাজসেবার সৌজন্যেও দিব্যজ্যোতি এখন পর্দার বাইরেও খুব প্রিয় ৷ নিজের কাজের কথা ফেসবুকে শেয়ারও করেছেন দিব্যজ্যোতি ৷ সেখানে ছবিতে দেখা গিয়েছে দিব্যজ্যোতি ঘাড়ে করে বস্তা নিয়ে যাচ্ছেন ৷ যাদবপুরে একটি ক্যান্টিনে রোজ শতাধিক মানুষের জন্য রান্না করা হয় ৷ সেই খাবার দুঃস্থদের কাছে পৌঁছে দেন দিব্যজ্যোতি ৷ বন্ধুদের সঙ্গে নিয়ে তিনি সামিল হন রেশন বিলিতেও ৷\n২১ বছর বয়সি দিব্যজ্যোতি জানেন ফেসবুকে নিজের কাজ পোস্ট করলে সেট প্রচারমূলক পোস্ট হয় ৷ কিন্তু তিনি চান, তাঁর কাজ দেখে বাকিরাও উৎসাহী হোক ৷ তিনি নিজেও কাউকে না কাউকে দেখে অনুপ্রাণিত হয়েছেন ৷ শ্রুতি-সহ ইন্ডাস্ট্রির অনেকেই মানবিক উদ্যোগে দিব্যজ্যোতির পাশে দাঁড়িয়েছেন ৷\ndesher matiDibyojyoti Duttakiannoa